<QUEST VERSION="2"><TI><TI-INTRO>Otázka na hodinu otázok <QREF QID="H-2011-000183">H-000183/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000183">Vec: Prehnane vysoké diaľničné poplatky</OBJECT><CONTENT><PARA>Spoločnosť Olympia Odos, ktorá prevádzkuje diaľnicu na úseku Efelsina-Corinth-Patras-Pyrgos-Tsakona, oznámila svoj zámer podať žalobu proti subjektom, ktoré sa snažia o zrušenie prehnane vysokých diaľničných poplatkov, ktoré táto spoločnosť vyberá, a to dokonca ešte pred dokončením stavebných prác. Spoločnosť zároveň hrozí, že o prácu prídu tisícky ľudí. Grécka vláda okrem toho vyhlásila, že neplatenie týchto poplatkov, vyberaním ktorých zisky spoločnosti rastú, rovnako ako aj organizovanie oprávnených protestných akcií a iných iniciatív odporcov týchto poplatkov je nezákonné. Samotná spoločnosť má len 7 % podiel na celkových nákladoch projektu predstavujúcich 2,2 mld. EUR. Projekt smie byť podľa koncesnej zmluvy v prevádzke 30 rokov, i keď spoločnosť sa v súčasnosti usiluje o predĺženie tohto obdobia na 40 až 45 rokov. 53 % nákladov hradia pritom sami Gréci formou daní a poplatkov.</PARA><PARA>Ako vie Komisia odôvodniť prehnane vysoké poplatky, ktoré vyberajú grécke stavebné spoločnosti stavajúce diaľnice? Odsudzuje hroziace prepúšťanie a trestné stíhanie protestov?</PARA></CONTENT></QUEST>