<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0104">O-0104/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4528">Neil Parish</PERSON> v mene <COMMITTEE COMMID="820">Výboru pre poľnohospodárstvo</COMMITTEE> a rozvoj vidieka</TI-AUTHOR><TI-DEST>Komisii</TI-DEST></TI><OBJECT OBJID="OBJ0104">Vec: Situácia vo včelárstve</OBJECT><CONTENT><PARA>Svetové a najmä európske včelárstvo sa stretáva s veľkými ťažkosťami pri udržiavaní stavu žijúceho včelstva. Produkcia včelárskych výrobkov je vážne ohrozená.</PARA><PARA>Podstatnejšie než táto nešťastná skutočnosť je však riziko zníženia počtu včelstiev a s ním súvisiace nedostatočné opeľovanie. Bez včiel domácich a opeľovania, ktoré tieto včely zabezpečujú, nie je možné zabezpečiť kvalitu a množstvo rastlín, ovocia a zeleniny dôležitých pre výživu ľudí a zvierat. Okrem plodín závislých na včelách je ohrozená aj celá biodiverzita.</PARA><PARA>Výrazné zníženie zdrojov peľu a nektáru, ku ktorému dochádza aj v dôsledku používania upraveného a ošetreného osiva, je jednou z hlavných príčin úhynu včiel. Toto zníženie spôsobuje výživovú nerovnováhu včiel, čím sa oslabuje ich imunita. Týmto sa stávajú náchylnejšie na rôzne parazity, choroby a vírusy. Prítomnosť parazita Varroa, tzv. „AIDS včiel“ a rozšírenie Nosema ceranae sú hlavnou príčinou krízy v oblasti zdravia včiel. Vírusy a mykózy tiež predstavujú hrozbu pre včely domáce. Naši včelári prichádzajú za jedno zimné obdobie až o 50, niekedy dokonca o 80 úľov. </PARA><PARA>Vedecký výskum v oblasti chorôb včiel a spôsobov ich liečenia je v súčasnosti nedostatočne rozvinutý. </PARA><PARA>Aké kroky plánuje Komisia podniknúť s cieľom:</PARA><PARA>– rozvinúť výskum v oblasti parazitov a chorôb, ktoré hubia včely;</PARA><PARA>– vytvoriť oblasti ekologickej kompenzácie (včelárske oblasti vyňaté z produkcie) bohaté na peľ a nektár, ako aj izolačné zóny, napríklad v blízkosti dopravných trás; </PARA><PARA>– presadzovať opatrenia potrebné na boj proti rizikám nedostatočného opeľovania, čo znamená úplné pozastavenie používania prostriedkov proti parazitom počas obdobia kvitnutia obmedzené používanie upraveného osiva;</PARA><PARA>– kontrolovať a sledovať kvalitu povrchových vôd, pretože včely citlivo reagujú na zhoršujúci sa stav prostredia;</PARA><PARA>– finančne podporiť chovateľov, ktorí sa ocitnú v ťažkostiach?</PARA></CONTENT></QUEST>