<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0046">O-0046/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="96737">Nicole Kiil-Nielsen</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="1946">Annemie Neyts-Uyttebroeck</PERSON>, <PERSON ID="96874">Alexandra Thein</PERSON>, <PERSON ID="97019">Ivo Vajgl</PERSON>, Baroness <PERSON ID="4529">Sarah Ludford</PERSON>, <PERSON ID="96692">Leonidas Donskis</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0046">Vec: Návrh zákona o izraelských MVO</OBJECT><CONTENT><PARA>Izraelský parlament 14. februára 2010 hlasoval o podpore legislatívneho návrhu s názvom „Zákon o požiadavkách na zverejňovanie údajov týkajúcich sa prijímateľov pomoci od zahraničných politických subjektov – 2010“. Po predbežnom úspešnom hlasovaní v pléne knesetu dňa 17. februára 2010 má byť tento návrh zákona čoskoro predložený na konečné hlasovanie.</PARA><PARA>Mimovládne organizácie vyjadrujú svoje vážne znepokojenie nad týmto zákonom, ktorý vyžaduje, aby všetci prijímatelia pomoci zo zahraničných zdrojov na účely politickej činnosti v Izraeli boli zapísaní v registri politických strán. Obsahuje nepresné vymedzenie politickej činnosti zahŕňajúce všetky činnosti, ktorých cieľom je ovplyvniť verejnú mienku v Izraeli alebo akúkoľvek osobu v ktoromkoľvek vládnom orgáne v akejkoľvek záležitosti domácej alebo vonkajšej politiky štátu Izrael.</PARA><PARA>Ak by bol tento zákon prijatý, ovplyvnil by širokú škálu mimovládnych organizácií v Izraeli a na okupovaných palestínskych územiach vrátane environmentálnych a mierových skupín, ako aj organizácií v oblasti podpory ľudských práv. Aj keď z veľkej časti sú tieto organizácie už zaregistrované vo forme združení a pravidelne podávajú úplne transparentným spôsobom správy o každej finančnej podpore, ktorú prijímajú, nová definícia ich postavenia, ktorá ich zahŕňa medzi politické strany, ich môže verejne diskreditovať, zvýšiť monitoring ich činnosti a ohroziť ich štatút dobročinných subjektov/subjektov vyňatých z daňovej povinnosti, čo môže zároveň spôsobiť to, že zahraniční darcovia nebudú môcť pokračovať v ich financovaní. Nedodržiavanie zákona sa môže trestať pokutami alebo dokonca odňatím slobody.</PARA><PARA>Parlament vo svojom uznesení z 10. marca 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0054">P7_TA(2010)0054</ANCHOR>) už vyjadril znepokojenie nad tlakom vyvíjaným na MVO, ktoré prispeli k vypracovaniu Goldstoneovej správy a podieľali sa na nasledujúcich vyšetrovaniach, a vyzval orgány na všetkých stranách, aby neprijímali žiadne opatrenia obmedzujúce činnosť týchto organizácií.</PARA><PARA>Vzhľadom na skutočnosť, že EÚ poskytuje priame financovanie organizáciám na podporu ľudských práv v Izraeli a koná v súlade so svojimi vlastnými usmerneniami o ochrane obrancov ľudských práv, ako bude vysoká predstaviteľka/podpredsedníčka Komisie reagovať na uvedený zákon? Aké môžu byť dôsledky tohto právneho predpisu pre európske financovanie a čo z toho vyplýva pre izraelské a palestínske mimovládne organizácie? Ako tento právny predpis ovplyvní vzťah medzi EÚ a Izraelom, a to najmä v kontexte asociačnej dohody?</PARA></CONTENT></QUEST>