<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000233">O-000233/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="96821">Rui Tavares</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000233">Vec: Riziko trestu smrti v USA pre obete mimoriadneho vydávania osôb a tajných väzníc CIA v Poľsku</OBJECT><CONTENT><PARA>Abdurrahím an-Našírí, ktorý strávil 9 rokov v americkom väzení a v súčasnosti je väznený v Guantanáme, sa momentálne nachádza v ohrození života, keďže vojenský súd USA ho môže odsúdiť na smrť. Tvrdí, že v rokoch 2002 – 2003 bol zadržiavaný a mučený v tajnej väznici CIA v Poľsku, o ktorej existencii sa zmieňuje aj správa Martyho a Favu. Dňa 27. októbra 2010 poľský prokurátor v rámci vyšetrovania tajných väzníc CIA v Poľsku oficiálne priznal an-Našírímu status obete, rovnako ako to 20. januára 2011 urobil v prípade Abú Zubajdu. Dňa 10. mája 2011 sa an-Našírí obrátil na Európsky súd pre ľudské práva so žiadosťou, aby nariadil poľskej vláde intervenovať u orgánov USA s cieľom pokúsiť sa zabrániť orgánom vojenského vyšetrovania dosiahnuť udelenie trestu smrti. Dňa 24. mája poľské orgány odobrali prokurátorovi Jerzymu Mierzewskiemu prípad údajného mučenia an-Našírího a Abú Zubajdu, odvolávajúc sa na administratívne zmeny, pričom jeho bezprostredný nadriadený Robert Majewski bol odvolaný z funkcie. Podľa médií zvažovali podanie žaloby proti členom vtedajšej vlády, vrátane bývalého premiéra Leszeka Millera a bývalého prezidenta Aleksandra Kwasniewskeho, za porušenie poľskej ústavy, pasívne prizeranie sa nezákonnému väzneniu mnohých ľudí a podieľanie sa na trestných činoch proti ľudskosti. Dňa 3. júna poľské orgány začali vyšetrovanie proti médiám za únik štátnych tajomstiev Dňa 18. júna médiá uviedli, že vtedajší prezident Kwasnievski údajne nevedel o väzniciach CIA a že len čo sa dozvedel o ich existencii, nariadil ich zatvorenie, a že prokurátori ďalej pokračujú vo vyšetrovaní vrátane prípadu Chálida Šajcha Muhammáda.</PARA><PARA>Vie Komisia o týchto skutočnostiach? Čo podnikla na to, aby vyjadrila nesúhlas EÚ s trestom smrti v prípade an-Našíra? Súhlasí s tým, aby EÚ vyvíjala nátlak na poľské orgány s cieľom zasiahnuť spoločnými silami na ochranu jednotlivcov pred trestom smrti, mučením, svojvoľným zadržiavaním a nedobrovoľnými zmiznutiami okrem iného tým, že zabezpečí, aby neboli blokované vyšetrovania údajného porušovania ľudských práv a aby boli zodpovední postavení pred spravodlivý súd? Čo podniká Komisia na to, aby v Európe zabezpečila spravodlivosť pre obete programov CIA týkajúcich sa mimoriadneho vydávania osôb a tajného zadržiavania v Poľsku a ostatných členských štátoch EÚ vrátane Rumunska a Litvy?</PARA></CONTENT></QUEST>