<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000007">O-000007/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="93624">Ulrike Rodust</PERSON>, <PERSON ID="28311">Luis Manuel Capoulas Santos</PERSON>, <PERSON ID="96891">Paolo De Castro</PERSON>, <PERSON ID="2327">Linda McAvan</PERSON>, <PERSON ID="4262">Jo Leinen</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000007">Vec: Škandál s dioxínom v krmivách pre zvieratá v Nemecku</OBJECT><CONTENT><PARA>27. decembra 2010 poskytli nemecké orgány Komisii informáciu, že mastné kyseliny od firmy Harles and Jentzsch určené na priemyselné využitie, ktoré obsahovali dioxíny, boli zmiešané s kŕmnym tukom na výrobu krmív pre zvieratá.</PARA><PARA>Skutočnosť, že táto firma vedela o kontaminácii dioxínom od marca 2010 a neoznámila to verejným orgánom, je pre poľnohospodárov, spotrebiteľov, a najmä pre Komisiu, ktorá je zodpovedná za aktiváciu RASFF (systému rýchleho varovania pre potraviny a krmivá), neakceptovateľná.</PARA><PARA>Medzičasom sa kontaminované krmivo dodalo do niekoľkých spolkových krajín a kontaminovali sa ním vajcia a spracované výrobky sa dodali do iných členských štátov EÚ.</PARA><PARA>Laboratórne výsledky z minulého týždňa ukázali, že dioxínom sa kontaminovalo aj bravčové mäso. Na základe toho sa v Nemecku zatvorilo 5 000 fariem a nevie sa, kto zaplatí straty poľnohospodárov.</PARA><PARA>Spotrebitelia v celej Európe sa pre túto kontamináciu dioxínom veľmi obávajú o bezpečnosť potravín.</PARA><PARA>Vzhľadom na vážne opakujúce sa problémy v oblasti bezpečnosti potravín v Európe:</PARA><PARA>1. Domnieva sa Komisia, že by sa mal súčasný právny rámec revidovať a posilniť, aby sa v budúcnosti predišlo problémom v oblasti bezpečnosti potravín?</PARA><PARA>2. Akú informáciu dostala Komisia od nemeckých orgánov a môže Komisia poskytnúť podrobné informácie o predaji kontaminovaného krmiva a odvodených spracovaných výrobkov (vajcia, hydina, ošípané atď.)?</PARA><PARA>3. Bude Komisia naliehať na členské štáty, aby postihovali nedbalé a/alebo neobozretné zaobchádzanie s krmivom, a ako Komisia zabezpečí, aby sa v prípade právnych predpisov týkajúcich sa krmív uplatňovala zásada zavinenia škôd (costs-by-cause)?</PARA><PARA>4. Ako Komisia zabezpečí, aby vnútroštátne a regionálne orgány účinnejšie kontrolovali potravinový reťazec?</PARA><PARA>5. Môže Komisia zaručiť plnú sledovateľnosť celkového reťazca spracovania krmív?</PARA></CONTENT></QUEST>