<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0090">O-0090/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28389">Zbigniew Kuźmiuk</PERSON>, <PERSON ID="28391">Zdzisław Podkański</PERSON> a <PERSON ID="23784">Janusz Wojciechowski</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0090">Vec: Nútené pracovné tábory na území Európskej únie</OBJECT><CONTENT><PARA>Verejnosť v Poľsku, Taliansku a v ostatných krajinách bola v posledných dňoch značne šokovaná odhalením núteného pracovného tábora v Taliansku v regióne Foggia, kde bolo pod dozorom strážcov a za neľudských podmienok väznených a nútených pracovať viac ako sto poľských pracovníkov. Viacerí väznení spáchali samovraždu a objavili aj sa domnienky o vraždách.</PARA><PARA>Podľa informácií, ktoré priniesli niektoré poľské médiá (Rádio RMF), skutočnosti naznačujú, že aj v iných členských krajinách Európskej únie mohli existovať ďalšie takéto tábory a mohli tu byť väznení a nútení pracovať štátni príslušníci rôznych národností.</PARA><PARA>Európsky parlament už niekoľkokrát obraňoval osoby, ktoré sa stali obeťami prenasledovania a odsúdil prípady porušenia ľudských práv v krajinách mimo Spoločenstva. Prijali sme už stovky uznesení v tomto duchu. Dnes sme konfrontovaní s mimoriadne závažným prípadom porušenia ľudských práv na území Európskej únie. Mali by sme to považovať za znamenie, ba dokonca za výstražný signál. Nemôžeme pripustiť hanebné praktiky otroctva v samotnom srdci Európy. </PARA><PARA>Má Komisia v úmysle vyvinúť iniciatívy, a ak áno, aké, aby skoncovala s nútenými prácami v členských štátoch Európskej únie? Má Komisia v úmysle využiť svoje právomoci v tejto oblasti a zároveň vyzvať vlády členských krajín, aby podnikli kontrolné a trestné opatrenia na to, aby sa v Európe skoncovalo s týmito hanebnými praktikami otroctva?</PARA></CONTENT></QUEST>