<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>AIDS: Pozor, stále som tu!</Title><Topic>Verejné zdravie</Topic><PublicationDate>2007-04-12 - 14:41</PublicationDate><Photography href="20070412PHT05219" title="Červená stužka" alt="Červená stužka" ext="jpg" width="591" height="591">Červená stužka symbolizuje boj proti AIDS</Photography><Chapo>

Počet ľudí infikovaných vírusom HIV stále rastie. Nové lieky síce pomáhajú spomaliť priebeh následného ochorenia, čoraz viac ľudí sa však na ne až príliš spolieha a ich správanie je  neopatrné. Napriek masívnej informačnej kampani u Európanov stále pretrvávajú predsudky voči nakazeným ľuďom. Nelegálna imigrácia navyše predstavuje riziko rýchlejšieho rozširovania HIV v Únii zo susediacich krajín. Poslanci sa už čoskoro budú na plenárnom zasadnutí zaoberať novými opatreniami v boji proti AIDS.

</Chapo><Content><xhtml:div>

<xhtml:div align="justify">AIDS je s nami už 26 rokov. Prvýkrát ho diagnostikovali lekári v Kalifornii ešte v roku 1981. Následný výskum rozlíšil infekciu vírusom HIV, ktorý spôsobuje deštrukciu imunitného systému, a samotné ochorenie AIDS. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Z bozku a z pohára?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Hoci informačná kampaň neustále zdôrazňuje spôsoby ako sa možno nakaziť, zdá sa, že ešte stále sú tieto aktivity potrebné. Podľa prieskumu Eurobarometra z februára 2006 sa až 54 percent obyvateľov krajín EÚ domnieva, alebo je presvedčených, že sa vírusom HIV možno infikovať "bozkávaním na ústa niekoho, kto má AIDS alebo je HIV pozitívny". Ďalších 45 percent sa zas domnieva, alebo je presvedčených, že vírusom sa možno nakaziť "napitím z pohára, ktorý práve použil niekto, kto má AIDS alebo je HIV pozitívny".</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Riziková migrácia</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Ďalšou výzvou, ktorá pred Európu stojí, je neustály nárast nových prípadov infikovania vírusom HIV. Ten ešte urýchľuje nelegálna imigrácia z Afriky, či obchodovanie so ženami z krajín bývalého Sovietskeho zväzu. V Afrike sa totiž nachádza až dve tretiny všetkých HIV pozitívnych ľudí. Keďže test na prítomnosť vírusu podstúpi zhruba jedno percento Afričanov, riziko, že medzi nelegálnymi prisťahovalcami je aj človek nakazený HIV, je pomerne veľké.</xhtml:div>
<xhtml:div align="justify"> </xhtml:div>
<xhtml:div align="justify">Obchodovanie so ženami z východnej Európy je tiež vysoko rizikové. Zo správy Európskeho centra pre epidemiologické monitorovanie AIDS (EuroHIV) vyplýva, že kým v roku 2005 sa v EÚ na jeden milión obyvateľov objavilo 51 nových nositeľov HIV, len v Rusku a Ukrajine to bolo až 280 prípadov. Mimovládne organizácie navyše varujú, že skutočné čísla o počte nakazených môžu byť na rozdiel od oficiálnych štatistík až trikrát vyššie.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Navrhované opatrenia</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Európska komisia preto koncom roka 2005 predložila návrh opatrení na boj proti HIV a AIDS na roky 2006-2009 nielen v Európskej únii, ale aj v okolitých krajinách. Týmito opatreniami sa 22. marca zaoberal aj Výbor EP pre životné prostredie a verejné zdravie, ktorý v tejto súvislosti schválil správu lotyšského poslanca zo skupiny liberálov Georgsa Andrejevsa. </xhtml:div>
<xhtml:div align="justify"> </xhtml:div>
<xhtml:div align="justify">Text navrhuje zamerať pozornosť na preventívne informačné kampane a to predovšetkým pre rizikové skupiny. Tie zahŕňajú užívateľov injekčných drog, mužov, ktorí majú pohlavný styk s mužmi, sexuálnych pracovníkov, prisťahovalcov, väzňov a mladých ľudí do 25 rokov. Poslanci ďalej žiadajú Komisiu, aby podporovala prevenciu, používanie kondómov, substitučnú liečbu drogovej závislosti, prístup k dobrovoľnému testovaniu, výmenu použitých ihiel a striekačiek za čisté a poradenstvo pre členov skupín, ktoré sú považované za zraniteľné alebo infikované vírusom HIV. Správa by sa mala na plenárnom zasadnutí objaviť ešte v apríli.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070329STO04905</ns1:ID></REF><Knowmore text-before="more"><Link href="imp://IPR/20070321IPR04418-SK" title="Boj proti AIDS potrebuje nový impulz"><ANCHOR ID='2' FAMILY='IM-PRESS'>Boj proti AIDS potrebuje nový impulz (anglicky)</ANCHOR></Link><Link href="/meetdocs/2004_2009/documents/pr/643/643708/643708sk.pdf" title="Návrh správy Georgsa Andrejevsa">Návrh správy Georgsa Andrejevsa</Link><Link href="http://ec.europa.eu/public_opinion/archives/ebs/ebs_240_en.pdf" title="Prieskum Eurobarometer">Prieskum Eurobarometer (anglicky)</Link><Link href="http://www.eurohiv.org/" title="EuroHIV">EuroHIV (anglicky)</Link><Link href="http://www.unaids.org/en/" title="OSN a boj proti HIV a AIDS ">OSN a boj proti HIV a AIDS (anglicky)</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070412PHT05219.jpg</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>/meetdocs/2004_2009/documents/pr/643/643708/643708sk.pdf</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>http://ec.europa.eu/public_opinion/archives/ebs/ebs_240_en.pdf</URL>
</LINK>
<LINK>
<LANGUAGE>SK</LANGUAGE>
<RANK>5</RANK>
<ORIGIN>LINK</ORIGIN>
<URL>http://www.eurohiv.org/</URL>
</LINK>
<LINK>
<LANGUAGE>SK</LANGUAGE>
<RANK>6</RANK>
<ORIGIN>LINK</ORIGIN>
<URL>http://www.unaids.org/en/</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070321IPR04418 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>