<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0010">O-0010/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="97198">Mara Bizzotto</PERSON>, v mene skupiny <GRPOL GRPOLID="2960">EFD</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0010">Vec: Burka, nikáb a bezpečnostné politiky</OBJECT><CONTENT><PARA>Otázka burky, nikábu a akýchkoľvek iných druhov vrchných odevov úplne zahaľujúcich telo, ktoré nosia moslimské ženy, je veľmi kontroverznou. Obyčajne sa k nej pristupuje z hľadiska rodovo podmienenej diskriminácie. V súčasnosti by však bolo vhodné, a to viac, ako kedykoľvek predtým, aby sme sa otázkou vrchných odevov úplne zahaľujúcich telo zaoberali nielen z hľadiska základných práv žien, ale aj z hľadiska bezpečnostnej politiky a verejného poriadku.</PARA><PARA>V mnohých členských štátoch sa o tejto téme začalo diskutovať práve na základe podnetov, ktoré súvisia s bezpečnosťou a verejným poriadkom.</PARA><PARA>K otázke burky a nikábu sa nikdy nepristupovalo s cieľom presadzovať náležité bezpečnostné politiky.</PARA><PARA>V dôsledku rastúcej potreby bežného a slobodného spoločenského života v európskych krajinách získavajú niektoré aspekty verejnej bezpečnosti nadnárodný význam.</PARA><PARA>Z častých vyjadrení z minulosti vyplýva, že úplné zahalenie ženského tela burkou alebo nikábom sa jednoznačne považuje za zvyk porušujúci základné práva žien, ktoré by EÚ mala zaručovať.</PARA><PARA>Do akej miery môže podľa Komisie otázka týkajúca sa nosenia burky a nikábu v Európe patriť do rámca bezpečnostnej politiky a politiky v oblasti rodovej rovnosti?</PARA><PARA>Plánuje Komisia presadzovať nejaké legislatívne opatrenia v súvislosti s vrchnými odevmi úplne zahaľujúcimi telo, ktoré nosia moslimské ženy, aby sa splnili bezpečnostné požiadavky a dodržiavali základné práva žien v Európskej únii?</PARA></CONTENT></QUEST>