<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Parlamentu záleží na duševnom zdraví Európanov</Title><Topic>Verejné zdravie</Topic><PublicationDate>2006-09-06 - 14:44</PublicationDate><Chapo>

EP schválil uznesenie o duševnom zdraví, v ktorom zdôrazňuje potrebu skvalitniť európske služby v tejto oblasti. Podľa štatistík prekoná počas života každý štvrtý Európan aspoň jedno závažné duševné ochorenie a veľkou depresiou trpí každoročne až 18,4 miliónov ľudí od 18 do 65 rokov. Poslanci navrhujú okrem iného reformy „najmä v nových členských štátoch“, v ktorých sa podľa nich praktizovalo zneužívanie psychiatrie, nadmerné používanie liečiv a „neľudské postupy ako napr. klietkové postele“.

</Chapo><Content><xhtml:div>

<xhtml:div align="justify">Zelená kniha Európskej Komisie, na ktorú uznesenie EP reaguje, stanovuje tri hlavné ciele: podporu a zlepšenie duševného zdravia obyvateľstva EÚ a prevenciu duševných porúch. Europoslanci vyzývajú Komisiu, aby predložila návrh smernice o duševnom zdraví v Európe a ochrane práv osôb trpiacich duševnou poruchou.<xhtml:strong> </xhtml:strong>Služby v oblasti duševného zdravia je podľa EP potrebné reformovať tak, aby boli založené na kvalitnej domácej starostlivosti, podporované komunitou alebo v chránenom zariadení s prístupom k riadnej zdravotnej a sociálnej starostlivosti.  </xhtml:div>
<xhtml:div align="justify"> </xhtml:div>
<xhtml:div align="justify">EP sa navyše domnieva, že v Zelenej knihe nebolo presne zohľadnené hľadisko pohlavia. Správa napríklad poukazuje na to, že spoločensky vytvorená predstava o tom, ako má vyzerať ženské a dievčenské telo, má vplyv na duševné zdravie a pohodu dievčat a  žien, čo vedie k zvýšeniu množstva porúch stravovania. Do každej budúcej stratégie sa majú podľa Výboru tiež zahrnúť osoby s poruchami učenia, lebo tie čelia podobným problémom ako osoby s duševnými poruchami - vrátane vylúčenia zo spoločnosti, diskriminácie, stigmatizácie a nedostatku podpory. Zdôrazňuje sa tiež potreba starostlivého zaobchádzania s pojmami ako "duševné ochorenie", "duševné poruchy", "závažné duševné ochorenie" a "porucha osobnosti".</xhtml:div>
<xhtml:div align="justify"> </xhtml:div>
<xhtml:div align="justify">Poslanci tiež schválili pozmeňujúci návrh, v ktorom naliehavo žiadajú Komisiu, aby podporovala prebiehajúce reformy vo všetkých, „najmä však v nových členských štátoch, v ktorých sa praktizovalo zneužívanie psychiatrie, nadmerné používanie liečiv alebo väznenia či neľudských postupov, ako sú klietkové postele alebo prehnané používanie izolačných miestností“. Uznesenie zdôrazňuje, že v nových členských krajinách sa ukazovatele duševného zdravia v spoločnosti zvyčajne posúvajú nesprávnym smerom, dochádza k mnohým samovraždám, násiliu a k vzniku závislostí, najmä od alkoholu a že tieto krajiny zdedili nedostatočné systémy starostlivosti o duševné zdravie. Parlament sa domnieva, že väzenie nie je vhodným prostredím pre ľudí trpiacich zlým duševným zdravím a že by sa mali aktívne hľadať iné alternatívy.</xhtml:div>
<xhtml:div align="justify"> </xhtml:div>
<xhtml:div align="justify">Všetky budúce návrhy Komisie v oblasti duševného zdravia by mali podľa poslancov vychádzať z partnerstva a konzultácie s osobami, ktoré prešli alebo prechádzajú duševným ochorením a ich rodinami, ošetrovateľmi a nevládnymi organizáciami obhajujúcimi ich práva.</xhtml:div>
<xhtml:div align="justify"> </xhtml:div>
<xhtml:div align="justify">Okrem detí, zamestnancov, starších osôb a znevýhodnených členov spoločnosti sa majú opatrenia podľa poslancov zamerať aj na osoby s vážnymi duševnými chorobami, dlhodobo a nevyliečiteľné ochorenia, zdravotné postihnutie, väzni, etnické a iné menšiny, bezdomovci, prisťahovalci, osoby s neistým pracovným miestom a nezamestnaní. Komisia má venovať pozornosť tiež agresii, rozhodujúcim činiteľom agresívneho jednania a jeho psychologických dôsledkov.</xhtml:div>
<xhtml:div align="center"> </xhtml:div>
<xhtml:div align="justify"><xhtml:strong>Rozprava:</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rámci rozpravy k tomuto bodu zasadnutia vystúpila aj slovenská europoslankyňa Irena <xhtml:strong>BELOHORSKÁ </xhtml:strong>(NA, SK). Vo svojom príspevku uviedla, že problém mentálneho zdravia nie je novým fenoménom a vyplýva z rôznych príčin. Z hľadiska príčiny pracovného prostredia ide podľa jej slov o snahu zlepšiť ekonomiku, čo má za následok zmenu pracovných podmienok a pracovného tempa. „Teleworking, zvýšené používanie komunikačných technológií, zmena pracovných návykov, zvýšená mobilita – toto všetko vplýva na mentálne zdravie pracovníkov. Požiadavky na flexibilitu, vzdelanie, schopnosti zamestnancov sa zvyšujú a hlavne zamestnanci v strednom a vyššom veku nie sú schopní sa týmto meniacim sa podmienkam prispôsobiť – stres, ktorý pretrváva, môže vyústiť do mentálnych problémov“.</xhtml:div>
<xhtml:div align="justify"> </xhtml:div>
<xhtml:div align="justify">Okrem medicínskej stránky je podľa Ireny Belohorskej potrebné vidieť aj ekonomické dôsledky zhoršeného mentálneho zdravia populácie. „Stres má za následok zníženú účasť v zamestnaní, slabšie pracovné výkony, nezainteresovanosť alebo problémy na pracovisku medzi kolegami“. Keďže problematika verejného zdravia je v rukách národných štátov a Európska únia má len obmedzené právomoci, je podľa nej nutné sústrediť sa na štáty, ktoré majú „najväčšie problémy a najmenej prostriedkov na nápravu“. </xhtml:div>
<xhtml:div align="justify"> </xhtml:div>
<xhtml:div align="justify">Ako uviedla, napriek vysokému počtu samovrážd v Severnej Európe alebo Veľkej Británii by sa pozornosť mala sústrediť hlavne na nové členské štáty EÚ. Päť z nich, uviedla Belohorská,  patrí medzi krajiny, v ktorých bolo spáchaných najviac samovrážd. „Štáty Strednej a Východnej Európy a medzi nimi aj Slovensko prešlo veľkými zmenami, a meniace sa pracovné podmienky, zvyklosti a pracovné návyky, ktoré si museli osvojiť podľa vzoru Západnej Európy, museli zvládnuť neobyčajne rýchlo, čo negatívne vplývalo hlavne na zamestnancov v stredom a vyššom veku. Navyše tieto krajiny trpia vysokou nezamestnanosťou, ktorá má takisto vplyv na zhoršené mentálne zdravie“. </xhtml:div>
<xhtml:div align="justify"> </xhtml:div>
<xhtml:div align="justify">Na adresu názorov, ktoré na boj proti tomuto problému navrhujú vytvoriť novú agentúru, sa vyjadrila skepticky. „Nestotožňujem sa s týmto názorom. Ako ďaleko efektívnejšie riešenie vidím prispôsobenie sa už existujúcim agentúram“.</xhtml:div>

</xhtml:div></Content><REF text-before="reference_abbr"><ns1:ID>20060901IPR10238</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní na stránke:</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>