<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000118">O-000118/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96702">Elena Oana Antonescu</PERSON>, <PERSON ID="96761">Axel Voss</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000118">Vec: Európsky zatýkací rozkaz</OBJECT><CONTENT><PARA>Ako vyplýva z nedávnej správy Komisie (KOM(2011)0175), európsky zatýkací rozkaz sa ukázal ako účinný nástroj v boji proti cezhraničnému zločinu, organizovanému zločinu a terorizmu. Ako však uvádza Komisia, jeho povesť môže byť ohrozená správami správy o tom, že sa nevyužíva na trestné stíhanie a výkon trestu, ale na vypočúvanie a menšie prečiny bez riadneho posúdenia, či je odovzdanie primerané, nehovoriac o personálnych a finančných nákladoch s tým spojených (ich výšku odhadol jeden členský štát na 25 000 EUR na každý postup odovzdania). </PARA><PARA>V niektorých prípadoch neexistuje možnosť primeraného právneho zastúpenia osôb hľadaných európskym zatýkacím rozkazom ani vo vydávajúcom ani vykonávajúcom členskom štáte. Podmienky vo väzniciach v mnohých členských štátoch môžu navyše ohroziť dôveru v primerané zaobchádzanie s väzňami, na ktorej spočíva európsky zatýkací rozkaz a rámcové rozhodnutie o odovzdávaní odsúdených osôb, ktoré sa má čoskoro začať uplatňovať.</PARA><PARA>- Považuje Komisia európsky zatýkací rozkaz za užitočný nástroj dosahujúci svoje ciele?</PARA><PARA>- Aké kroky zamýšľa Komisia podniknúť na to, aby zaručila, že sa v praxi zastaví neprimerané využívanie európskeho zatýkacieho rozkazu?</PARA><PARA>- Ako mieni Komisia zabezpečiť, že osoby hľadané európskym zatýkacím rozkazom budú mať účinné právo na právne poradenstvo vo vydávajúcom aj vykonávajúcom štáte a že rozhodnutie nevykonať európsky zatýkací rozkaz povedie k zrušeniu schengenského zápisu?</PARA><PARA>- Aké návrhy mieni Komisia predložiť na zabezpečenie toho, aby sa normy trestnoprávnej zodpovednosti a podmienky vo väzniciach v Európskej únii nestali zdrojom nedôvery v súdne systémy jednotlivých členských štátov?</PARA></CONTENT></QUEST>