<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0077">O-0077/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil Baroness <PERSON ID="4529">Sarah Ludford</PERSON>, <PERSON ID="23691">Jelko Kacin</PERSON>, <PERSON ID="28262">Henrik Lax</PERSON> a <PERSON ID="28411">Ignasi Guardans Cambó</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0077">Vec: Zjednodušenie vízového režimu pre krajiny západného Balkánu</OBJECT><CONTENT><PARA>Európska únia poskytla krajinám západného Balkánu jasnú perspektívu členstva a je zapojená do širšej spolupráce s regiónom prostredníctvom procesu stabilizácie a pridruženia.</PARA><PARA>Vízová povinnosť, ktorú pre tieto krajiny stanovila Európska únia, však vážne obmedzuje hospodársku, sociálnu a kultúrnu výmenu.  Pre každú krajinu platia odlišné pravidlá, ale dôsledkom je skutočnosť, že krajiny západného Balkánu sú v súčasnosti izolovanejšie ako kedykoľvek predtým. Kým, napríklad, občania bývalej Juhoslovanskej republiky mohli slobodne cestovať do západnej Európy, v súčasnosti 70 % univerzitných študentov v Srbsku ešte vôbec nebolo v zahraničí.</PARA><PARA>Napriek tomu, že Európska komisia predložila niekoľko návrhov na zefektívnenie a zdokonalenie spoločnej vízovej politiky EÚ, celková situácia je neprehľadná a pravdepodobne kontraproduktívna, pretože sa zdá, že úsilie zaviesť opatrenia na zjednodušenie vízového režimu je v rozpore s nedávnymi rozhodnutiami o zahrnutí biometrických údajov do víz, ako aj o jednotnom stanovení vyššieho vízového poplatku v hodnote 70 eur.</PARA><PARA>Je Rada pripravená zaoberať sa naliehavou potrebou vytvoriť prehľad vízovej politiky vo všetkých jej aspektoch vrátane opatrení na zjednodušenie vízového prístupu pre krajiny západného Balkánu vzhľadom na to, že končiace sa rakúske predsedníctvo a nadchádzajúce fínske predsedníctvo stanovilo rozvíjajúce sa vzťahy EÚ s krajinami západného Balkánu ako prioritu?</PARA><PARA>Súhlasí Rada s tým, že táto vízová politika sa musí zakladať na prístupe, ktorý zohľadňuje následnosť opatrení a vďaka ktorému sa postupne zmiernia obmedzenia súvisiace s cestovaním, aby sa dosiahol dlhodobý cieľ umožniť občanom krajín západného Balkánu cestovať bez víz?</PARA></CONTENT></QUEST>