<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Utorok v plenárnom zasadnutí: Portugalský prezident, rozpočet EÚ a prístav Gdansk</Title><Topic>Inštitúcie</Topic><PublicationDate>2007-09-05 - 15:28</PublicationDate><Photography href="20070905PHT10062" title="Štrajk zamestnancov lodeníc pred budovou Európskej komisie v Bruseli, 31. augusta 2007 © BELGA/EPA/Oliver Hoslet" alt="Štrajk zamestnancov lodeníc pred budovou Európskej komisie v Bruseli, 31. augusta 2007 © BELGA/EPA/Oliver Hoslet" ext="jpg" width="512" height="409">Zamestnanci lodeníc v Gdansku sa boja o prácu</Photography><Chapo>

V utorok zavítal do Parlamentu portugalský prezident Aníbal Cavaco Silva. Vo svojom príhovore podčiarkol solidaritu v rámci európskej integrácie a vyzval na boj proti chudobe. Poslanci ďalej diskutovali so zástupcami Komisie o budúcnosti lodeníc v poľskom Gdansku a  oboznámili sa s návrhom rozpočtu EÚ na rok 2008.

</Chapo><Content><xhtml:div>

<xhtml:div align="justify">Európska únia musí podľa portugalského prezidenta bojovať proti chudobe a sociálnemu vylúčeniu nielen doma, ale aj za svojimi hranicami. Bez takejto solidarity totiž európski občania nebudú podľa Cavaca vnímať, že EÚ je odpoveďou na ich obavy. Prezident krajiny, ktorá v súčasnosti predsedá Európskej únii, sa nevyhol ani inštitucionálnym otázkam. Cavaco vyjadril nádej, že počas portugalského predsedníctva sa členským štátom podarí dosiahnuť dohoda o reformnej zmluve o EÚ. Rozhovor s portugalským prezidentom si môžete prečítať na nižšie uvedenom odkaze. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Problémy lodeníc v Gdansku</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Ďalšou témou utorkového programu sa stala budúcnosť lodeníc v Gdansku. Tie sa dostali do finančných problémov a na pokraj bankrotu. Poľská vláda sa preto rozhodla poskytnúť štátnu pomoc vo výške 1,3 miliárd eur nielen Gdansku, ale aj lodeniciam v Štetíne a Gdyni. Podľa európskej legislatívy však štátnu pomoc musí sprevádzať rozsiahle zníženie nákladov za účelom dlhodobej obnovy.  </xhtml:div>
<xhtml:div align="justify"> </xhtml:div>
<xhtml:div align="justify">Európska komisia sa v júni 2005 preto rozhodla na celý prípad pozrieť zblízka a poskytnutie štátnej pomoci prešetriť. Podrobnosti prišiel na plenárne zasadnutie vysvetliť komisár pre vnútorný trh Charlie McCreevy, ktorý prítomných ubezpečil, že Komisia sa nesnaží lodenice v Gdansku zatvoriť. Bude však s Poľskom rokovať o podmienkach, ktoré je potrebné splniť pre poskytnutie štátnej dotácie.</xhtml:div>
<xhtml:div align="justify"> </xhtml:div>
<xhtml:div align="justify">Viacerí poľskí poslanci následne v rozprave pripomenuli, že sa nejedná len o lodenice. Toto miesto má aj dôležitý symbolický charakter, keďže sa tu zrodilo hnutie Solidarita. Zatvorením lodeníc by navyše prišlo o prácu množstvo ľudí. Zástupcov Komisie preto poslanci vyzvali, aby tieto pripomienky vzali do úvahy.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozpočet podľa ministrov financií</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Otázka peňazí dominovala aj ďalšej téme plenárneho zasadnutia. Portugalský štátny tajomník ministerstva financií Emanuel Augustos Santos totiž predstavil návrh rozpočtu EÚ na rok 2008. Prvú verziu budúcoročného rozpočtu pripravila Európska komisia. Ministri financií členských štátov ju však na svojom zasadnutí 13. júla pozmenili a tento revidovaný návrh sa práve teraz dostáva do Parlamentu. </xhtml:div>
<xhtml:div align="justify"> </xhtml:div>
<xhtml:div align="justify">Augustus Santos zdôraznil, že hoci budúcoročný návrh ráta s navŕšením výdavkov, ide len o nevyhnutné prostriedky na podporu európskeho hospodárstva, budovanie informačnej spoločnosti a rozvoj udržateľných energetických dodávok. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Poslanci žiadajú viac</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci však revíziu zo strany ministrov financií príliš neocenili. Spravodajca EP pre rozpočet, fínsky liberálny poslanec Kyösti Virrankoski, napríklad kritizoval škrty vo výške 2,1 miliárd eur, ktoré navrhujú ministri. Aktuálne výdavky sú vo viacerých oblastiach "nereálne nízke", pričom mu v revidovanom návrhu chýba dostatočná finančná podpora pre projekt satelitnej navigácie Galileo alebo pre Európsky inštitút technológie. Ten podľa parlamentného spravodajcu nemožno vybudovať na "zbožných želaniach".</xhtml:div>
<xhtml:div align="justify"> </xhtml:div>
<xhtml:div align="justify">V podobnom duchu sa k návrhu vyjadril aj nemecký poslanec z klubu ľudovcov a európskych demokratov a tiež predseda Výboru pre rozpočet Reimer Böge. Nepáči sa mu, že návrhy ministrov financií sú o desať miliárd nižšie v porovnaní s rozpočtovou víziou, na ktorej sa členské štáty dohodli v roku 2006. V návrhu mu tiež chýbajú prostriedky pre zahraničnú politiku EÚ.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozpočet daňových poplatníkov</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Viac financií, ktoré požadujú poslanci, sa však nemá minúť na chod Parlamentu. Fínsky poslanec z klubu ľudovcov a európskych demokratov Ville Itälä zdôraznil, že Parlament urobil všetko preto, aby sa výdavky na chod tejto inštitúcie nezvýšili. Požadované peniaze by sa tak mali minúť v prospech európskych občanov. Peniaze z rozpočtu EÚ sa teda vracajú daňovým poplatníkom.</xhtml:div>
<xhtml:div align="justify"> </xhtml:div>
<xhtml:div align="justify">Parlament má pri rozhodovaní o rozpočte významné právomoci. Rozpočet môže nielen pozmeniť, ale dokonca aj zamietnuť. Predložený návrh teraz poslanci podrobne preštudujú a v októbri navrhnú zmeny. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Vnútorný trh, mlieko a alkohol</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Na programe utorkového zasadnutia sa však objavili aj ďalšie témy. Poslanci schválili správu o jednotnom vnútornom trhu, ktorý stále nie je dobudovaný v oblastiach energetiky či telekomunikácií. Parlament tiež schválil štyri správy o lepšej právnej regulácii, ako aj uznesenie o prírodných katastrofách. Večer poslanci rokovali o reforme trhu s mliekom a tiež o dôsledkoch nadmerného požívania alkoholických nápojov. Viac informácií nájdete na nižšie uvedených odkazoch.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070830STO09909</ns1:ID></REF><Knowmore text-before="more"><Link href="imp://IPR/20070823IPR09759-SK" title="V pléne EP vystúpil portugalský prezident"><ANCHOR ID='2' FAMILY='IM-PRESS'>V pléne EP vystúpil portugalský prezident</ANCHOR></Link><Link href="imp://IPR/20070823IPR09757-SK" title="Poslanci hodnotili vnútorný trh EÚ"><ANCHOR ID='3' FAMILY='IM-PRESS'>Poslanci hodnotili vnútorný trh EÚ</ANCHOR></Link><Link href="imp://STO/20070615STO07872-SK" title="Galileo"><ANCHOR ID='4' FAMILY='IM-PRESS'>Galileo bez finančných prostriedkov EÚ neodštartuje</ANCHOR></Link><Link href="imp://STO/20070703STO08739-SK" title="Európsky inštitút technológie"><ANCHOR ID='5' FAMILY='IM-PRESS'>Zastaví Európsky inštitút technológie únik mozgov?</ANCHOR></Link><Link href="imp://FCS/20061106FCS12347-SK" title="Všetko o rozpočte EÚ"><ANCHOR ID='6' FAMILY='IM-PRESS'>Otázka za 115 miliárd: Ako porozumieť rozpočtu EÚ?</ANCHOR></Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070905PHT10062.jpg</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070823IPR09759 0 NOT XML V0//SK</LINK-TARGET-PUBREF>
</LINK>
<LINK ID='2'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070823IPR09757 0 NOT XML V0//SK</LINK-TARGET-PUBREF>
</LINK>
<LINK ID='3'>
<LINK-POS ID='4'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070615STO07872 0 NOT XML V0//SK</LINK-TARGET-PUBREF>
</LINK>
<LINK ID='4'>
<LINK-POS ID='5'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070703STO08739 0 NOT XML V0//SK</LINK-TARGET-PUBREF>
</LINK>
<LINK ID='5'>
<LINK-POS ID='6'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20061106FCS12347 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>