<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0006">O-0006/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="28134">Eva-Britt Svensson</PERSON> v mene <COMMITTEE COMMID="2877">Výboru pre práva žien a rodovú rovnosť</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0006">Vec: Peking + 15 - Akčná platforma OSN pre rodovú rovnosť</OBJECT><CONTENT><PARA>Európska únia sa už viac než polstoročie usiluje zabezpečiť rovnaké zaobchádzanie so ženami a mužmi. Podľa článku 2 zmluvy Únia podporuje rovnosť medzi mužmi a ženami a uplatňuje širokú škálu nástrojov vrátane právnych predpisov, politických návrhov a rozpočtových záväzkov. Na hodnotenie účinnosti týchto rozličných nástrojov pri dosahovaní rodovej rovnosti sú potrebné porovnateľné a rodovo rozlíšené štatistické údaje.</PARA><PARA>Rodovú rovnosť bude možné dosiahnuť len vtedy, keď sa vyvinie úsilie na každej úrovni. V medzinárodnom kontexte prebieha najvýznamnejší proces v tejto oblasti v tzv. pekinskom rámci OSN. Program štvrtej svetovej konferencie o ženách v Pekingu v roku 1995 vychádzal zo základnej zásady, podľa ktorej sa ľudské práva žien a dievčat považujú za neodňateľnú, neoddeliteľnú a nedeliteľnú súčasť všeobecných ľudských práv. Za pätnásť rokov sa na celosvetovej úrovni podarilo dosiahnuť pokrok len v niektorých oblastiach uvedených v Pekinskej akčnej platforme.</PARA><PARA><LIST TYPE="UL"><ITEM>Ako môže Európska únia podporiť činnosť OSN v oblasti rodovej rovnosti?</ITEM><ITEM>Ako môžu ukazovatele rodovej rovnosti na monitorovanie pokroku v oblasti realizácie Pekinskej akčnej platformy vytvorené na úrovni EÚ poslúžiť na doplnenie mechanizmov monitorovania lisabonskej stratégie po roku 2010?</ITEM><ITEM>Ako možno prepojiť ukazovatele EÚ s pripravovaným plánom krokov Komisie v oblasti rodovej rovnosti?</ITEM><ITEM>Akú činnosť možno vyvinúť v oblastiach ľudských práv žien, žien a médií a žien a životného prostredia, v ktorých v súčasnosti neexistujú žiadne ukazovatele na úrovni EÚ?</ITEM></LIST></PARA></CONTENT></QUEST>