<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000206">O-000206/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28208">Nathalie Griesbeck</PERSON>, <PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="96677">Cecilia Wikström</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000206">Vec: Podpora EÚ pre utečencov v Tunisku</OBJECT><CONTENT><PARA>14. januára 2011 EÚ oznámila svoj záväzok podporiť demokratický proces v Tunisku a poskytnúť humanitárnu pomoc na účely prijatia státisícov utečencov, ktorí prišli do krajiny po prepuknutí povstania a bojov v Líbyi. Od 20. februára 2011 prekročilo viac ako 582 000 osôb hranicu z Líbye do Tuniska. Prevažnú väčšinu ľudí, ktorí prišli do Tuniska, tvoria prechádzajúci migrujúci pracovníci. Vďaka sústredenému medzinárodnému úsiliu pod vedením Medzinárodnej organizácie pre migráciu (IOM) sa mohla väčšina týchto migrantov vrátiť domov.</PARA><PARA>Značný počet ľudí pochádzajúcich z krajín postihnutých konfliktom a/alebo utekajúcich pred prenasledovaním však zostáva v utečeneckých táboroch. 1. augusta 2011 Úrad Vysokého komisára OSN pre utečencov (UNHCR) oznámil, že 4 425 osôb, ktorých sa týka jeho činnosť, sa naďalej nachádza v táboroch v púšti na tunisko-líbyjskej hranici. V prípade týchto utečencov je jediným trvalým riešením presídlenie do tretích krajín.</PARA><PARA>Ako uviedli členovia delegácie výboru LIBE Európskeho parlamentu, ktorá navštívila Tunisko v dňoch 13. až 16. júla 2011, sa situácia utečencov v táboroch každým dňom zhoršuje. Utečenci sú vystavení mimoriadne tvrdým podmienkam, predovšetkým kvôli extrémnym horúčavám, púštnym búrkam a obmedzenému prístupu k čistej vode a zodpovedajúcim sanitárnym a hygienickým zariadeniam.</PARA><PARA>Členovia výboru boli otrasení zo slabej reakcie členských štátov EÚ, pokiaľ ide o presídlenie, v porovnaní so snahami krajín ako Kanada, USA a Nórsko. Ako uviedla vysoká predstaviteľka Ashtonová 30. augusta 2011, dovtedy prisľúbili zabezpečiť presídlenie iba tieto členské štáty: Írsko (24), Španielsko (50), Portugalsko (19), Švédsko (200), Belgicko (25), Fínsko (70) a Holandsko (20). V ostrom protikladu k tomu sa Nórsko zaviazalo presídliť 310 utečencov, pričom tento cieľ sa dosiahol do júla 2011.</PARA><PARA>Môže Komisia informovať Parlament o súčasnom stave rokovaní s Radou a členskými štátmi o pláne pomoci UNHCR pri presídľovaní zostávajúcich utečencov v Tunisku, ako aj o tom, koľko nových miest sa členské štáty zaviazali poskytnúť a v akom štádiu je prijatie tých utečencov, ktorých žiadosti už boli schválené?</PARA><PARA>Môže Komisia objasniť, čo zamýšľa vykonať s cieľom podporiť a posilniť všeobecné úsilie Únie a členských štátov o presídlenie vzhľadom na skutočnosť, že práce na spoločnom európskom programe presídlenia, v súvislosti s ktorým Parlament dokončil prvé čítanie, boli zastavené v Rade?</PARA></CONTENT></QUEST>