<QUEST><TI><TI-INTRO>ÚSTNA OTÁZKA <QREF QID="H-2009-0293">H-0293/09</QREF></TI-INTRO><TI-SESSION>pre hodinu otázok na schôdzi v septembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28372">Ryszard Czarnecki</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0293">Vec: Porušenie právnych predpisov EÚ športovými klubmi</OBJECT><CONTENT><PARA>Bude Európska komisia – a ak áno, akým spôsobom – reagovať na porušenie právnych predpisov EÚ v oblasti rovnakého zaobchádzania s občanmi jednotlivých členských štátov EÚ dánskymi orgánmi, ktoré občanov Poľska a Holandska, majúcich platné lístky, nevpustili na zápas vyraďovacej fázy Európskej ligy Bröndby Kodaň – Legia Varšava? Ide o diskrimináciu. Sledovanie zápasu bolo znemožnené aj osobám, ktoré sa preukázali belgickými dokladmi totožnosti. Podobne riadiace orgány belgického klubu FC Brugge odmietli predať Poliakom, úradníkom Európskej komisie a Európskeho parlamentu, lístky na zápas FC Brugge – Lech Poznaň, ktorý sa konal minulý týždeň ((27. augusta 2009). Aj toto je príklad skutočnej diskriminácie, pokiaľ ide o štát pôvodu. Znamená to teda, že pravidlá diktované zo strany niektorých športových klubov, napr. v Dánsku a Belgicku, sú nadradené právnym predpisom Európskej únie?</PARA></CONTENT></QUEST>