<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0067">O-0067/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28311">Luis Manuel Capoulas Santos</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0067">Vec: Ochrana spotrebiteľov a nárast cien</OBJECT><CONTENT><PARA>Nedávne prípady nárastu spotrebiteľských cien, ktoré sú spojené s nárastom cien poľnohospodárskych surovín, prinútili Komisiu prijať určité opatrenia, ako napríklad zrušenie vyňatia pôdy z produkcie v prípade obilnín, ako aj začať pripravovať núdzové riešenia pre ostatné odvetvia, ako napríklad mliekarenské odvetvie, zasiahnuté nárastom cien potravín určených na kŕmne účely.</PARA><PARA>Táto situácia ovplyvnila nielen európske odvetvia produkcie, ale mala tiež výrazný priamy vplyv na spotrebiteľov a rozpočty európskych rodín.</PARA><PARA>Európsky parlament uvítal opatrenia, ako je zrušenie vyňatia pôdy z produkcie a oznámenie Komisie o predĺžení tohto opatrenia o jeden hospodársky rok prípade potreby, počas plenárneho zasadania v Štrasburgu, zároveň však vyjadruje obavy nad súčasnou situáciou nárastu cien, ktorá si vyžaduje nové núdzové opatrenia a ktorá by si zaslúžila dôkladnejšiu úvahu zo strany európskych inštitúcií  nielen v rámci tzv. &quot;helath-check&quot;.</PARA><PARA>Mohla by Komisia spresniť, aké opatrenia týkajúce sa postihnutých odvetví podnikne, s cieľom čeliť uvedenej situácii?</PARA><PARA>Uvažuje Komisia o konkrétnych opatreniach na ochranu spotrebiteľov a rodinných rozpočtov?</PARA><PARA>Nedomnieva sa Komisia, že rôzne situácie nárastu cien by si zaslúžili hlbšiu úvahu, ktorá by presiahla rámec zavádzania konkrétnych opatrení pre každú situáciu (obilniny, mlieko, atď)?</PARA></CONTENT></QUEST>