<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0131">O-0131/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE>, <PERSON ID="28206">Jean-Marie Cavada</PERSON> v mene <COMMITTEE COMMID="824">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0131">Vec: SWIFT</OBJECT><CONTENT><PARA>Na konci júna 2006 médiá odhalili, že SWIFT poskytoval od konca roka 2001 osobné údaje orgánom USA.  Pracovná skupina zriadená podľa článku 29 prijala 22. novembra stanovisko, v ktorom dospela k záveru, že sa nedodržala smernica EÚ o ochrane údajov 95/46/ES<FNREF FNIDREF="FN1"/>, a vyzvala na prijatie opatrení s cieľom bezodkladne napraviť súčasnú protiprávnu situáciu.</PARA><PARA>Rade sa predkladajú tieto otázky:</PARA><PARA>1. Rada a členské štáty si v tejto záležitosti dosiaľ zachovávajú mimoriadnu mlčanlivosť. Predovšetkým Rada sa odmietla zúčastniť na vypočutí, ktoré spoločne usporiadali výbory ECON a LIBE. Prečo sú Rada a členské štáty pasívne v záležitosti, v ktorej sa nedodržala ochrana údajov občanov a v ktorej existuje podozrenie z obchodnej špionáže?</PARA><PARA>2. Čo je zámerom novej pracovnej skupiny nedávno vytvorenej v Rade – je cieľom rokovať o tejto záležitosti s vládou USA? </PARA><PARA>3. Bude budúca dohoda v súlade s novými európskymi pravidlami v tejto oblasti (nariadenie (ES) č. 1781/2006<FNREF FNIDREF="FN2"/> z 15. novembra 2006 o údajoch o príkazcovi, ktoré sprevádzajú prevody finančných prostriedkov)?</PARA><PARA>4. Vie Rada, či sa údaje, ktoré zhromažďuje SWIFT, vkladajú do systému automatického zameriavania (Automatic Targeting System) v USA?</PARA><PARA>5. Pokiaľ ide o poskytovanie osobných údajov ministerstvu financií USA, pracovná skupina zriadená podľa článku 29 sa domnieva, že na boj proti terorizmu je už k dispozícii súčasný medzinárodný rámec a že by sa mali využívať možnosti, ktoré tento rámec ponúka, a zároveň by sa mala zabezpečiť požadovaná  úroveň ochrany základných práv. Aké kroky, pokiaľ ide o orgány USA, sa chystá Rada v tomto rámci vykonať s cieľom obnoviť dodržiavanie základných európskych princípov týkajúcich sa ochrany  údajov?</PARA><PARA>6. Prístup k údajom spravovaným SWIFT-om umožňuje získať informácie o hospodárskych činnostiach príslušných jednotlivcov, podnikov a krajín, čo by mohlo viesť k hospodárskej a obchodnej špionáži.  Aké kroky zamýšľa uskutočniť Rada vzhľadom na túto možnosť?</PARA><FN FNID="FN1">  Ú. v. ES L 281, 23.11.1995, s. 31.</FN><FN FNID="FN2">  Ú. v. EÚ L 345, 8.12.2006, s. 1.</FN></CONTENT></QUEST>