<QUEST><TI><TI-INTRO>ÚSTNA OTÁZKA <QREF QID="H-2009-0298">H-0298/09</QREF></TI-INTRO><TI-SESSION>pre hodinu otázok na schôdzi v septembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="23787">Czesław Adam Siekierski</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0298">Vec: Program rozdeľovania potravín najchudobnejším osobám v Spoločenstve</OBJECT><CONTENT><PARA>V marci tohto roku Európsky parlament prijal správu, ktorá sa týkala osobitnej pomoci pre najchudobnejšie osoby prostredníctvom programu Spoločenstva bezplatného rozdeľovania potravín. Bol som presvedčený, že prijatie tohto stanoviska veľkou väčšinou povedie predsedníctvo Únie, ktoré v tom čase vykonávala Česká republika, k obnoveniu rozpravy a k dosiahnutiu rozumného kompromisu v rámci Rady. Žiaľ, moje očakávania sa nesplnili. Obávam sa dokonca, že Švédsko, ktoré v súčasnosti predsedá Rade, sa ani len nezmieňuje o prípadnom obnovení činnosti na tomto projekte, hoci mu v tom nič nebráni. Má Rada v úmysle obnoviť diskusie o tomto programe, ktorý má zásadný význam pre milióny našich spoluobčanov?</PARA></CONTENT></QUEST>