<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0022">O-0022/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="2173">Arlene McCarthy</PERSON> v mene <COMMITTEE COMMID="817">Výboru pre vnútorný trh a ochranu spotrebiteľa</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0022">Vec: Výnimky z pravidiel vnútorného trhu pri obstarávaní v oblasti rezortu obrany na základe článku 296 Zmluvy o ES</OBJECT><CONTENT><PARA>Keďže obstarávanie v oblasti rezortu obrany sa stále uskutočňuje v rámci zväčša rozdrobených vnútroštátnych trhov, výbor IMCO berie na vedomie výkladové oznámenie Komisie o uplatňovaní článku 296 zmluvy v oblasti verejného obstarávania pre rezort obrany (KOM(2006)0779 v konečnom znení), prijaté 7. decembra 2006. Toto oznámenie pomohlo objasniť existujúci právny rámec a určilo, za akých podmienok je prípustné uplatňovať výnimky.</PARA><PARA>Výbor IMCO ďalej berie na vedomie snahy Komisie navrhnúť nové právne predpisy, ktoré môžu podstatným spôsobom prispieť k vytvoreniu konkurencieschopnejšieho prostredia pre európsky obranný priemysel a jeho dodávateľov. Zdôrazňuje predovšetkým významnú úlohu, ktorú zohráva obstarávanie v rezorte obrany pre európske hospodárstvo. </PARA><PARA>Výbor IMCO kladie Európskej komisii tieto otázky: <BRK/></PARA><PARA>Akým spôsobom napreduje príprava   smernice o „obstarávaní obranného vybavenia, na ktoré sa neuplatňuje   výnimka podľa článku 296 Zmluvy o ES“, ktorá je v štádiu návrhu? Aké   sú následné kroky, ktoré plánuje Komisia? <BRK/></PARA><PARA>Akým spôsobom Komisia   vyhodnocuje z pohľadu spravodlivého a účinného fungovania vnútorného   trhu situáciu v oblasti európskeho obranného priemyslu, v rámci ktorého   sa – v rôznych členských štátoch – zdá byť v ohrození značný počet vysoko   kvalifikovaných pracovných miest? Aké dôsledky sa očakávajú od smernice   na túto oblasť? <BRK/></PARA><PARA>Aká je stratégia Komisie   voči členským štátom pre užšiu spoluprácu v oblasti obstarávania v rezorte   obrany, zvýšenie transparentnosti a postupné otváranie ich vnútroštátnych   trhov obranného obstarávania, s cieľom vytvoriť výkonné a konkurencieschopné   prostredie pre túto citlivú oblasť? <BRK/></PARA><PARA>Aké závery je možné vyvodiť z kódexu správania, ktorý bol prijatý v roku 2006? Akým spôsobom Komisia vníma budúci vzťah medzi smernicou a kódexom správania?</PARA></CONTENT></QUEST>