<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0125">O-0125/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1289">Proinsias De Rossa</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0125">Vec: Sociálne služby vo verejnom záujme</OBJECT><CONTENT><PARA>Podľa článku 3 Zmluvy o Európskej únii sa EÚ usiluje zabezpečiť blahobyt svojich občanov a trvalo udržateľný rozvoj Európy založený na vyváženom hospodárskom raste a cenovej stabilite, ako aj vysoko konkurenčné sociálne trhové hospodárstvo zamerané na dosiahnutie plnej zamestnanosti a spoločenského pokroku. Vlády členských štátov, národné parlamenty a Európsky parlament posilnili na základe požiadaviek svojich voličov právny základ pre sociálne služby vo verejnom záujme. Podľa článku 9 Zmluvy o fungovaní Európskej únie Únia pri „vymedzovaní a uskutočňovaní svojich politík a činností prihliada na požiadavky spojené s podporou vysokej úrovne zamestnanosti, zárukou primeranej sociálnej ochrany, bojom proti sociálnemu vylúčeniu a vysokou úrovňou vzdelania, odbornej prípravy a ochrany ľudského zdravia“. Európsky parlament, Komisia a Rada musia zabezpečiť, aby sa tieto nové ustanovenia v plnom rozsahu využili na začlenenie sociálnych služieb vo verejnom záujme do nášho európskeho sociálneho a hospodárskeho modelu. Vnútroštátne, regionálne a miestne orgány v členských štátoch okrem toho potrebujú právnu istotu.</PARA><PARA>Akceptuje preto Komisia potrebu zriadiť pracovnú skupinu na vysokej úrovni s účasťou mnohých zainteresovaných strán, aby sa v plnom rozsahu zohľadnili nové ustanovenia Zmluvy týkajúce sa posilnenia sociálneho rozmeru Európy a zabezpečilo sa aktívne uplatnenie týchto ustanovení a prekonali sa ťažkosti, ktoré majú niektorí poskytovatelia sociálnych služieb v oblasti výkladu pravidiel o jednotnom trhu?</PARA><PARA>Cieľom a mandátom pracovnej skupiny by bolo riadenie procesu postupného zavedenia úprav v politickej a právnej oblasti, ktoré sú potrebné na zabezpečenie takého miesta pre sociálne služby vo verejnom záujme v európskej spoločnosti, aké im pripisuje Lisabonská zmluva. Predsedom takejto pracovnej skupiny by bol Komisár pre sociálne záležitosti a jej členmi by mohli byť zástupcovia GR pre hospodársku súťaž, GR pre jednotný trh, GR pre hospodárske a finančné záležitosti, Európskeho parlamentu, Rady, Výboru regiónov, sociálnych partnerov a organizácií občianskej spoločnosti. Pracovná skupina by mala mandát na dva roky s možnosťou prehodnotenia.</PARA></CONTENT></QUEST>