<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Zmeny maďarského tlačového zákona sú nedostatočné, tvrdia poslanci</Title><Topic>Informácie</Topic><TypeOfInfo>Plenárne zasadnutie</TypeOfInfo><PublicationDate>2011-03-10 - 12:42</PublicationDate><Chapo>Parlament v dnes schválenom uznesením ktoré predložili štyri stredoľavé politické skupiny, žiada opätovné prehodnotenie maďarského tlačového zákona a to napriek zmenám, ktoré tento týždeň prijalo maďarské Národné zhromaždenie. Zároveň vyzval Komisiu, aby ešte tento rok predložila smernicu o slobode a pluralite médií.</Chapo><Content><xhtml:div>

<xhtml:div>Uznesenie, ktoré predložili skupiny sociálnych demokratov (S&amp;D), liberálov (ALDE), zelených (Zelení/EFA) a zjednotenej ľavice (GUE/NGL) vyzýva Maďarsko, aby tie časti tlačového zákona, u ktorých sa preukáže nesúlad s právnymi predpismi EÚ, zrušilo a ďalej ich neuplatňovalo. Poslanci zároveň vyzvali vládu v Budapešti, aby spornú legislatívu opätovne prepracovala, a to na základe komentárov a návrhov zo strany Európskeho parlamentu, Európskej komisie, Organizácie pre bezpečnosť a spoluprácu v Európe (OBSE) a Rady Európy.</xhtml:div>
<xhtml:div> </xhtml:div>
<xhtml:div>Prehodnotenie súčasného znenia tlačového zákona, ale aj ústavy, by malo prebiehať za účasti všetkých zainteresovaných strán, uvádza sa v uznesení, ktoré poslanci schválili pomerom hlasov 316 (za): 264 (proti): 33 (zdržalo sa). Poslanci vyzvali maďarské orgány, aby obnovili nezávislosť riadenia médií a zastavili zasahovanie do slobody prejavu a vyváženého spravodajstva. Nadmerná regulácia je podľa nich "kontraproduktívna a narušuje účinný pluralizmus vo verejnej sfére."</xhtml:div>
<xhtml:div> </xhtml:div>
<xhtml:div>Návrh alternatívneho uznesenia, ktorý plánovala plénu predložiť skupina ľudovcov a kresťanských demokratov (EPP), bol nakoniec tesne pred hlasovaním stiahnutý. Tento návrh vítal rozhodnutie maďarskej vlády vykonať v tlačovom zákone nevyhnutné zmeny tak, ako to požadovala Európska komisia a odsudzoval "predčasné a neoprávnené útoky na maďarskú vládu" a ich načasovanie, ktoré "kolidovalo so začiatkom maďarského predsedníctva Európskej únie."</xhtml:div>
<xhtml:div> </xhtml:div>
<xhtml:div>Parlament v schválenom uznesení privítal výsledok rokovaní Komisie s maďarskými orgánmi, ktorých cieľom bolo zosúladiť sporný tlačový zákon so zmluvami a právnymi predpismi EÚ, ako aj následné prijatie týchto zmien maďarským Národným zhromaždením. </xhtml:div>
<xhtml:div> </xhtml:div>
<xhtml:div>Poslanci však zároveň vyjadrili ľútosť nad rozhodnutím Komisie zamerať sa len na tri sporné body zákona a adresovali jej naliehavú výzvu, v ktorej žiadajú preskúmanie súladu spornej legislatívy aj s ďalšími normami EÚ. Ide predovšetkým o smernicu o elektronickom obchode, rámcové rozhodnutie o boji proti rasizmu a xenofóbii či predpisy v oblasti boja proti terorizmu, ktorých súčasťou je aj zmienka o slobode médií a slobode vyjadrovania.</xhtml:div>
<xhtml:div> </xhtml:div>
<xhtml:div>OBSE a Rada Európy v minulosti poukazovali na problémy, ktoré sa týkajú politickej a finančnej nezávislosti verejnoprávnych médií, ochrany novinárskych zdrojov, nejasných definícií a politicky nevyváženého regulačného systému s neprimeranými právomocami.</xhtml:div>
<xhtml:div> </xhtml:div>
<xhtml:div><xhtml:strong>Celoeurópsky problém</xhtml:strong></xhtml:div>
<xhtml:div> </xhtml:div>
<xhtml:div>Stav slobody a plurality médií v EÚ a jej členských štátoch, najmä v Bulharsku, Českej republike, Estónsku, Rumunsku a Taliansku, je podľa poslancov znepokojujúci. Parlament preto vyzval Komisiu, aby do konca roka navrhla smernicu o slobode, pluralite a nezávislom riadení médií. Cieľom tejto iniciatívy je definovať aspoň základné nevyhnutné štandardy, ktoré by museli dodržiavať všetky členské štáty. Smernica by mala garantovať slobodný prístup k informáciám, pluralizmus médií a ich nezávislosť.</xhtml:div>

</xhtml:div></Content><REF text-before="reference_abbr"><ns1:ID>20110310IPR15259</ns1:ID></REF><Knowmore text-before="more"><Link href="/activities/plenary/ta/calendar.do?language=SK">Prijatý text bude dostupný tu (zvoľte dátum 10.03.2011)</Link><Link href="/wps-europarl-internet/frd/vod/research-by-date?language=sk">Sledujte rozpravu zo záznamu (zvoľte dátum 16.02.2011)</Link><Link href="/sides/getDoc.do;jsessionid=25DBF1803538EC4273C0DC234">Tlačová správa zo zasadnutia výboru (17.01.2011)</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta/calendar.do?language=SK</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/wps-europarl-internet/frd/vod/research-by-date?language=sk</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>/sides/getDoc.do;jsessionid=25DBF1803538EC4273C0DC234</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>