<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000257">O-000257/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97229">Niccolò Rinaldi</PERSON>, <PERSON ID="96922">Izaskun Bilbao Barandica</PERSON>, <PERSON ID="97131">Giommaria Uggias</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000257">Vec: Pirátstvo pri pobreží Somálska a Ománu</OBJECT><CONTENT><PARA>Pirátstvo, žiaľ, naďalej pretrváva. Posádky lodí Savina Caylyn a Rosalia D’Amato zložené z 11 Talianov a 32 cudzincov sa stali rukojemníkmi. Prvá loď bola zajatá 8. februára 2011 pri pobreží Ománu a druhá 21. apríla. Talianska vláda prisľúbila, že sa bude zaoberať týmto problémom a aktívne naštartuje diplomatické iniciatívy. Zdá sa, že na začiatku piráti požadovali výkupné vo výške 20 miliónov USD. Neskôr výkupné znížili na 14 miliónov USD. Keď spoločnosť, ktorá prevádzkuje loď Savina Caylyn, následne ponúkla 7,5 milióna USD, piráti s tým nesúhlasili a vyjednávanie bolo prerušené. V auguste 2011 sa príbuzní zajatých námorníkov obrátili na talianskeho prezidenta a poskytli médiám fotografie námorníkov, ktorí boli viditeľne zbití.</PARA><PARA>Keďže problém je po ôsmich mesiacoch stále nevyriešený a vzhľadom na podmienky, v akých sú držaní rukojemníci:</PARA><PARA>1. Aké opatrenia môže podpredsedníčka Komisie/vysoká predstaviteľka Únie prijať na oslobodenie posádok týchto dvoch lodí?</PARA><PARA>2. Vzhľadom na skutočnosť, že mandát operácie ATALANTA zahŕňa ustanovenia o predchádzaní pirátstvu, aké kroky podniká podpredsedníčka Komisie/vysoká predstaviteľka Únie na to, aby sa zvýšila účinnosť operácie vzhľadom na závažnosť a frekvenciu takýchto udalostí?</PARA><PARA>3. Koľko lodí plávajúcich pod vlajkou EÚ bolo zajatých a ako dlho ich zadržiavali? Okrem toho, na koľko lodí zaútočili?</PARA><PARA>4. Vzhľadom na úlohu novej zahraničnej politiky EÚ, akým spôsobom Komisia zamýšľa riešiť problém pirátstva vrátane iniciatívy na európskej úrovni, aby sa vytvoril primeraný medzinárodný právny základ na účinné trestné stíhanie pirátov?</PARA></CONTENT></QUEST>