<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0022">O-0022/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="2107">Jan Andersson</PERSON> v mene <COMMITTEE COMMID="814">Výboru pre zamestnanosť a sociálne veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0022">Vec: Deti migrantov</OBJECT><CONTENT><PARA>Situácia detí migrantov EÚ, ktoré sú v členskom štáte pôvodu odkázané samé na seba, zatiaľ čo ich rodičia odchádzajú za prácou do iného členského štátu, vyvolala v niektorých členských štátoch za posledné dva roky vážne znepokojenie. Hoci existujú politiky zamerané na zlepšenie životných podmienok a vzdelávania detí migrantov, ktoré odišli so svojimi rodičmi do zahraničia, len malá pozornosť sa venovala problému detí, ktoré zostali doma odkázané samy na seba. Podľa štúdie, ktorú vypracovali Unicef a združenie Sociálne alternatívy v Rumunsku, v roku 2008 takmer 350 000 detí malo aspoň jedného z rodičov, ktorý pracoval v zahraničí, a takmer 126 000 detí malo oboch rodičov pracujúcich v zahraničí.</PARA><PARA>Deťom ponechaným na seba hrozí strata starostlivosti a rodičovskej pozornosti.</PARA><PARA>Hrozí im všeobecný nedostatok starostlivosti v súvislosti s fyzickým a mentálnym zdravím, dôsledky súvisiace s mentálnym zdravím ako depresia, strata voľného času na hru a vývoj, nedostatočná účasť v škole a všeobecná účasť na vzdelávaní a školení, podvýživa, zneužívanie detí.</PARA><PARA>Aké opatrenia prijali a prijmú členské štáty a Rada na zlepšenie situácie týchto detí a na zabezpečenie ich normálneho vývoja?</PARA><PARA>Správy o zlých životných podmienkach a nedostatočnej starostlivosti o tieto deti, čo sa týka nielen oblasti vzdelávania, ale aj citového vývoja, sú veľmi znepokojujúce. Má Rada informácie o tom, ako sa tieto deti a ich rodičia vyrovnávajú s touto situáciou?</PARA><PARA>Aké opatrenia boli a budú prijaté na úrovni členských štátov, hosťujúcich pracovníkov, ktorí zanechali deti v ich krajine pôvodu, ako aj na európskej úrovni, s cieľom zabezpečiť normálny vývoj týchto detí v oblasti vzdelávania a spoločenského života?</PARA><PARA>Podľa správ sa tento jav týka viacerých členských štátov. Uskutočnila sa medzi členskými štátmi v rámci Rady výmena názorov na osvedčené postupy alebo spôsoby zlepšenia tejto situácie alebo diskusia o nich?</PARA><PARA>Zaviedli členské štáty mechanizmy spolupráce na zabraňovanie škodlivým vplyvom na rodiny, a to najmä na deti, ktoré sú prinútené žiť oddelene a ďaleko od svojich rodičov?</PARA></CONTENT></QUEST>