<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000208">O-000208/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96907">Takis Hadjigeorgiou</PERSON>, <PERSON ID="28514">Kyriacos Triantaphyllides</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000208">Vec: Turecké hrozby voči Cyperskej republike týkajúce sa výlučnej hospodárskej zóny</OBJECT><CONTENT><PARA> Cyperská republika už dávno oficiálne začala s ťažbou uhľovodíkov v rámci svojej výlučnej hospodárskej zóny. Turecko nikdy neprijalo túto zákonnú situáciu:</PARA><PARA>- výskumné plavidlo patriace jednej nórskej spoločnosti a plaviace sa pod panamskou vlajkou, ktoré vykonávalo výskum v cyperskej výlučnej hospodárskej zóne (27 námorných míľ od severného pobrežia ostrova) v mene Cyperskej republiky, bolo 13. novembra 2008 prenasledované tureckými vojnovými loďami; </PARA><PARA>- v troch ďalších prípadoch 19., 21. a 24. novembra 2008 prenasledovali turecké vojnové lode výskumné plavidlá vykonávajúce oceánografický výskum v cyperskej výlučnej hospodárskej zóne v mene Cyperskej republiky.</PARA><PARA>Turecko v súvislosti s vrtnými prácami, ktoré sa začali vo výlučnej hospodárskej zóne Cyperskej republiky, vyjadrilo na najvyššej vládnej úrovni otvorené a opakované hrozby, že vyšle vojnové lode a uzavrie takzvanú dohodu s neuznanou Severotureckou cyperskou republikou o prieskumoch vo výlučnej hospodárskej zóne Cyperskej republiky namiesto toho, aby tak urobilo priamo s Cyperskou republikou. Turecká vláda takto vyhrocuje svoj agresívny postoj nielen voči Cyperskej republike (členskému štátu EÚ), ale aj voči mieru a stabilite v Stredozemnom mori. Takéto hrozby zároveň ohrozujú mierový proces, ktorého cieľom je vyriešenie cyperského problému.</PARA><PARA>Ako je známe, Európska únia ratifikovala 10. decembra 1998 Dohovor Organizácie spojených národov o morskom práve, ktorý teraz predstavuje súčasť acquis communautaire. Dohovor o morskom práve je teda skutočne súčasťou acquis Spoločenstva, ktoré je Turecko spolu s ostatnými uchádzačmi o členstvo v EÚ povinné prijať a plniť. </PARA><PARA>Keďže turecká vláda ohrozuje suverénne práva členského štátu a porušuje právo Spoločenstva tým, že ženie do krajnosti svoje de facto konanie, ktoré ohrozuje mierový proces a stabilitu v Stredozemnom mori, pýtame sa Komisie: </PARA><PARA>Aký je jej názor na hrozby vyjadrené voči členskému štátu EÚ?</PARA><PARA>Čo mieni podniknúť v súvislosti s týmito hrozbami Turecka?</PARA></CONTENT></QUEST>