<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0138">O-0138/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="4740">Marco Cappato</PERSON>, <PERSON ID="28266">Sophia in 't Veld</PERSON>, <PERSON ID="4514">Andrew Duff</PERSON> a <PERSON ID="4274">Olle Schmidt</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="28979">Giusto Catania</PERSON> a <PERSON ID="28975">Vittorio Agnoletto</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="4254">Monica Frassoni</PERSON> a <PERSON ID="4504">Kathalijne Maria Buitenweg</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0138">Vec: Francúzska iniciatíva v OSN zameraná na dekriminalizáciu homosexuality</OBJECT><CONTENT><PARA>Francúzsko predstavilo na pôde OSN iniciatívu zameranú na dekriminalizáciu homosexuality na celom svete, pre ktorú získalo podporu viac ako 50 štátov vrátane všetkých členských štátov EÚ. Cieľom tejto iniciatívy je predložiť Valnému zhromaždeniu spoločnú deklaráciu. V deklarácii sa vyhlasuje, že porušovanie práv, prenasledovanie, mučenie, neľudské, kruté a ponižujúce zaobchádzanie, zatýkanie a svojvoľné väznenie, popravy a diskriminácia na základe sexuálnej orientácie a pohlavnej identity sú porušovaním ľudských práv a že treba prijať legislatívne a administratívne opatrenia zamerané na zabezpečenie toho, aby sexuálna orientácia a pohlavná identita neviedli k trestným postihom, najmä k popravám, zatýkaniu a väzbe. S touto deklaráciou vyslovil nesúhlas Vatikán prostredníctvom stáleho pozorovateľa Svätej stolice pri OSN, monsignora Celestina Miglioreho, ktorý vyhlásil, že deklaráciou, ktorá má politickú váhu a podpísala ju skupina krajín, sa od štátov a medzinárodných mechanizmov na uplatňovanie ľudských práv a dohľad nad ich dodržiavaním žiada, aby medzi kategórie osôb chránených pred diskrimináciou zaradili nové kategórie osôb bez ohľadu na to, že ich schválením vzniknú nové a neriešiteľné prípady diskriminácie. Podľa jeho slov by sa napríklad štáty, ktoré neuznávajú zväzok osôb rovnakého pohlavia ako „manželstvo“, tak mohli dostať na pranier a mohol by sa na ne vyvíjať tlak.</PARA><PARA>Aké kroky podnikla alebo zamýšľa podniknúť Európska komisia s cieľom zaručiť, aby francúzska deklarácia získala čo najširšiu podporu členských štátov OSN? S ktorými mimoeurópskymi štátmi sa v tejto súvislosti skontaktovala? Čo má Komisia v úmysle urobiť, aby zmarila diplomatické snahy Vatikánu a 91 totalitných či radikálnych štátov sveta, v ktorých je možné homosexuálov trestať, mučiť, odsúdiť na odňatie slobody alebo dokonca popraviť(v 10 islamských krajinách)?</PARA><PARA>Nenazdáva sa Komisia, že je naliehavé nastoliť túto otázku v rámci medzinárodných vzťahov a tzv. medzikultúrneho a medzináboženského dialógu, ktorý EÚ vedie s Vatikánom a s predstaviteľmi katolíckej cirkvi, a prijať opatrenia v tomto smere tak, ako by sa postupovalo v prípade tretích krajín?</PARA></CONTENT></QUEST>