<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP sa zaoberal prínosom európskeho kultúrneho dedičstva</Title><Topic>Kultúra</Topic><PublicationDate>2008-04-10 - 13:34</PublicationDate><Chapo>

Poslanci schválili dve iniciatívne správy venujúce sa kultúre. Prvá z nich sa zaoberá najmä prínosom kultúry pre dosahovanie cieľov Lisabonskej stratégie,  druhá zas európskym programom pre kultúru v globalizovanom svete. Správy zdôrazňujú potrebu kladenia dôrazu na spoločné európske kultúrne dedičstvo a vyjadrujú sa tiež k autorským právam, pričom sa prikláňajú k ich ochrane, hoci za riešenie nepovažujú kriminalizáciu spotrebiteľov sťahujúcich si diela z internetu pre vlastnú potrebu.

</Chapo><Content><xhtml:div>

<xhtml:div align="justify">EP prostredníctvom prvej správy predkladá Európskej komisii a členským štátom konkrétne odporúčania, napr. na zriadenie zvláštneho útvaru pre kultúru, ktorý by sa zameriaval na vzájomné vzťahy medzi kultúrou, tvorivou činnosťou a inováciou v rámci politík EÚ. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Financovanie kultúry</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci v prijatom texte zdôrazňujú nevyhnutnosť dostatočného financovania tohto odvetvia a jeho tvorcov, pričom uprednostňujú metódu financovania z verejných a súkromných zdrojov. Okrem toho správa vyzýva na vytvorenie takého legislatívneho a daňového rámca, ktorý by bol pre toto odvetvie výhodný, najmä na uplatnenie nižších sadzieb DPH na všetky kultúrne produkty, vrátane produktov ponúkaných na internete.</xhtml:div>
<xhtml:div align="justify"> </xhtml:div>
<xhtml:div align="justify">Komisiu ďalej EP vyzýva, aby zvážila zavedenie programu, ktorý by bol zameraný na poskytovanie pomoci elektronickým knižniciam, hudobnej a divadelnej tvorbe, vydavateľskej činnosti a medzinárodnej distribúcii umeleckých diel a zdôrazňuje tiež význam cezhraničnej mobility umelcov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Ochrana kultúrneho dedičstva</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V druhej zo správ poukazuje Parlament na to, že existujúce programy dostatočne neodrážajú spoločné kultúrne dedičstvo Európanov. Poslanci preto vyzývajú Komisiu, aby vypracovala špecifické programy na ochranu európskeho kultúrneho dedičstva a zaviedla aj značku "Európske kultúrne dedičstvo". Európsky parlament v tomto smere víta oznámenie Komisie z roku 2007 o európskom programe pre kultúru v globalizovanom svete.</xhtml:div>
<xhtml:div align="justify"> </xhtml:div>
<xhtml:div align="justify">Na podporu súčasných hodnôt navrhol EP to, aby Európska komisia a členské štáty zaviedli "Európsky rok" na počesť rôznych významných osobností. Rok 2010 by sa tak mal stať európskym rokom oslavujúcim Chopina, kým rok 2011 by mal byť európskym rokom gréckych a latinských klasikov. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Ochrana autorských práv vs. internet</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci v tejto správe tiež žiadajú Komisiu, aby identifikovala a zamerala pozornosť na kultúrne odvetvia čeliace kríze, ako napríklad na vydavateľskú činnosť, kde je kvalitná literárna tvorba ohrozená "bestsellermi", a hudobnú tvorbu, ktorá je na ústupe z dôvodu pirátstva. </xhtml:div>
<xhtml:div align="justify"> </xhtml:div>
<xhtml:div align="justify">Schválený text v tejto súvislosti vyzýva Komisiu, aby zaviedla nevyhnutné opatrenia na ochranu práv literárneho a umeleckého vlastníctva, najmä v digitálnom prostredí, hoci za riešenie nepovažuje kriminalizáciu spotrebiteľov sťahujúcich si diela z internetu pre vlastnú bezprofitovú potrebu.</xhtml:div>
<xhtml:div align="justify"> </xhtml:div>
<xhtml:div align="justify">Parlament tiež vyzýva Komisiu a členské štáty, aby uznali, že internet je významnou platformou pre kultúrny prejav, prístup k vedomostiam a demokratickú účasť a Komisiu a členské štáty preto žiada, aby neprijímali "opatrenia v rozpore s občianskymi slobodami a ľudskými právami", ako napríklad prerušenie prístupu na internet.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Zdôvodnenie hlasovania k správe o európskej agende pre kultúru v globalizovanom svete (10. 4. 2008):</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslankyňa ZITA <xhtml:strong>PLEŠTINSKÁ</xhtml:strong> (EPP-ED, SK) vystúpila k tejto správe v rámci vysvetlení hlasovania, kde uviedla, že prerokovávanú správu podporila, pretože kultúru pokladá za "dušu Európy" a významný prvok obohacovania národov. </xhtml:div>
<xhtml:div align="justify"> </xhtml:div>
<xhtml:div align="justify">"Ktorý kontinent má toľko hudobných géniov ako Európa? Toľko vynikajúcich maliarov, sochárov, architektov a iných svetoznámych umelcov..", uviedla a dodala, že kultúra nebola v Európe nikdy tak viditeľná, ako teraz. </xhtml:div>
<xhtml:div align="justify"> </xhtml:div>
<xhtml:div align="justify">Výsledok zrelosti európskych regiónov v oblasti kultúry sa podľa poslankyne Pleštinskej prejavuje napríklad v projekte Európske hlavné mesto kultúry na roky 2007 až 2019. "S úžasom sledujem vyrovnaný zápas o titul Európske hlavné mesto kultúry 2013 medzi  štyrmi slovenskými kandidátmi, ktorými sú slovenské mestá Košice, Martin, Nitra a Prešov. Komisia, ktorá bude rozhodovať v septembri tohto roku o víťazovi, to bude mať veľmi ťažké. Nádherné, zmysluplné projekty, plné kultúrnych skvostov, ponúkajú úžasné zážitky pre všetkých, ktorí tieto mestá navštívia", uviedla v závere svojho príspevku.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20080408IPR26049</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>