<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Výdavky na tlmočenie v európskych inštitúciách</Title><Topic>Rozpočtová kontrola</Topic><PublicationDate>2006-09-05 - 14:54</PublicationDate><Chapo>

EP schválil uznesenie o výdavkoch na tlmočenie v európskych orgánoch a inštitúciách. Mnohojazyčnosť označuje za jeden z hlavných znakov Únie, ktorý je rozhodne potrebné zachovať. Aj napriek značným nákladom na tlmočenie totiž ide o prvok zaisťujúci rovnaké zaobchádzanie so všetkými občanmi EÚ. Poslanci v uznesení vyzvali, aby európske inštitúcie pri používaní tlmočníkov navzájom lepšie spolupracovali s cieľom tieto nevyhnuté výdavky využiť čo najefektívnejšie.

</Chapo><Content><xhtml:div>

<xhtml:div align="justify">Mnohojazyčnosť označuje uznesenie za jeden z hlavných znakov Európskej únie, ktorý zdôrazňuje kultúrnu a jazykovú rozmanitosť a zaisťuje rovnaké zaobchádzanie so všetkými občanmi EÚ. Umožňuje totiž občanom využívať svoje právo dorozumievať sa v orgánoch a inštitúciách EÚ ktorýmkoľvek z jej úradných jazykov, a tým im umožňuje aj uplatňovať svoje právo demokratickej kontroly.</xhtml:div>
<xhtml:div align="justify"> </xhtml:div>
<xhtml:div align="justify">Europoslanci majú podľa rokovacieho poriadku EP právo hovoriť v pléne a výboroch ľubovoľne zvoleným úradným jazykom EÚ, teda napr. aj slovensky, pričom je zaistené okamžité simultánne tlmočenie do všetkých ďalších oficiálnych jazykov. Táto mnohojazyčnosť, ktorá z EP robí jediný parlament sveta vykonávajúci svoju činnosť v 20 jazykoch a zároveň najväčšieho inštitucionálneho zamestnávateľa tlmočníkov, musí byť podľa správy rozhodne zachovaná. </xhtml:div>
<xhtml:div align="justify"> </xhtml:div>
<xhtml:div align="justify">Uznesenie o výdavkoch na tlmočenie  (nie na preklady) uvádza, že v roku 2003 dosiahli celkové náklady na tieto služby sumu 57 miliónov eur v Európskom parlamente a 106 miliónov eur v Európskej komisii, Rade, výboroch a niektorých európskych agentúrach. Priemerné náklady na tlmočenie za jeden deň tlmočenia boli v Európskom parlamente 1476 eur a v Komisii a Rade 1046 eur. Napriek tomu predstavujú celkové náklady na všetky jazykové služby orgánov a inštitúcií EÚ (tlmočenie aj preklady) len 1 % celkového rozpočtu EÚ.</xhtml:div>
<xhtml:div align="justify"> </xhtml:div>
<xhtml:div align="justify">V EP je v súčasnosti 398 oficiálnych postov tlmočníkov a spolu s Komisiou a Európskym súdnym dvorom spravuje Parlament databázu ďalších približne 2700 konferenčných tlmočníkov "na voľnej nohe", ktorí pokrývajú približne 50 % tlmočníckej práce.</xhtml:div>
<xhtml:div align="justify"> </xhtml:div>
<xhtml:div align="justify">Nakoľko z celkovej čiastky vynaloženej v roku 2003 na tlmočenie vo všetkých európskych inštitúciách (163 miliónov eur) prestavovalo 25,9 miliónov eur náklady na poskytnuté služby, ktoré v konečnom dôsledku neboli využité (napr. na tlmočníkov, ktorí mali tlmočiť na rokovaniach, ktoré boli na poslednú chvíľu zrušené či presunuté), mali by sa podľa uznesenia Parlament, Rada a Komisia usilovať o zníženie týchto situácií. V prípade EP predstavovali tieto náklady 2,5 milióna eur. </xhtml:div>
<xhtml:div align="left"> </xhtml:div>
<xhtml:div align="justify">Schválený text odmieta zámer vytvoriť medziinštitucionálny úrad, ktorý by poskytoval tlmočníčke služby všetkým orgánom a inštitúciám EÚ. Predsedníctvo EP označilo 4. septembra 2005 tento zámer za nezlučiteľný so záujmami Parlamentu. Uznesenie zároveň konštatuje, že úplné náklady na tlmočenie za jeden deň sú v Parlamente takmer o 30 % vyššie ako v Rade alebo v Komisii. Za jeden z dôvodov uvádza, že počas zasadnutí v Štrasburgu sa dá využiť len veľmi málo miestnych tlmočníkov, čo zvyšuje náklady EP na tlmočenie o 13 %.</xhtml:div>
<xhtml:div align="justify"> </xhtml:div>
<xhtml:div align="justify">Poslanci navrhujú, aby si príslušné oddelenie Parlamentu a Komisie "v prípade potreby vzájomne poskytovali tlmočníkov a vytvárali zmiešané tlmočnícke tímy". Orgány a inštitúcie majú naďalej podporovať a zľahčovať využívanie "miestnych tlmočníkov", čím by sa znížil vysoký podiel cestovných a ubytovacích výdavkov.</xhtml:div>

</xhtml:div></Content><REF text-before="reference_abbr"><ns1:ID>20060901IPR10242</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní na stránke:</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>