<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0031">O-0031/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="24087">Marcin Libicki</PERSON> a <PERSON ID="4532">Michael Cashman</PERSON> v mene <COMMITTEE COMMID="827">Výboru pre petície</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0031">Vec: Vyšetrovacia misia v oblasti Andalúzie, Valencie a Madridu</OBJECT><CONTENT><PARA>Výbor pre petície schválil 11. apríla správu (PE. 386.549), ktorá vyústila do vyšetrovacej misie v oblasti Andalúzie, Valencie a Madridu so zameraním na rozsiahle stavebné projekty v týchto autonómnych oblastiach Španielska, v súvislosti s ktorými výbor dostal veľký počet petícií. Správa veľmi kritizovala skutočnosť, že tieto obrovské programy rozvoja miest vážne podkopávajú základné práva tisícov európskych občanov na ich legitímne nadobudnutý majetok. Keďže použité postupy nie sú transparentné, nedodržiavajú sa európske smernice o verejnom obstarávaní, sú ohrozené dodávky vody a dodržiavanie európskych smerníc o hospodárení s vodou a často sa ignorujú smernice o ochrane životného prostredia a biodiverzity. Samotný Parlament schválil 13. decembra 2005 prevažnou väčšinou uznesenie o tejto otázke v súvislosti s oblasťou Valencie, kde dochádza k najvážnejším prípadom. Správa vyšetrovacej misie aj uznesenie Parlamentu boli postúpené predsedníctvu Rady a Európskej komisii.</PARA><PARA>Aké kroky podniká predsedníctvo Komisie, aby zabezpečilo riadne uplatňovanie práva Spoločenstva a dodržiavanie základných práv európskych občanov, ktoré sú uvedené v článku 6 Zmluvy o Európskej únii?</PARA></CONTENT></QUEST>