<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0080">O-0080/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28266">Sophia in 't Veld</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96692">Leonidas Donskis</PERSON>, <PERSON ID="4398">Gianni Vattimo</PERSON> a Baroness <PERSON ID="4529">Sarah Ludford</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="97017">Ulrike Lunacek</PERSON>, <PERSON ID="28409">Raül Romeva i Rueda</PERSON>, <PERSON ID="4531">Jean Lambert</PERSON> a <PERSON ID="96815">Judith Sargentini</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0080">Vec: Litovský zákon na ochranu neplnoletých osôb pred škodlivým vplyvom verejných informácií</OBJECT><CONTENT><PARA>Litovský parlament schválil 14. júla 2009 novely zákona o ochrane neplnoletých osôb pred škodlivým vplyvom verejných informácií. V zákone sa uvádza, že „verejné informácie, ktoré agitujú za homosexuálne vzťahy“ majú „škodlivý vplyv na vývoj neplnoletých osôb“, a to „odporuje rodinným hodnotám“. Toto ustanovenie stavia informácie o homosexualite na rovnakú úroveň ako zobrazovanie fyzického násilia a zohaveného ľudského tela a informácie, ktoré nabádajú k sebapoškodzovaniu alebo samovražde. Cieľom zákona je zakázať šírenie všetkých informácií o homosexualite, pokiaľ by k nim mohli získať prístup neplnoleté osoby. </PARA><PARA>Prezident Litvy tento zákon vetoval, keďže jeho ustanovenia boli vágne a nejasné, a požiadal parlament o jeho prehodnotenie, aby spĺňal „ústavné zásady právneho štátu, právnej istoty a právnej zrozumiteľnosti a nebol v rozpore so zárukou otvorenej spoločnosti a pluralitnej demokracie“. Mimovládne organizácie pre ľudské práva a poslanci EP opakovane vyzývali inštitúcie EÚ, aby zakročili, a Seimas (litovský parlament), aby návrh zákona prehodnotil, a taktiež podajú odvolanie na ústavný súd. Okrem toho budú na jeseň preskúmané aj novely trestného a správneho zákonníka, ktoré kriminalizujú činy fyzických alebo právnických osôb „propagujúcich homosexualitu“ na verejných priestranstvách buď verejnoprospešnými prácami, alebo uložením pokuty do výšky 1 500 EUR, alebo zatknutím. </PARA><PARA>Prerokovala Komisia uvedené otázky s litovskými orgánmi? Nemyslí si, že tento zákon a jeho novely sú v rozpore s ľudskými právami a základnými slobodami, ktoré sú zakotvené v medzinárodných a európskych dohovoroch, a najmä so slobodou prejavu, ktorá zahŕňa aj právo vyhľadávať, dostávať a poskytovať informácie, a že je to v rozpore s právom EÚ a európskymi politikami boja proti diskriminácii? Nemyslí si, že takýto zákon je v rozpore s Chartou základných práv EÚ, článkom 6 Zmluvy o EÚ a článkom 13 Zmluvy o ES, t. j. so základnými hodnotami, na ktorých sa EÚ zakladá? Požiada Komisia Agentúru pre základné práva, aby tento zákon a jeho novely posúdila? Čo urobí pre to, aby si Litva plnila povinnosti, ktoré jej vyplývajú zo zmlúv EÚ a z európskeho a medzinárodného práva? Je v prípade potreby pripravená uplatniť postup uvedený v článku 7 Zmluvy o EÚ?</PARA></CONTENT></QUEST>