<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0021">O-0021/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1911">Martin Schulz</PERSON>, <PERSON ID="28137">Kader Arif</PERSON>, <PERSON ID="4318">Harlem Désir</PERSON>, <PERSON ID="1413">Glyn Ford</PERSON>, <PERSON ID="1407">Stephen Hughes</PERSON>, <PERSON ID="1866">Willi Piecyk</PERSON>, <PERSON ID="28292">Inés Ayala Sender</PERSON> a <PERSON ID="34728">Matthias Groote</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0021">Vec: Posilnenie európskych právnych predpisov v oblasti informovanosti a prerokovávania s pracovníkmi</OBJECT><CONTENT><PARA>Smernica o Európskej zamestnaneckej rade (EWC) prijatá v roku 1994 poskytla miliónom európskych pracovníkov právo na to, aby boli prostredníctvom svojich zástupcov v EWC informovaní o rozhodnutiach spoločnosti na úrovni EÚ a aby s nimi boli tieto rozhodnutia prerokovávané. Pôvodná smernica bola prijatá po tom, čo sa sociálnym partnerom nepodarilo dosiahnuť dohodu. O 13 rokov neskôr je stále ešte ďaleko k tomu, aby tento právny predpis splnil všetky svoje ciele. </PARA><PARA>V posledných rokoch uskutočnilo mnoho spoločností významnú reštrukturalizáciu bez toho, aby ju prerokovali so zamestnancami, čo je v rozpore s duchom tejto dôležitej smernice. V súčasnosti sú spoločnosti, ktoré smernicu porušujú, postihované len zriedkavo, ak vôbec. </PARA><PARA>Aké opatrenia Komisia vzhľadom na tieto nedostatky prijme, aby posilnila informovanosť a prerokovávanie s pracovníkmi na európskej úrovni?</PARA><PARA>Kedy plánuje Komisia navrhnúť jasnejšie vymedzenie informovanosti a prerokovávania, zlepšiť odbornú prípravu a prístup zástupcov zamestnancov k odbornému poradenstvu, zaviesť postihy pre spoločnosti porušujúce právne predpisy a umožniť členom Európskej zamestnaneckej rady prístup do spoločností?</PARA><PARA>Aké kroky má Komisia v úmysle podniknúť v záujme zabezpečenia toho, aby spoločnosti v EÚ plnili svoje sociálne a finančné záväzky, konali zodpovedne a so všetkými zúčastnenými stranami (zamestnancami, orgánmi na miestnej a regionálnej úrovni atď.) a s komunitami, kde majú sídlo, zaobchádzali čestným spôsobom a nesnažili sa iba o maximalizáciu svojich ziskov?</PARA></CONTENT></QUEST>