<QUEST><TI><TI-INTRO>ÚSTNA OTÁZKA <QREF QID="H-2009-0495">H-0495/09</QREF></TI-INTRO><TI-SESSION>pre hodinu otázok na schôdzi v januári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0495">Vec: Rozhodnutie tureckého ústavného súdu vyhlásiť prokurdskú Stranu pre demokratickú spoločnosť (DTP) za nezákonnú</OBJECT><CONTENT><PARA>Turecký ústavný súd provokatívne postavil mimo zákona prokurdskú stranu DTP, ktorá má v Národnom zhromaždení Turecka 21 poslaneckých kresiel. Toto rozhodnutie, ktoré bolo prijaté len niekoľko hodín po rozhodnutí Európskej rady z 11. decembra 2009, vyvolalo búrlivé reakcie nielen u európskej verejnosti, ale i v Turecku, kde stúpa počet násilných činov. 15. decembra 2009 „pobúrení občania“ zabili dvoch kurdských demonštrantov.</PARA><PARA>Mohla by Rada oznámiť, aký je jej postoj voči nespočetným zásahom tureckého ústavného súdu, ktorý postavil niektoré politické strany mimo zákona (alebo im tým pohrozil) či uložil sankcie politickým činiteľom, ako sú poslanci, ministri alebo dokonca prezident Tureckej republiky? Keďže rozsiahle nedemokratické právomoci, ktoré ústavný súd uplatňuje vo vzťahu k demokratickým inštitúciám, nie sú zlučiteľné s demokraciou, mohla by Rada zodpovedať tieto otázky: Mieni Rada vzniesť otázku zmeny inštitucionálneho rámca, o ktorý sa opierajú „nedemokratické“ právomoci tureckého ústavného súdu? Aké opatrenia zamýšľa Rada prijať na ochranu práv miliónov Kurdov, ktorí žijú v Turecku?</PARA></CONTENT></QUEST>