<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0106">O-0106/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="24087">Marcin Libicki</PERSON> v mene <COMMITTEE COMMID="827">Výboru pre petície</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0106">Vec: Začlenenie prinavrátenia teritória Varosha jej zákonitým obyvateľom do komplexných opatrení na ukončenie izolácie komunity cyperských Turkov</OBJECT><CONTENT><PARA>Rozhodnutie o predložení otázky na ústne zodpovedanie týkajúcej sa prinavrátenia uzavretej časti Famagusty (Varosha) jej zákonitým obyvateľom do komplexných opatrení, ktoré navrhuje Komisia, na ukončenie izolácie komunity cyperských Turkov je výsledkom diskusie o petícii 733/2004 v rámci Výboru pre petície.</PARA><PARA>V dôvodovej správe, ktorá je súčasťou návrhu nariadenia Rady, ktorým sa vytvára nástroj finančnej podpory  na stimulovanie hospodárskeho rozvoja komunity cyperských Turkov, ktoré je jedným zo štyroch dokumentov predstavujúcich komplexné opatrenia na ukončenie izolácie komunity cyperských Turkov, sa uvádza: „Tento balíček má za cieľ umožniť opätovné zjednotenie Cypru povzbudením hospodárskeho a sociálneho rozvoja so zvláštnym dôrazom na hospodársku integráciu ostrova, prostredníctvom prispôsobenia sa acquis a zlepšením kontaktov medzi oboma komunitami a EÚ.“ </PARA><PARA>Rada pre všeobecné záležitosti sa vo svojom rozhodnutí z 27. februára 2006 rozhodla požiadať Komisiu, aby naďalej podporovala priamy obchod v prospech komunity cyperských Turkov na základe rokovaní, ktoré sa konali počas luxemburského predsedníctva, keď sa o uzavretej časti Famagusta (Varosha) a prístave rokovalo spoločne s nariadením o voľnom obchode.</PARA><PARA>Uzavretá časť Famagusty (Varosha) sa v súčasnosti nevyužíva. Spôsobuje to len bolesť jej vysídleným obyvateľom a ich potomkom, brzdí celkovú obnovu mesta a neprispieva k budovaniu dôvery medzi cyperskými komunitami.</PARA><PARA>Ako chce Komisia vzhľadom na uvedené rozhodnutie dosiahnuť to, aby bolo možné uzavretú oblasť Famagusty prinavrátiť jej zákonitým obyvateľom?</PARA></CONTENT></QUEST>