<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0172">O-0172/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="1263">Elmar Brok</PERSON>, <PERSON ID="23693">Alojz Peterle</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0172">Vec: Implementácia dohody EÚ - Rusko o zjednodušení vízového režimu</OBJECT><CONTENT><PARA>Dohoda o zjednodušení vízového režimu medzi Európskou úniou a Ruskou federáciou nadobudla platnosť 1. júna 2007 s cieľom podstatne uľahčiť udeľovanie víz a zjednodušiť administratívne postupy pre ruských občanov cestujúcich do Európskej únie a občanov EÚ cestujúcich do Ruska. V dohode sa opätovne potvrdilo, že cieľom je bezvízový styk na recipročnom základe a ruské úrady pravidelne opakovali svoju žiadosť o prijatie ďalších opatrení s cieľom zaviesť úplný bezvízový režim.</PARA><PARA>Prijatie ďalších opatrení s cieľom zaviesť úplný bezvízový režim si však vyžaduje, aby bola existujúca dohoda o zjednodušení vízového režimu riadne vykonávaná na recipročnom základe a aby členské štáty EÚ, ako aj Ruská federácia plnili záväzky, ktoré z tejto dohody vyplývajú.</PARA><PARA>Domnieva sa Komisia, že členské štáty EÚ plne implementovali dohodu o zjednodušení vízového režimu s Ruskou federáciou z roku 2007?</PARA><PARA>Považuje Komisia implementáciu dohody o zjednodušení vízového režimu Ruskom, najmä pokiaľ ide o článok 10, za uspokojujúcu, predovšetkým vzhľadom na skutočnosť, že sa zachovala požiadavka, aby sa cudzinci vrátane občanov EÚ zaregistrovali na úradoch, ak bývajú v súkromnom dome? </PARA><PARA>Uverejní Komisia hodnotenie o tom, ako doteraz fungovala dohoda o zjednodušení vízového režimu a hodnotenie vplyvu dohody na medziľudské a obchodné kontakty medzi EÚ a Ruskom?</PARA><PARA>Môže Komisia poskytnúť aktualizované informácie o dohodách o zjednodušení vízového režimu s inými krajinami Východného partnerstva?</PARA></CONTENT></QUEST>