<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2004-0063">O-0063/04</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4466">Ilda Figueiredo</PERSON> a <PERSON ID="28410">Marco Rizzo</PERSON>, v mene skupiny <GRPOL GRPOLID="1106">GUE/NGL</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0063">Vec: Politická dohoda Rady k návrhu smernice o patentovateľnosti vynálezov uplatnených v počítačoch</OBJECT><CONTENT><PARA>Návrh smernice o patentovateľnosti vynálezov uplatnených v počítačoch neodpovedá na hospodárske, vedecké a kultúrne výzvy softvérového sektoru, ani na potrebu podporiť inovačný a technologický rozvoj alebo osobitné potreby malých a stredných podnikov. Tento návrh smernice si kladie za cieľ umožniť patentovanie ľudských poznatkov a slúži záujmom o ovládanie trhu a ziskovosť zo strany veľkých nadnárodných korporácií v tomto sektore.</PARA><PARA>Rada pre hospodársku súťaž dosiahla 18. mája 2004 politickú dohodu vzhľadom na návrh smernice o patentovateľnosti vynálezov uplatnených v počítačoch, ktorý otvára dvere softvérovým patentom. Táto politická dohoda sa dosiahla kvalifikovanou väčšinou, traja poslanci sa zdržali hlasovania (z Belgicka, Rakúska a Talianska) a jeden hlas bol proti (Španielsko). V Rade sa odvtedy nekonalo formálne hlasovanie o uvedenej dohode, nielen v dôsledku rastúcej opozície zo strany hnutia slobodného softvéru, softvérových spoločností, programátorov, vedcov, malých a stredných podnikov a, dokonca aj niektorých parlamentov členských štátov, ale tiež v dôsledku skutočnosti, že holandský národný parlament požiadal svoju vládu o stiahnutie podpory tomuto návrhu smernice, t.j. o hlasovanie proti dosiahnutej politickej dohode.</PARA><PARA>So zreteľom na širokú opozíciu voči možným dôsledkom tohto návrhu smernice, ktorý vytvorí prekážky inovačnému a technologickému rozvoju, prečo Komisia nestiahne tento návrh smernice?</PARA></CONTENT></QUEST>