<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Otvorenie plenárneho zasadnutia</Title><Topic>Inštitúcie</Topic><PublicationDate>2008-09-01 - 19:07</PublicationDate><Chapo>Predseda Európskeho parlamentu Hans-Gert Pöttering otvoril dnes o 17:00 hod. tohtoročné dvanáste plenárne zasadnutie, ktoré bolo výnimočne presunuté do Bruselu. Poslanci si v úvode zasadnutia uctili minútou ticha pamiatku dvoch europoslancov, ktorí zomreli počas letných prázdnin, Bronislawa Geremeka a Willyho Piercyka. Hans-Gert Pöttering vyjadril v mene EP taktiež sústrasť pozostalým obetí leteckých nešťastí v Madride a v Kirgizsku.</Chapo><Content><xhtml:div>

<xhtml:div>Predseda EP Hans-Gert <xhtml:strong>PÖTTERING </xhtml:strong>sa v úvode plenárneho zasadnutia zmienil o dôvodoch, ktoré viedli k tomu, aby rozhodol o presunutí plenárneho zasadnutia zo Štrasburgu do Bruselu. Pád časti stropu v zasadacej miestnosti v EP v Štrasburgu bol podľa jeho slov spôsobený vadou konštrukčných častí, ktoré tento strop podopierali. V súčasnej dobe prebiehajú v Štrasburgu práce, ktoré by mali byť dokončené čo najrýchlejšie, aby sa druhé septembrové plenárne zasadnutie mohlo uskutočniť podľa plánu v Štrasburgu. Príslušné rozhodnutie však bude prijaté v priebehu tohto týždňa, pričom hlavným kritériom bude bezpečnosť osôb.</xhtml:div>
<xhtml:div> </xhtml:div>
<xhtml:div>Predseda ďalej s ľútosťou oznámil, že v priebehu letných prázdnin zomreli dvaja poslanci Európskeho parlamentu, Bronislaw Geremek a Willy Piecyk, a bývalá europoslankyňa za Taliansko Maria Luisa Cassanmagnago Cerretti.</xhtml:div>
<xhtml:div> </xhtml:div>
<xhtml:div>Profesor Bronislaw Geremek, bývalý poľský europoslanec, bol podľa slov predsedu EP "veľkým patriotom a veľkým Európanom". Ako člen poľského parlamentu a minister zahraničných vecí bojoval celý život za základné práva a slobody svojho ľudu a významne prispel k integrácii Poľska do Európy. Úprimne veril európskemu projektu a zameriaval sa pritom na dialóg a uzmierenie medzi národmi.</xhtml:div>
<xhtml:div> </xhtml:div>
<xhtml:div>Willy Piecyk bol poslancom Európskeho parlamentu od roku 1992. V priebehu svojho mandátu sa venoval predovšetkým odvetviu dopravy a zaslúžil sa okrem iného o zavedenie Európskeho dňa morí. "Bol to vážený kolega, ktorého sme vždy rešpektovali", uviedol predseda.</xhtml:div>
<xhtml:div> </xhtml:div>
<xhtml:div>Hans-Gert Pöttering vyjadril v mene Európskeho parlamentu úprimnú sústrasť rodinám a blízkym oboch bývalých kolegov a europoslanci si uctili ich pamiatku minútou ticha.</xhtml:div>
<xhtml:div> </xhtml:div>
<xhtml:div>Hans-Gert Pöttering ďalej vyjadril v mene EP solidaritu a sústrasť pozostalým obetí dvoch leteckých nešťastí, ku ktorým došlo v priebehu augusta. Pri leteckej nehode na madridskom letisku Barajas prišlo o život 154 osôb a ide o "najvážnejšiu leteckú haváriu za posledných 25 rokov". K ďalšiemu nešťastiu, pri ktorom prišlo o život 68 osôb, došlo len o štyri dni neskôr, 24. augusta 2008 v Kirgizsku.</xhtml:div>

</xhtml:div></Content><REF text-before="reference_abbr"><ns1:ID>20080829IPR35610</ns1:ID></REF></Infopress>
</imp:doc>
<imp:links imp:orderNum="0">
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>