<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000001">O-000001/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96694">Rolandas Paksas</PERSON>, <PERSON ID="96693">Juozas Imbrasas</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000001">Vec: Nevyváženosť potravinového dodávateľského reťazca</OBJECT><CONTENT><PARA>Na trhu s potravinami v súčasnej dobe dominujú veľkí distribútori a ceny, ktoré poľnohospodári v dodávateľskom reťazci za potraviny dostávajú, sa stále znižujú. Hoci výrobné náklady trvale rastú, poľnohospodári nemajú dostatočné príjmy na výrobu a veľké supermarkety profitujú na ich úkor.</PARA><PARA>Pre veľký rozdiel medzi cenou, ktorú dostanú poľnohospodári, a konečnou cenou, ktorú zaplatí spotrebiteľ, a tiež pre nedostatok transparentnosti a nešváry v potravinovom dodávateľskom reťazci sa vykonávanie poľnohospodárskej činnosti stáva neatraktívnym a prežitie poľnohospodárstva je vážne ohrozené.</PARA><PARA>1.  Má Komisia v úmysle podniknúť opatrenia s cieľom posilniť vyjednávaciu pozíciu poľnohospodárov a ich právomoci v potravinovom dodávateľskom reťazci a zabezpečiť, aby dostávali vyššie konečné ceny za produkciu?</PARA><PARA>2.  Plánuje Komisia predložiť návrhy zamerané na odstránenie dominantného postavenia veľkých maloobchodov a monopolov?</PARA><PARA>3.  Plánuje sa Komisia zaoberať problémom špekulácií s cenami potravinárskych komodít?</PARA></CONTENT></QUEST>