<QUEST VERSION="2"><TI><TI-INTRO>Otázka na hodinu otázok <QREF QID="H-2011-000052">H-000052/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: februára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000052">Vec: Vplyv ETS III na európsky priemysel hnojív</OBJECT><CONTENT><PARA>15. decembra 2010 bola prijatá nová verzia smernice o systéme na obchodovanie s emisiami (ETS) – smernice 2003/87/ES – pre fázu III ETS (najmä pokiaľ ide o oddiel 10a, ktorý sa týka stanovenia relatívnych kritérií znečistenia pre rôzne európske priemyselné odvetvia).</PARA><PARA>Je veľmi pravdepodobné, že v dôsledku tejto novej verzie utrpí európsky priemysel hnojív veľké finančné straty. Mohlo by to tiež priniesť výhody výrobcom hnojív z krajín, ktoré sa do ETS nezapájajú, ako je Čína, India, Rusko, Bielorusko a ďalšie. Európsky priemysel hnojív je najmodernejší na svete a má najnižšiu úroveň znečistenia. Ďalším stanovením prísnejších požiadaviek na európsky priemysel hnojív budeme zvýhodňovať zahraničných výrobcov hnojív a je možné, že európski výrobcovia budú zo svetového trhu hnojív úplne vytlačení. Keďže výroba hnojív v Európe bude klesať, EÚ sa stane viac závislou od dovozu hnojív z tretích krajín, ako je Čína alebo Rusko, ktoré vyvážajú hnojivá oveľa nižšej kvality a s vyššou úrovňou znečistenia.</PARA><PARA>Aké je stanovisko Rady k tejto novej verzii smernice o ETS III? Uskutočnila Rada výpočty o tom, ako táto reforma ovplyvní európsky priemysel hnojív? Aký je jej možný dosah na konkurencieschopnosť a udržateľnosť európskeho poľnohospodárstva?</PARA></CONTENT></QUEST>