<QUEST VERSION="2"><TI><TI-INTRO>Otázka na hodinu otázok <QREF QID="H-2011-000006">H-000006/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: januára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000006">Vec: Nové izraelské provokácie voči palestínskemu ľudu</OBJECT><CONTENT><PARA>Izraelská armáda a letectvo pristúpili v posledných dňoch v pásme Gazy doslova k stupňovaniu vražedných útokov, v dôsledku ktorých každým dňom narastá počet mŕtvych a zranených medzi civilným palestínskym obyvateľstvom trpiacim okupáciou a hospodárskou blokádou uvalenou Izraelom, ktorý bráni rybárom vyplávať na more. Akcie vykonávané s cieľom terorizovať palestínsky ľud pokračovali bez prestania dokonca aj počas Vianoc a Nového roka, najmä v okolí oblasti zelenej čiary a múru, ktorý postavil Izrael. Išlo hlavne o bombové útoky v Gaze. Zároveň treba pripomenúť nezákonné zadržiavanie tisícov politických väzňov, medzi nimi žien a detí, ktorí sú uväznení v neprijateľných podmienkach v izraelských väzniciach už počas mnohých rokov. </PARA><PARA>Plánuje Rada odsúdiť tieto nové izraelské provokácie voči palestínskemu ľudu a uznať existenciu jednotného, zvrchovaného a nezávislého palestínskeho štátu na územiach okupovaných od roku 1967 s hlavným mestom východným Jeruzalemom? Plánuje žiadať o okamžité oslobodenie palestínskych politických väzňov uväznených v izraelských väzniciach?</PARA></CONTENT></QUEST>