<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>V EP sa diskutovalo o spore slovenskej vlády s Komisiou</Title><Topic>Spravodlivosť a vnútorné veci</Topic><PublicationDate>2005-12-01 - 16:57</PublicationDate><Photography href="20050907PHT00056" title="Sporom slovenská vláda vs. slovenská polícia sa bude zaoberať EK" alt="Sporom slovenská vláda vs. slovenská polícia sa bude zaoberať EK" ext="jpg" width="504" height="695">Sporom slovenská vláda vs. slovenská polícia sa bude zaoberať EK</Photography><Chapo>

EP včera v úvode svojho zasadnutia v Bruseli pomerom hlasov 181 za, 130 proti a 5 absencií, odsúhlasil návrh Európskych socialistov, aby bola do programu tohtotýždňového plenárneho zasadnutia dodatočne zaradená otázka Európskej komisii, týkajúca sa sporu medzi slovenskou vládou a políciou. Socialisti v nej žiadali EK, aby sa vyjadrila, či nedávne rozhodnutia slovenskej vlády namierené voči polícii neporušujú základné hodnoty zakotvené v Zmluve o EÚ. Komisia dnes na túto otázku reagovala.

</Chapo><Content><xhtml:div>

<xhtml:div> </xhtml:div>
<xhtml:div align="justify">Eurokomisár László <xhtml:strong>KOVÁCS</xhtml:strong> vystúpil v mene Komisie s krátkym prejavom, v ktorom uviedol, že na preskúmanie tohto problému a odpoveď potrebuje Európska komisia viac času. Ako uviedol, informácie dostali aj od Európskej konfederácie polície (EuroCop) a Komisia poslancom čoskoro poskytne svoje stanovisko. </xhtml:div>
<xhtml:div align="justify"> </xhtml:div>
<xhtml:div align="justify">Ján <xhtml:strong>HUDACKÝ</xhtml:strong> (EPP-ED, SK) označil včerajšie vstúpenie poslankyne Moniky <xhtml:strong>BEŇOVEJ</xhtml:strong> (PES, SK - text vystúpenia uvedený nižšie) za <xhtml:em>"diskreditáciu vlastnej krajiny za účelom dosiahnutia politických cieľov". </xhtml:em>Ako ďalej uviedol, <xhtml:em>"politické vyčíňanie odborárskych bosov v policajnom zbore"</xhtml:em> nemá nič spoločné s ochranou pracovných podmienok a ľudských práv. <xhtml:em>"Ich klamstvá, polopravdy a zamlčovanie faktov ohľadom platov, ktoré boli mimochodom zvýšené dva týždne pred konaním spomínaného zhromaždenia, majú slúžiť na manipuláciu slušných policajtov, destabilizáciu akcieschopnosti polície, pričom ohrozujú právo obyvateľstva na primeranú ochranu a bezpečnosť." </xhtml:em>Výzvy odborárskych predákov na odstúpenie vlády SR podľa Hudackého <xhtml:em>"nebezpečne zaťahujú políciu do politického zápasu". </xhtml:em></xhtml:div>
<xhtml:div align="justify"> </xhtml:div>
<xhtml:div align="justify">Následne vyzdvihol <xhtml:em>"dobré výsledky polície v boji s organizovaným zločinom a úspešné odstraňovanie korupcie na Slovensku"</xhtml:em>, ktoré podľa neho nemôžu byť spochybňované <xhtml:em>"umelými politickými kauzami, na ktorých sa podieľajú aj odborárski šéfovia."</xhtml:em> Heslá posledného zhromaždenia, ako napr. <xhtml:em>"Ak policajta nezaplatí štát, rada to urobí mafia"</xhtml:em>, podľa Hudackého <xhtml:em>"presahujú všetky akceptovateľné princípy nezávislých odborov"</xhtml:em>. Právo na zhromažďovanie policajtov podľa neho <xhtml:em>"nebolo v žiadnom prípade obmedzované ani spochybňované, čoho príkladom je aj pripravované zhromaždenie v sobotu tento týždeň". </xhtml:em>Európsky parlament a iné inštitúcie EÚ podľa jeho slov nesmú byť zatiahnuté do týchto <xhtml:em>"nechutných politických hier, ktoré boli rozpútané za účelom diskreditovať úspechy vládnej koalície na Slovensku".  </xhtml:em></xhtml:div>
<xhtml:div align="justify"> </xhtml:div>
<xhtml:div align="justify">Monika <xhtml:strong>BEŇOVÁ</xhtml:strong> (PES, SK) v úvode svojho príspevku vyjadrila sklamanie nad nedostatočnou odpoveďou prítomného eurokomisára, pričom zdôraznila, že nejde o útok na jeho osobu, ale na to, čo v mene Európskej komisie vyslovil. Ako ďalej uviedla reagujúc na svojho predrečníka, <xhtml:em>"aj podpredseda brannobezpečnostného výboru NRSR, ktorý je zároveň poslancom vládnej koalície, ostro odsúdil to, čo sa udialo". </xhtml:em>Európska komisia má podľa nej povedať, či je v poriadku, že sa potláčajú práva euroobčanov, pretože <xhtml:em>"policajt je ako každý iný občan, a preto má mať rovnaké práva." </xhtml:em>Komisia má preto podľa nej povinnosť vyjadriť sa, či boli tieto práva potláčané. Ako ďalej uviedla EP dal včerajším hlasovaním jasne najavo, že sa táto záležitosť musí riešiť. Na najbližšom pléne, ktoré sa uskutoční v polovici decembra v Štrasburgu, má preto Komisia predložiť svoje stanovisko. </xhtml:div>
<xhtml:div align="justify"> </xhtml:div>
<xhtml:div align="justify">Angelika <xhtml:strong>BEER</xhtml:strong> (Verts/ALE, DE) v mene skupiny Zelených vyslovila podporu žiadosti európskych socialistov, pretože podľa nej tieto informácie prichádzajú z EuroCopu už od júna a "<xhtml:em>nie je to len záležitosť Slovenska", </xhtml:em>preto sa to musí prešetriť. Začlenenie policajtov pod jurisdikciu vojenských súdov podľa nej predstavuje porušenie Ženevského dohovoru a dohovoru OSN. Civilný štatút polície je podľa Angeliky BEER <xhtml:em>"výdobytkom demokracie"</xhtml:em> a ak sú tieto správy pravdivé, <xhtml:em>"slovenská vláda a parlament musí svoje rozhodnutie zvrátiť. Aj policajti majú právo demonštrovať", </xhtml:em>uviedla na záver.</xhtml:div>
<xhtml:div align="justify"> </xhtml:div>
<xhtml:div align="justify">Tobias <xhtml:strong>PFLÜGER </xhtml:strong>(GUE/NGL, DE) odsúdil takzvanú "remilitarizáciu" polície, ktorú podľa neho "nie je možné akceptovať". Ako ďalej uviedol EP "je stále hlučný, keď sa porušujú ľudské práva vo svete, a preto teraz, keď ide o to isté v EÚ, by to mal jasne pomenovať a riešiť."</xhtml:div>
<xhtml:div align="justify"> </xhtml:div>
<xhtml:div align="justify">Sergej <xhtml:strong>KOZLÍK </xhtml:strong>(NA, SK) uviedol, že s veľkým obavami sleduje aktivity Ministra vnútra Palka, ktorý "neprimerane zasahuje do legislatívneho protestu policajtov", čím podľa neho ohrozil ústavne garantované práva občanov. ĽS-HZDS podľa Kozlíkových slov vníma Palkové vyhlásenia "ako nehorázny prejav arogancie." Ako ďalej poslancom zdôraznil, "minister Palko patrí do strany, ktorá je členom najsilnejšej skupiny EP - Európskej ľudovej strany", a preto by jej europoslanci "nemali strkať hlavu do piesku, ale zaujať jasné stanovisko." Za nezávislých europoslancov z ĽS-HZDS vyjadril podporu výzve EuroCopu "na zmenu autoritatívneho spôsobu riadenia polície na Slovensku" a požiadal o preskúmanie záležitosti Európskou komisiou.</xhtml:div>
<xhtml:div align="justify"> </xhtml:div>
<xhtml:div align="justify">Anna <xhtml:strong>ZÁBORSKÁ</xhtml:strong> (EPP-ED, SK) uviedla, že v celej záležitosti ide o <xhtml:em>"predvolebnú kampaň slovenskej opozície proti úspešným ministrom slovenskej vlády". </xhtml:em>Nie je podľa nej pravdou, že v čase vojny bude polícia súdená ako vojaci, ani to, že policajti budú zbavení nejakých práv. Ako uviedla, <xhtml:em>"vojenský súd ich bude súdiť podľa občianskych kódexov a búdu si voliť svojich prísediacich, v čase vojny budú súdení ako bežní občania"</xhtml:em>. V rovnakom režime podľa nej pracujú aj <xhtml:em>"francúzsky Gendermerie a taliansky Carabinieri". </xhtml:em>Remilitarizáciu preto označila za <xhtml:em>"hlúposť a demagógiu". </xhtml:em>Poslankyni BEŇOVEJ odkázala, že veľká časť jej politickej strany v slovenskom parlamente hlasovala za takýto návrh a <xhtml:em>"nepodporila pozmeňovací návrh, ktorý chcel tento systém zmeniť</xhtml:em>".</xhtml:div>
<xhtml:div align="justify"> </xhtml:div>
<xhtml:div align="justify">Predseda Strany európskych socialistov Poul Nyrup <xhtml:strong>RASMUSSEN</xhtml:strong> (PES, DK) začal svoj príspevok so slovami, že trvá na tom, aby EK počas decembrového zasadnutia v Štrasburgu poslancom na túto otázku odpovedala. Obracajúc sa na predrečníčku Annu ZÁBORSKÚ jej odkázal, že <xhtml:em>"v žiadnom prípade nejde o demagógiu"</xhtml:em>, pretože Slovensko je členom EÚ a preto musí akceptovať jej základné princípy, mimo iného zakotvené v článku 6 Zmluvy o EÚ, ktorý hovorí o základných právach. EK má preto preskúmať dve záležitosti. Po prvé, prečo by polícia na Slovensku nemala mať právo na rovnaký prístup pred súdmi, ako ktorýkoľvek iný občan, a po druhé odpovedať, či by každý štát EÚ nemal spĺňať Kodanské kritériá, pretože takéto kroky ich porušujú. V závere sa zastal názoru poslankyne BEŇOVEJ, že ide o vážnu situáciu, a <xhtml:em>"EK preto musí konať, aby slovenskí občania videli, že EÚ stojí na strane ich práv</xhtml:em>".</xhtml:div>
<xhtml:div align="justify"> </xhtml:div>
<xhtml:div align="justify">Eurokomisár László <xhtml:strong>KOVÁCS</xhtml:strong> diskusiu uzavrel zopakovaním svojho úvodného stanoviska, že EK na túto záležitosť bude reagovať, najprv sa však potrebuje poradiť a získať viac informácií. Poul Nyrup RASMUSSEN (PES, DK) na to reagoval slovami, že pevne verí, že táto odpoveď znamenala, že sa Komisia k tejto záležitosti vráti o dva týždne v Štrasburgu.</xhtml:div>
<xhtml:div align="justify"> </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Žiadosť o dodatočné zaradenie otázky prednesená 30.11.2005</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Predseda druhej najsilnejšej skupiny v Európskom parlamente, Skupiny Európskych socialistov (PES), Martin <xhtml:strong>SCHULZ</xhtml:strong> (DE) vystúpil 30.novembra 2005 v úvode zasadnutia EP s požiadavkou zaradiť do programu zasadnutia ústnu otázku adresovanú Európskej Komisii, týkajúcu sa sporu medzi slovenskou vládou a políciou. S návrhom prišli slovenskí europoslanci Monika <xhtml:strong>BEŇOVÁ</xhtml:strong>, Miloš <xhtml:strong>KOTEREC</xhtml:strong> a Vladimír <xhtml:strong>MAŇKA</xhtml:strong>, ktorých ich politická skupina v tomto úsilí podporila. </xhtml:div>
<xhtml:div align="justify"> </xhtml:div>
<xhtml:div align="justify">Ako <xhtml:strong>SCHULZ</xhtml:strong> uviedol, Európska komisia by mala preveriť, či odvolanie slovenského predsedu Odborového zväzu polície je v súlade so Zmluvou o založení ES a neporušuje právo všetkých občanov EÚ združovať sa a zúčastňovať sa na odborovom vyjednávaní. Rozhodnutie slovenskej vlády začleniť políciu pod jurisdikciu vojenských a nie občianskych súdov podľa by podľa neho mala tiež Komisia náležite preskúmať.</xhtml:div>
<xhtml:div align="justify"> </xhtml:div>
<xhtml:div align="justify">Europoslankyňa Monika <xhtml:strong>BEŇOVÁ</xhtml:strong> (PES, SK) prítomným poslancom podala krátke vysvetlenie k spomínanej záležitosti, v ktorom uviedla, že slovenská vláda degradovala predsedu Odborového zväzu polície a pohrozila každému policajtovi, ktorý by chcel bojovať za svoje práva. Tým podľa nej SR ignoruje rešpektovanie práva EÚ a prítomných poslancov preto požiadala, aby túto požiadavku na zaradenie do programu podporili, s cieľom dosiahnuť, aby slovenská vláda a Ministerstvo vnútra svoj postoj prehodnotili. EP by tým podľa nej preukázal, že považuje dodržiavanie práv EÚ členskými štátmi za záväzné.</xhtml:div>
<xhtml:div align="justify"> </xhtml:div>
<xhtml:div align="justify">Proti tomuto návrhu vystúpil slovenský europoslanec Peter <xhtml:strong>ŠŤASTNÝ</xhtml:strong> (EPP-ED, SK), ktorý uviedol, že takéto záležitosti sú vecou právneho štátu a demokracie. Vedúci odborového zväzu polície podľa neho <xhtml:em>"porušil svoju úlohu, a jeho nadriadený - Minister vnútra - mu preto uložil trest."</xhtml:em> Ako ďalej uviedol, je hrdý na úspechy Slovenska pod vedením vlády Mikuláša Dzurindu a hoci sa Slovensko <xhtml:em>"stále môže zlepšovať, spomínaný problém neexistuje". </xhtml:em>Poslancov preto vyzval, aby hlasovali proti.</xhtml:div>

</xhtml:div></Content><REF text-before="reference_abbr"><ns1:ID>20051130IPR03080</ns1:ID></REF></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20050907PHT00056.jpg</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>