<QUEST VERSION="2"><TI><TI-INTRO>Otázka na hodinu otázok <QREF QID="H-2010-0467">H-0467/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: októbra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0467">Vec: Stav realizácie jednotného európskeho neba</OBJECT><CONTENT><PARA>Nariadenie (ES) č. 1070/2009<FNREF/> o zlepšení výkonnosti a udržateľnosti európskeho systému leteckej dopravy stanovuje pre členské štáty prijatie všetkých potrebných opatrení, v záujme toho, aby sa zaručilo uplatňovanie jednotlivých funkčných blokov vzdušného priestoru (FAB) do 4. decembra 2012 s cieľom dosiahnuť potrebnú kapacitu a účinnosť siete riadenia leteckej dopravy v rámci jednotného európskeho neba, zachovať vysoký stupeň bezpečnosti, prispieť k celkovým výkonom leteckého dopravného systému a znížiť negatívny účinok na životné prostredie.</PARA><PARA>Nariadenie Komisie (EÚ) č. 691/2010<FNREF/> z 29. júla 2010 stanovuje systém výkonnosti letových navigačných služieb a sieťových funkcií. Vzhľadom na to, že prvé referenčné obdobie sa začína 1. januára 2012 a keďže Komisia 12. augusta 2010 určila koordinátora pre systém funkčných blokov leteckého priestoru a  v minulých rokoch poskytla značný objem finančných prostriedkov z rozpočtu TEN-T určených na vymedzenie FAB, mohla by Komisia informovať, v akom štádiu sa nachádza vymedzenie týchto funkčných blokov leteckého priestoru a či pri realizácii jednotného európskeho neba bude dodržaný stanovený časový plán? </PARA><FN FNID="FN1">  Ú. v. EÚ L 300, 14.11.2009, s. 34.</FN><FN FNID="FN2">  Ú. v. EÚ L 201, 3.8.2010, s. 1.</FN></CONTENT></QUEST>