<MOTION LG="SK" TYPE="RE">
<COVER>
<DATE-DEPOSIT DATE="20060511">11.5.2006</DATE-DEPOSIT>
<NUM-MOTION TYPE="B6" NUM="0279" YEAR="2006">B6‑0279/2006</NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázok na ústne zodpovedanie B6‑0020/2006 a B6‑0206/2006</CONTENT></PARA>
<PARA>
	<CONTENT>v súlade s článkom 108 ods. 5 rokovacieho poriadku</CONTENT></PARA>
<PARA>
	<CONTENT>predkladá Giles Chichester</CONTENT></PARA>
<PARA>
	<CONTENT>v mene Výboru pre priemysel, výskum a energetiku</CONTENT></PARA>
<PARA>
	<CONTENT>o uzavretí Zmluvy o Energetickom spoločenstve Európskym spoločenstvom</CONTENT></PARA>
</TITLE-COV>
<NUM-PE NUM="373.308">PE 373.308v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B>B6‑0279/2006</B></NUM-MOTION>
<PARA><CONTENT><B>Uznesenie Európskeho parlamentu o uzavretí Zmluvy o Energetickom spoločenstve Európskym spoločenstvom</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na návrh Komisie na podpis Zmluvy o Energetickom spoločenstve Európskym spoločenstvom (1388/1/2005, KOM (2005)0435 v konečnom znení zo 14. septembra 2005),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na text Rady týkajúci sa rozhodnutia Rady o uzavretí Zmluvy o Energetickom spoločenstve Európskym spoločenstvom (<ANCHOR ID="1" FAMILY="DOC-C" TYPE="C6" YEAR="2005" NUMBER="0435">C6-0435/2005</ANCHOR> - 2005/0178 (AVC)),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na právny základ zvolený pre uzavretie Zmluvy o Energetickom spoločenstve, ktorý obmedzuje úlohu Európskeho parlamentu na udelenie alebo neudelenie súhlasu s uzavretím zmluvy bez toho, aby sa Parlament mohol aktívne zúčastniť na rozhodovacom postupe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje legislatívne uznesenie zo 17. mája 2006, ktorým udelil súhlas s uzavretím zmluvy,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 ods. 5 rokovacieho poriadku</CONTENT></PARA>
<PARA>
<SYMBOL>1.</SYMBOL>
<CONTENT>poznamenáva, že ES uzavretím tejto Zmluvy o Energetickom spoločenstve (ECT) v istom zmysle vytvára precedens, lebo rozširuje acquis communautaire vnútorného trhu ES s elektrickou energiou a zemným plynom o deväť zmluvných strán ECT;</CONTENT></PARA>
<PARA>
<SYMBOL>2.</SYMBOL>
<CONTENT>žiada, aby sa zmluvné strany ECT jednoznačne zaviazali, že budú dodržiavať a uplatňovať Chartu základných práv Európskej únie;</CONTENT></PARA>
<PARA>
<SYMBOL>3.</SYMBOL>
<CONTENT>poznamenáva tiež, že z deviatich zmluvných strán sú tri kandidátskymi krajinami (Bulharsko, Rumunsko a Chorvátsko), jedna krajina požiadala o členstvo (Bývalá juhoslovanská republika Macedónsko), štyri sú potenciálnymi kandidátmi (Albánsko, Bosna a Hercegovina, Srbsko a Čierna Hora) a jedna je pod dočasnou správou OSN (Kosovo);</CONTENT></PARA>
<PARA>
<SYMBOL>4.</SYMBOL>
<CONTENT>upozorňuje na to, že zatiaľ čo v prípade vnútorného trhu ES boli prijaté dodatočné opatrenia vytvorené ako nástroj na podporu vnútorného trhu alebo považované za potrebné na zmiernenie prípadných negatívnych vplyvov, v prípade ECT rozhodnutie Rady nepredpokladá žiadne takéto opatrenia, čo by mohlo viesť k vážnym narušeniam hospodárskej súťaže so štátmi EÚ v dôsledku oslabenia noriem uplatňovaných na vnútornom trhu EÚ; poznamenáva, že otázky týkajúce sa zamestnanosti, sociálneho vplyvu a reštrukturalizácie, pracovných podmienok, rovnosti, zdravia a bezpečnosti, informácií, poradenstva a sociálneho dialógu preto budú upravené v samostatnom memorande o porozumení, ktorého právny štatút zatiaľ nie je bližšie určený;  žiada, aby Komisia, Rada a príslušné vlády podpísali toto memorandum, ktoré by sa malo stať právne záväzným nástrojom;</CONTENT></PARA>
<PARA>
<SYMBOL>5.</SYMBOL>
<CONTENT>podporuje účasť zástupcov sociálnych partnerov zo zmluvných krajín ECT v európskych výboroch pre sociálny dialóg v tých odvetviach, kde boli vytvorené, ktorú má Komisia umožniť;</CONTENT></PARA>
<PARA>
<SYMBOL>6.</SYMBOL>
<CONTENT>žiada Radu a Komisiu, aby objasnili začlenenie ustanovení a programov určených na zvýšenie energetickej účinnosti, na uprednostnenie hľadiska dopytu, na nahradenie energetickej infraštruktúry a na podporu obnoviteľných energií, najmä na zmenšenie rozsiahlej energetickej chudoby, závislosti od dovozu energie/uhľovodíkov a škodlivého vplyvu výroby, prepravy a využívania energie na životné prostredie; žiada predovšetkým objasniť, ako budú zmluvné strany ECT účinne uplatňovať právne predpisy EÚ o energetickej účinnosti, plynných, tekutých a pevných znečisťujúcich látkach a o klimatickej zmene, čo sú otázky prvoradého významu, aby sa zabránilo narušeniu hospodárskej súťaže so štátmi EÚ;</CONTENT></PARA>
<PARA>
<SYMBOL>7.</SYMBOL>
<CONTENT>žiada, aby sa pri privatizácii verejných služieb a nahradení verejných monopolov súkromnými postupovalo opatrne, keďže zatiaľ nie sú prijaté všetky potrebné predpisy a nariadenia, ktoré by zabezpečili povinnosť poskytovať verejné služby, primerané ceny a demokratickú kontrolu;  </CONTENT></PARA>
<PARA>
<SYMBOL>8.</SYMBOL>
<CONTENT>žiada Komisiu, aby Parlamentu predložila pre informáciu všetky doplňujúce dokumenty, ktoré Komisia a Rada považujú za podstatné pre vnútorný trh v súvislosti s ECT, a to pred ich schválením Radou alebo Komisiou;</CONTENT></PARA>
<PARA>
<SYMBOL>9.</SYMBOL>
<CONTENT>je znepokojený zmenami, ktoré Rada urobila v texte rozhodnutia Rady o uzavretí Zmluvy o Energetickom spoločenstve, podľa ktorých sa povinnosť konzultovať s Európskym parlamentom - navrhovaná Komisiou - mení na „informovanie“, ako je uvedené v článku 5 rozhodnutia Rady;</CONTENT></PARA>
<PARA>
<SYMBOL>10.</SYMBOL>
<CONTENT>žiada, aby zástupcovia parlamentného výboru ITRE spolu so zástupcami parlamentov príslušných krajín boli informovaní o rozhodnutiach Komisie a Rady ministrov, aby sa s nimi o týchto rozhodnutiach konzultovalo a aby mali právomoc meniť návrhy; poznamenáva, že vzhľadom na tento zámer je potrebné, aby Parlament, Komisia a Rada prediskutovali vhodný postup;</CONTENT></PARA>
<PARA>
<SYMBOL>11.</SYMBOL>
<CONTENT>považuje za vhodné, aby právne ustanovenia o vzájomnej pomoci zmluvných strán v prípade vážneho narušenia dodávky energie mohli byť „za osobitných okolností“ rozšírené o ďalšie susediace krajiny; žiada však Radu a Komisiu, aby objasnili tieto „osobitné okolnosti“, a to v samostatnom vykonávacom opatrení, ktoré by malo byť predložené Parlamentu, aby k nemu mohol poskytnúť stanovisko;</CONTENT></PARA>
<PARA>
<SYMBOL>12.</SYMBOL>
<CONTENT>žiada Radu a Komisiu, aby objasnili, v čom bude spočívať skutočný príspevok ECT k podpore energetických reforiem v zmluvných štátoch, keďže krajiny západného Balkánu sú zrejme v počiatočnom štádiu reforiem; konštatuje, že tieto krajiny musia okrem dodržiavania zásad právneho štátu predovšetkým vytvoriť také energetické politiky a inštitúcie, ktoré im umožnia uskutočniť hlboké a komplexné energetické reformy trhu s energiou tak na strane dopytu, ako aj ponuky; </CONTENT></PARA>
<PARA>
<SYMBOL>13.</SYMBOL>
<CONTENT>žiada Radu a Komisiu, aby vysvetlili úlohu a pôsobnosť jednotlivých inštitúcií, ktoré sa majú vytvoriť na základe ECT, vrátane sekretariátu Energetického spoločenstva a regulačnej rady; </CONTENT></PARA>
<PARA>
<SYMBOL>14.</SYMBOL>
<CONTENT>žiada Radu a Komisiu, aby objasnili, aké opatrenia prijmú darcovia, členské štáty a krajiny ECT, aby zabezpečili transparentnosť trhu, najmä v súvislosti s rastúcim počtom offshore-obchodníkov s energiou v ECT, ktorí majú dominantné postavenie na trhu, a ich rozširovaním na energetický trh v EÚ; </CONTENT></PARA>
<PARA>
<SYMBOL>15.</SYMBOL>
<CONTENT>žiada Radu a Komisiu, aby objasnili, aké kritériá musia splniť susediace tretie krajiny, aby ich ministerská rada mohla prijať za pozorovateľov alebo účastníkov;</CONTENT></PARA>
<PARA>
<SYMBOL>16.</SYMBOL>
<CONTENT>žiada, aby bol Parlament informovaný a aby sa s ním konzultovalo pred akýmkoľvek budúcim rozšírením ECT o iné zdroje energie alebo iné odvetvia; </CONTENT></PARA>
<PARA>
<SYMBOL>17.</SYMBOL>
<CONTENT>vyzýva Komisiu, aby aspoň raz ročne podávala Parlamentu písomnú správu o dosiahnutom pokroku a o problémoch, ktorým čelia zmluvné strany pri vykonávaní ECT; domnieva sa, že takáto správa by mala obsahovať aspoň nasledujúce prvky:
<LIST TYPE="DASH">
<ITEM><SYMBOL>-</SYMBOL><CONTENT>aktuálny stav uplatňovania príslušného acquis týkajúceho sa energetiky, sociálnej sféry (memorandum o porozumení) a ochrany životného prostredia; </CONTENT></ITEM>
<ITEM><SYMBOL>-</SYMBOL><CONTENT>prehľad činnosti regulačných orgánov, ich zdroje a postupy konzultácií s príslušnými zúčastnenými stranami;</CONTENT></ITEM>
<ITEM><SYMBOL>-</SYMBOL><CONTENT>úroveň koncentrácie trhu, dostupnosti a investícií do nových kapacít a sietí;</CONTENT></ITEM>
<ITEM><SYMBOL>-</SYMBOL><CONTENT>prehľad stanovísk príslušných zúčastnených strán, najmä sociálnych partnerov, spotrebiteľov, environmentálnych organizácií a miestnych orgánov;</CONTENT></ITEM>
</LIST></CONTENT></PARA>
<PARA>
<SYMBOL>18.</SYMBOL>
<CONTENT>poveruje svojho predsedu, aby postúpil toto uznesenie Rade, Komisii a vládam a parlamentom zmluvných strán ECT.</CONTENT></PARA></CORPUS>
</MOTION>