<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0024">O-0024/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2097">Giles Chichester</PERSON> v mene <COMMITTEE COMMID="816">Výboru pre priemysel, výskum a energetiku</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0024">Vec: Zmluva o založení Energetického spoločenstva pre juhovýchodnú Európu</OBJECT><CONTENT><PARA>Európska rada v Solúne v júni 2003 prijala historické rozhodnutie o tom, že navrhne desiatim krajinám juhovýchodnej Európy Zmluvu o Energetickom spoločenstve (ZES). Táto zmluva sa v podstate usiluje o rozšírenie energetického trhu ES na zmluvné strany. Komisia v mene ES a deväť zmluvných strán podpísali Zmluvu o Energetickom spoločenstve dňa 25. októbra 2005. Mnohé otázky sú však stále nevyriešené a je potrebné ich objasniť pred nadobudnutím platnosti tejto zmluvy.</PARA><PARA>Rada uviedla do znenia rozhodnutia Rady mnohé zmeny a jedna z nich sa týka úlohy Európskeho parlamentu pri rozhodovaní. Podľa nového znenia sa od Rady požaduje, aby informovala Európsky parlament o každom rozhodnutí Rady, zatiaľ čo v návrhu Komisie sa predpokladá konzultačný postup s Európskym parlamentom. Aký mechanizmus má teda Rada v úmysle použiť, aby bol Parlament informovaný predtým, ako Rada prijme pozíciu?</PARA><PARA>Kto a akým spôsobom bude Európsky parlament vopred informovať o pozícii prijatej predstaviteľmi Európskeho spoločenstva v orgánoch ZES, ako napr. stála skupina na vysokej úrovni?</PARA></CONTENT></QUEST>