<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000043">O-000043/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="109649">Mikael Gustafsson</PERSON>, <PERSON ID="28182">Kartika Tamara Liotard</PERSON>, <PERSON ID="96820">Marisa Matias</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000043">Vec: Výzva k rodovo vyváženému zastúpeniu vo výkonnej rade ECB</OBJECT><CONTENT><PARA>Už mnohé desaťročia zdôrazňujú organizácie pre práva žien na celom svete význam rodového vyváženia ako vo verejnej, tak aj v súkromnej sfére. Je skutočne poľutovaniahodné, že zastúpenie žien vo svetových politických rozhodovacích orgánoch predstavuje len 18 percent. V priemere zarábajú ženy o 32 percent menej než ich mužskí kolegovia. 70 percent ľudí, ktorí žijú z menej než jedného dolára denne, sú ženy. Je to jasný prípad feminizácie chudoby. Celosvetová hospodárska kríza, ktorú zapríčinili najbohatší ľudia na svete, má na ženy ďalekosiahly dopad. Vylúčenie žien zo spoločenského a pracovného života, ktoré je založené na nepodložených diskriminačných sociálnych definíciách ženských a mužských úloh, ovplyvňuje nielen ženy a ich ľudské práva, ale aj rozvoj trvalo udržateľného hospodárstva a ochranu životného prostredia. </PARA><PARA>Nedostatočné zastúpenie žien na všetkých úrovniach rozhodovacieho procesu v hospodárstve je alarmujúcim problémom. Niektoré členské štáty EÚ nasledovali úspešný príklad Nórska z roku 2005 a prijali legislatívne opatrenia na zvýšenie zastúpenia žien v riadiacich funkciách. </PARA><PARA>Jedným z najvýraznejších prípadov rodovej nerovnosti je ECB: vo Výkonnej rade nie je zastúpená ani jedna žena, taktiež ani v Rade guvernérov a Generálnej rade ECB. </PARA><PARA>Aké opatrenia sú potrebné, aby sme dokázali bojovať s týmto neustálym neúspechom v prijímacom konaní, ktorého výsledky týkajúce sa vymenovania žien sú stále ešte neuspokojivé? </PARA><PARA>Ako sa bude Rada usilovať o to, aby bolo zastúpenie v Rade guvernérov, Výkonnej rade a Generálnej rade ECB rodovo vyrovnanejšie?</PARA><PARA>Rada by mohla napríklad zvážiť, že bude požadovať od každého členského štátu, aby navrhol do Výkonnej rady ECB dvoch kandidátov - jedného muža a jednu ženu.</PARA></CONTENT></QUEST>