<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000048">O-000048/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>v mene <COMMITTEE COMMID="2870">Výboru pre poľnohospodárstvo a rozvoj vidieka</COMMITTEE></TI-AUTHOR></TI><OBJECT OBJID="OBJ000048">Vec: Odolnosť voči antibiotikám</OBJECT><CONTENT><PARA>V Európe sa zvieratám podáva približne 50 % antibiotík, čo predstavuje skutočne závažnú tému, ku ktorej treba zvoliť správne koordinovaný prístup. Európske poľnohospodárske odvetvie čelí závažnému problému, pretože odolnosť voči antibiotikám je rovnaká u ľudí aj u zvierat a je nepredstaviteľné riadiť modernú živočíšnu výrobu bez možnosti používania antibiotík na liečenie ochorení.</PARA><PARA>Európsky parlament vo svojom uznesení z 5. mája 2010 o akčnom pláne EÚ pre dobré životné podmienky zvierat 2006–2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0130">P7_TA(2010)0130</ANCHOR>), v ktorom zdôrazňuje spojenie medzi dobrými životnými podmienkami zvierat, zdravím zvierat a zdravím populácie, nalieha na Komisiu a členské štáty, aby riešili tento rastúci problém odolnosti voči antibiotikám zodpovedným spôsobom.</PARA><PARA>Európsky parlament najmä vyzýva Komisiu, aby zbierala a analyzovala údaje o využívaní produktov veterinárneho lekárstva vrátane antibiotík s cieľom zabezpečiť účinné využívanie takýchto výrobkov.</PARA><PARA>Mohla by Komisia v nadväznosti na toto uznesenie ďalej vysvetliť:</PARA><PARA>1.  aké kroky podnikla a/alebo aké opatrenia plánuje prijať na zbieranie a analýzu týchto údajov?</PARA><PARA>2.  akým spôsobom plánuje Komisia zorganizovať vnútornú činnosť pri riešení tejto závažnej otázky, najmä čo sa týka spolupráce medzi GR AGRI, GR SANCO a zodpovednými agentúrami Európskej únie?</PARA><PARA>3.  akým spôsobom chce Komisia bojovať s problémom odolnosti voči antibiotikám prostredníctvom iniciatív, stratégií a/alebo legislatívnych návrhov Európskej únie?</PARA></CONTENT></QUEST>