<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0019">O-0019/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28349">Teresa Riera Madurell</PERSON>, v mene skupiny <GRPOL GRPOLID="2949">S&amp;D</GRPOL>, <PERSON ID="28390">Pilar del Castillo Vera</PERSON>, v mene skupiny <GRPOL GRPOLID="2948">PPE</GRPOL>, <PERSON ID="28127">Lena Ek</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="2097">Giles Chichester</PERSON>, v mene skupiny <GRPOL GRPOLID="2969">ECR</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0019">Vec: Priority predsedníctva v oblasti normalizácie elektrických vozidiel</OBJECT><CONTENT><PARA>Španielske predsedníctvo si stanovilo vývoj elektrických vozidiel ako prioritu svojho programu v súvislosti s bojom proti zmene klímy. </PARA><PARA>Na neformálnom zasadnutí Rady konanom 9. februára v San Sebastiane sa ministri EÚ pre konkurencieschopnosť zhodli s Európskou komisiou, že EÚ musí zaviesť spoločnú stratégiu pre elektrické vozidlá.</PARA><PARA>Aké je poradie priorít predsedníctva pri hľadaní alternatívnych prostriedkov dopravy? Myslí si predsedníctvo, že EÚ by mala mať globálnu stratégiu na preskúmanie jestvujúcich alternatív? Alebo sa predsedníctvo domnieva, že dostupné zdroje a úsilie o normalizáciu treba zamerať na tie technológie, ktoré sú z krátkodobého hľadiska ekonomicky životaschopnejšie?</PARA><PARA>Je španielske predsedníctvo odhodlané prijať stratégiu rozvoja a výroby elektrických vozidiel a vytvoriť pre toto odvetvie rovnocenné podmienky tým, že na zasadnutí Rady pre konkurencieschopnosť v máji 2010 ustanoví normy? Ako zamýšľa španielske predsedníctvo presvedčiť členské štáty o dôležitosti spoločnej stratégie na podporu elektrických vozidiel? Vypracovalo už španielske predsedníctvo súbor noriem, ktoré možno hneď uplatňovať?</PARA></CONTENT></QUEST>