<imp:content xmlns:imp="http://APIE.imp">

<imp:doc imp:orderNum="0">
<Focus language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><CoverPage><Title>Imigrácia a návrat nelegálnych prisťahovalcov</Title><Topic>Prisťahovalectvo</Topic><PublicationDate>2008-06-25 - 20:02</PublicationDate><Photography href="20080624PHT32607" title="Nelegálni prisťahovalci v imigračnom centre" alt="Nelegálni prisťahovalci v imigračnom centre" ext="jpg" width="340" height="340">Nelegálni imigranti sa budú musieť vrátiť do svojej vlasti</Photography><Chapo>V stredu 18. júna Parlament v prvom čítaní schválil smernicu o návrate nelegálnych prisťahovalcov. Ide o kompromis, na ktorom sa dohodli  poslanci so  zástupcami krajín EÚ. Niektorí to vnímajú ako prvý krok k vytvoreniu spoločnej európskej politiky v oblasti imigrácie. Viac o tejto problematike sa dozviete v tomto špecializovanom článku.</Chapo><Content><xhtml:div>

Smernica stanovuje minimálne štandardy pre návrat nelegálnych imigrantov do ich vlasti. Viac o tejto problematike sa dozviete na nižšie uvedených odkazoch.

</xhtml:div></Content><REF text-before="reference_abbr"><ns1:ID>20080625FCS32672</ns1:ID></REF></CoverPage><Section item="001"><Title>EP prijal smernicu o návrate nelegálnych imigrantov</Title><Photography href="20080618PHT32144" title="Muž za zamrežovaným oknom © Belga/AFP" alt="Muž za zamrežovaným oknom © Belga/AFP" ext="jpg" width="512" height="305">EP prijal smernicu o návrate nelegálnych imigrantov</Photography><Content><xhtml:div><xhtml:div align="justify"><xhtml:strong>EP dnes prijal v prvom čítaní kompromisné znenie smernice o návrate nelegálnych imigrantov do ich krajín pôvodu. Ide o prvý pokus ustanoviť spoločnú politiku EÚ v tejto oblasti, pričom jej prijatie nemá mať vplyv na azylovú legislatívu členských krajín. Smernica podporuje najmä dobrovoľný návrat nelegálnych prisťahovalcov a stanovuje maximálnu dobu predbežnej väzby a zákaz opätovného vstupu. Zároveň poskytuje prisťahovalcom určité právne záruky. </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Parlament prijal na dnešnom hlasovaní návrh smernice o spoločných pravidlách a postupoch členských krajín pri návrate nelegálnych prisťahovalcov pomerom hlasov 369:197:106. Poslanci v hlasovaní podporili kompromisné pozmeňovacie návrhy, ktoré predložila skupina ľudovcov a európskych demokratov. Pozmeňovacie návrhy skupiny Socialistov, Zelených a konfederatívnej skupiny zjednotenej ľavice, ktorých cieľom bolo pozmeniť text smernice v prospech osôb, na ktoré sa vzťahuje, neboli prijaté. Poslanci rovnako zamietli pozmeňovacie návrhy Zelených a Zjednotenej ľavice, ktoré by viedli k zamietnutiu celej smernice.<xhtml:br/> <xhtml:br/>Znenie smernice podporuje „dobrovoľný návrat“ nelegálnych imigrantov, harmonizuje podmienky pre ich návrat a poskytuje určité konkrétne právne záruky. Stanovuje maximálnu dobu predbežnej väzby, ktorú nebude možné prekročiť a zavádza tiež zákaz opätovného vstupu na územie EÚ pre vyhostené osoby. Smernica zakazuje členských štátom uplatňovať nepriaznivé normy a súčasne im poskytuje možnosť zachovať platné predpisy či prijať priaznivejšie. Smernica sa použije len v prípade, že bol vzdaný príkaz na návrat danej osoby a ponecháva členských štátom možnosť slobodne sa rozhodnúť, či pobyt osoby legalizujú alebo nie.<xhtml:br/> <xhtml:br/><xhtml:strong>Šesťmesačná predbežná väzba s možnosťou predĺženia o 12 mesiacov</xhtml:strong><xhtml:br/> <xhtml:br/>Nová legislatíva zavádza maximálnu dobu pre dobrovoľný návrat a to v rozmedzí 7 až 30 dní. Maximálna dĺžka predbežnej väzby sa stanovila na 6 mesiacov s možnosťou predĺženia za určitých okolností o ďalších 12 mesiacov. Skupina socialistov predložila k tomuto bodu pozmeňovací návrh, ktorého cieľom bolo túto maximálnu dobu skrátiť na tri mesiace s možnosťou predĺženia o ďalšie tri mesiace.<xhtml:br/> <xhtml:br/>Súčasťou smernice je aj zákaz opätovného vstupu na najviac na päť rokov, ak bola osoba vyhostená po uplynutí doby pre dobrovoľný návrat. Doba zákazu však môže byť predĺžená, ak osoba predstavuje vážnu hrozbu pre verejnú bezpečnosť. Členské štáty však budú mať možnosť tento zákaz zrušiť alebo pozastaviť. <xhtml:br/> <xhtml:br/><xhtml:strong>Deti a rodiny zadržané len ak nie je iná možnosť</xhtml:strong><xhtml:br/> <xhtml:br/>Pokiaľ ide o mimoriadnu situáciu detí a rodín, znenie prináša zásadu, že voči deťom nebudú používané donucovacie opatrenia. Zadržané môžu byť len v prípade, ak neexistuje iná možnosť. Maloleté osoby bez sprievodu môžu byť vyhostené len vtedy, ak sa môžu vrátiť k svojej rodine alebo do adekvátnych zariadení. <xhtml:br/> <xhtml:br/><xhtml:strong>Právna pomoc </xhtml:strong></xhtml:div>
<xhtml:div align="justify"><xhtml:br/>Čo sa týka právnej pomoci nelegálnym imigrantom, smernica stanovuje, že jej poskytovanie bude povinné a bezplatné, avšak vždy v súlade s príslušnými vnútroštátnymi právnymi predpismi v oblasti právnej pomoci a tiež v súlade so smernicou  z roku 2005 o žiadateľoch o azyl. Na financovanie právnej pomoci bude možné využiť európsky fond pre navracanie utečencov, ktorý bol zriadený na obdobie rokov 2008–2013 s rozpočtom 676 miliónov eur.<xhtml:br/> <xhtml:br/><xhtml:strong>Vstup do platnosti</xhtml:strong><xhtml:br/> <xhtml:br/>Členské krajiny sú povinné implementovať smernicu do svojich právnych predpisov do 24 mesiacov od jej zverejnenia v Úradnom vestníku. Text však musia najprv podpísať ministri zahraničných vecí na svojom zasadnutí v júli 2008.</xhtml:div></xhtml:div></Content><Knowmore text-before="more"><Link href="imp://IPR/20080616IPR31741-SK" title="Rozprava o návrate nelegálnych imigrantov"><ANCHOR ID='3' FAMILY='IM-PRESS'>Rozprava o smernici o návrate nelegálnych imigrantov</ANCHOR></Link><Link href="/sides/getDoc.do?pubRef=-//EP//TEXT+TA+P6-TA-2008-0293+0+DOC+XML+V0//SK&amp;language=SK#BKMD-4" title="Schválené uznesenie"><ANCHOR ID='4' FAMILY='TA'>Schválené uznesenie</ANCHOR></Link></Knowmore></Section><Section item="002"><Title>Rozdielne postoje politických skupín v EP pred hlasovaním</Title><Photography href="20080618PHT32261" title="Zasadacia miestnosť" alt="Zasadacia miestnosť" ext="jpg" width="1250" height="332">Rozprava poukázala na odlišné postoje k problematike</Photography><Content><xhtml:div><xhtml:div align="justify"><xhtml:strong>Poslanci Európskeho parlamentu dnes diskutovali o návrhu smernica o návrate nelegálnych imigrantov do ich krajín pôvodu. Politické skupiny, ktoré podporujú text smernice vyzdvihli najmä dôležitosť regulácie migračných tokov v Európe. Odporcovia legislatívy sa domnievajú, že Parlament v rokovaniach príliš ustúpil Rade a preto považujú kompromisný text za nedostatočný. Parlament bude o návrhu smernice hlasovať zajtra o 11.30 hod.</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Väčšina rečníkov v rozprave zdôraznila potrebu prijatia smernice v oblasti nelegálnej imigrácie. Kým skupiny ľudovcov a európskych demokratov a Únia za Európu národov kompromisnému zneniu vyjadrili podporu, keďže ho považujú za krok správnym smerom, socialisti žiadajú posilnenie práv prisťahovalcov. Poslanci skupiny Zelených a Zjednotenej ľavice uviedli, že budú hlasovať proti. <xhtml:br/> <xhtml:br/>Za Radu vystúpil slovinský minister vnútra <xhtml:strong>Dragutin Mate, </xhtml:strong>ktorý zdôraznil, že smernica o návrate nelegálnych imigrantov je prvým legislatívnym aktom EP a Rady v oblasti imigrácie. Jedným z najkontroverznejších ustanovení  bolo stanovenie dĺžky predbežnej väzby. Návrh kompromisu medzi EP a Radou stanovuje dĺžku takéhoto zadržania na maximálne 6 mesiacov. Najväčším problémom však bola dohoda na právnej pomoci nelegálnym prisťahovalcom, keďže členské štáty majú rozdielne skúsenosti v závislosti od toho či sú bližšie alebo ďalej od hlavných migračných tokov. Minister zdôraznil, že smernica poskytne ochranu zraniteľným skupinám imigrantov, napríklad, deťom. Smernicu považuje za „pokrok“ a preto vyzval Parlament na jej podporu. <xhtml:br/> <xhtml:br/>Eurokomisár <xhtml:strong>Jacques Barrot </xhtml:strong>uviedol, že Komisia je zástancom „integrovaného prístupu k otázke imigrácie“. Komisár upozornil na nebezpečenstvo „začarovaného kruhu“ migračnej politiky. Zdôraznil, že „smernica je v súlade s Európskou konvenciou o ľudských právach“, jej prioritou je možnosť dobrovoľného návratu a ochrana práv detí a rodiny. Komisia bude monitorovať implementáciu tejto legislatívy, aby sa zabezpečilo dodržiavanie všetkých štandardov Európskej konvencie a deklarácie OSN o ľudských právach.<xhtml:br/> <xhtml:br/>Spravodajca k tejto správe v EP, nemecký poslanec z klubu ľudovcov a európskych demokratov <xhtml:strong>Manfred Weber</xhtml:strong>, zdôraznil, že ide o komplexnú legislatívu, ktorú Výbor pre občianske slobody napokon podporil. Smernica obsahuje ustanovenie o ochrane detí, o prístupe k lekárskej starostlivosti a vzdelávaní a predbežnú väzbu stanovuje len v nevyhnutných prípadoch. „Táto legislatíva prispeje k ukončeniu otrokárskych praktík v Európe,“ vyhlásil spravodajca, ktorý kritiku zo strany mimovládnych organizácií považuje za neoprávnenú, keďže v nej boli zohľadnené všetky odporúčania Rady Európy.<xhtml:br/> <xhtml:br/><xhtml:strong>Politické skupiny</xhtml:strong><xhtml:br/> <xhtml:br/>Španiel <xhtml:strong>Agustín Díaz de Mera García Consuegra </xhtml:strong>zo skupiny ľudovcov a európskych  demokratov považuje smernicu za „potrebný právny nástroj, ktorý zaručuje základné práva nelegálnym prisťahovalcom a je rozhodujúcim krokom k spoločnej imigračnej politike“. Nová legislatíva reguluje aj také oblasti, ako je dobrovoľný návrat či zabezpečenie právnych, jazykových a administratívnych služieb pre prisťahovalcov. Podľa neho je ťažké pochopiť, že v rámci EÚ sú krajiny, kde je možné prisťahovalcov zadržiavať bez obmedzenia. Tomu má zabrániť práve nová smernica, ktorá stanovuje maximálnu dobu pre predbežnú väzbu a obsahuje tiež ustanovenie na ochranu práv detí a rodiny.   <xhtml:br/> <xhtml:br/>Francúzska socialistka <xhtml:strong>Martine Roure </xhtml:strong>kompromisné znenie odmietla, keďže je podľa nej nedostatočné, keďže práva imigrantov nemajú záväzný charakter. Pripomenula, že maximálna doba predbežnej väzby sa nebude týkať Spojeného kráľovstva, Írska a Dánska. Skupina socialistov by podľa  jej slov podporila len jasnú legislatívu, ktorá by sa nedala vykladať rôznym spôsobom. <xhtml:br/> <xhtml:br/>Holandská liberálka <xhtml:strong>Jeanine Hennis-Plasschaert </xhtml:strong>sa domnieva, že v oblasti imigrácie by mala existovať jasná legislatíva. Nová smernica by sa nemala využívať ako výhovorka na zníženie súčasných štandardov. „Tri roky diskusií ukázali, že nie je priestor pre ďalšie zdokonalenie,“ povedala. EÚ by si preto podľa jej slov mala položiť otázku, či chce prijať smernicu alebo nie. Táto smernica nebude izolovaným projektom, ale súčasťou širšieho balíčka. „Je najvyšší čas, aby sme prijali zodpovednosť,“ povedala poslankyňa.<xhtml:br/> <xhtml:br/>Britka <xhtml:strong>Jean Lambert </xhtml:strong>za skupinu Zelených povedala, že jej skupina nemôže akceptovať text smernice, pretože nerieši množstvo problémov . „Kým v teoretickej rovine nie sme proti (smernici), nespĺňa však to, čo sme si predsavzali,“ vyhlásila.<xhtml:br/> <xhtml:br/>Poliak <xhtml:strong>Andrzej Tomasz Zapalovski </xhtml:strong>zo skupiny Únia za Európu národov hovoril o zachovávaní kresťanskej tradície v Európe. Domnieva, sa, že v oblasti imigrácie je potrebné stanoviť jasné pravidlá.  <xhtml:br/> <xhtml:br/>Talian <xhtml:strong>Giusto Catania </xhtml:strong>z Konfederatívnej skupiny Európskej zjednotenej ľavice považuje smernicu za „obrovský krok späť“. Smernica je podľa neho urážkou európskej civilizácie. Ide o reakčnú utópiu, ktorá sa snaží zabrániť ľuďom vo voľnom pohybe. Podľa jeho slov je neakceptovateľná 18-mesačná predbežná väzba. Navyše, smernica umožňuje návrat imigrantov do krajín, kde ich práva nebudú dodržiavané. Prijatím takého textu by Parlament nepriamo súhlasil s úmrtiami desiatok imigrantov, ku ktorému dochádza každý deň v Stredozemnom mori. <xhtml:br/> <xhtml:br/>Švédka <xhtml:strong>Hélène Goudin </xhtml:strong>zo Skupiny nezávislosť/demokracia sa domnieva, že ak sa dvere EÚ zatvoria, mnohí sa budú zúfalo snažiť dostať cez zadné dvierka. „Európa sa stáva pevnosťou,“ uviedla a zároveň upozornila na kritiku textu zo strany organizácií pre ľudské práva. „Mali by sme vypočuť ich varovania. Smernica prináša „neľudské riešenia“ a povedie k nárastu prílivu nelegálnych prisťahovalcov. EÚ by sa mala zasadzovať za ľudské práva a nie ich potierať, uviedla vo svojom vystúpení. </xhtml:div></xhtml:div></Content></Section><Section item="003"><Title>Rozprava dňa: Smernica o návrate nelegálnych prisťahovalcov</Title><Photography href="20080616PHT31856" title="Ruka na okne autobusu © Belga/AFP" alt="Ruka na okne autobusu © Belga/AFP" ext="jpg" width="512" height="332">Smernica môže byť prvým krokom k spoločnej imigračnej politike EÚ</Photography><Content><xhtml:div><xhtml:div align="justify"><xhtml:strong>Jedným z prvých bodov utorkového plenárneho zasadnutie bude diskusia o návrate nelegálnych imigrantov do ich vlasti. Ide o prvý pokus krajín EÚ zaviesť spoločné pravidlá pre repatriáciu nelegálnych prisťahovalcov. Zároveň by to bol prvý krok k jednotnej imigračnej politike EÚ. Ako dopadne návrh po trojročnom vyjednávaní? </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Začiatkom júna 2008 sa ministri z krajín EÚ dohodli na podobe textu, ktorý má šancu získať aj podporu poslancov EP. Pozitívne sa zatiaľ vyjadrila najväčšia politická skupina EP ľudovcov a európskych demokratov, ako aj skupina liberálov či Únia za  Európu národov. Text považujú za neprijateľný Zelení a komunisti. Druhá najpočetnejšia skupina, socialisti, plánujú predložiť viacero pozmeňujúcich návrhov, ktoré by v texte posilnili právo na ľudskú dôstojnosť.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Dĺžka zadržiavania a zákaz vstupu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Diskusie sa vedú prevažne okolo dvoch bodov. Prvým je dĺžka zadržiavania imigrantov pred ich vyhostením do krajiny pôvodu. Tá je v súčasnosti rôznorodá. Vo Francúzsku je to napríklad 32 dní, v Lotyšsku 20 mesiacov a v siedmych krajinách EÚ dokonca neexistuje žiadny časový limit. Kompromisný návrh ministrov členských štátov pritom hovorí o šiestich mesiacoch s možnosťou predlženia o ďalší rok. Druhým sporným bodom je klauzula, ktorá by imigrantom po ich vyhostení zakázala vstup do EÚ na obdobie najviac piatich rokov.  </xhtml:div>
<xhtml:div align="justify"> </xhtml:div>
<xhtml:div align="justify">UPDATE: Parlament v stredu 18. júna schválil kompromis dojednaný s ministrami krajín EÚ, ktorý obsahovala správa nemeckého poslanca zo skupiny ľudovcov a európskych demokratov Manfreda Webera. Za hlasovalo 369 poslancov, 197 ich bolo proti a 106 sa hlasovania zdržalo. Podrobnejšie informácie nájdete na nižšie uvedených odkazoch.</xhtml:div></xhtml:div></Content><Knowmore text-before="more"><Link href="imp://IPR/20080616IPR31741-SK" title="Rozprava o smernici"><ANCHOR ID='7' FAMILY='IM-PRESS'>Rozprava o smernici</ANCHOR></Link><Link href="imp://IPR/20080616IPR31785-SK" title="Parlament schválil smernicu o návrate imigrantov"><ANCHOR ID='8' FAMILY='IM-PRESS'>Parlament schválil smernicu o návrate imigrantov</ANCHOR></Link><Link href="imp://BKG/20080609BKG31068-SK" title="Podrobnosti o návrhu (anglicky)"><ANCHOR ID='9' FAMILY='IM-PRESS'>Podrobnosti o návrhu (anglicky)</ANCHOR></Link><Link href="/sides/getDoc.do?type=REPORT&amp;reference=A6-2007-0339&amp;language=SK&amp;mode=XML" title="Návrh správy"><ANCHOR ID='10' FAMILY='REPORT'>Návrh správy</ANCHOR></Link><Link href="imp://FCS/20080415FCS26634-SK" title="Imigrácia: Klopanie na európsku bránu"><ANCHOR ID='11' FAMILY='IM-PRESS'>Imigrácia: Klopanie na európsku bránu</ANCHOR></Link><Link href="imp://STO/20080505STO28116-SK" title="Nelegálni imigranti: novinári spovedajú poslancov"><ANCHOR ID='12' FAMILY='IM-PRESS'>Nelegálni imigranti: novinári spovedajú poslancov o možnej dohode</ANCHOR></Link><Multimedia href="20080617MLT31929" title="Imigranti - Rada a Komisia (anglicky)" ext="asf">Imigranti - Rada a Komisia (anglicky) - Audio, 12:15</Multimedia><Multimedia href="20080617MLT31925" title="Imigranti - Politické skupiny (anglicky)" ext="asf">Imigranti - Politické skupiny (anglicky) - Audio, 24:28</Multimedia></Knowmore></Section><Section item="004"><Title>Nelegálni imigranti: novinári spovedajú poslancov o možnej dohode</Title><Photography href="20080506PHT28307" title="Seminár o imigrácii pritiahol pozornosť novinárov" alt="Seminár o imigrácii pritiahol pozornosť novinárov" ext="jpg" width="962" height="800">Seminár o imigrácii pritiahol pozornosť novinárov</Photography><Content><xhtml:div><xhtml:div align="justify"><xhtml:strong>V júni by mali poslanci hlasovať o smernici, ktorá stanoví podmienky, za akých sa napríklad nelegálni prisťahovalci budú vracať z EÚ do svojej vlasti. Správu o smernici schválil Výbor EP pre občianske veci ešte vlani. Odvtedy prebiehajú rokovania o definitívnej podobe úpravy medzi Parlamentom a Radou. V stredu 7. mája dostali novinári príležitosť opýtať sa poslancov priamo na aktuálne vyjednávania. </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Tlačové oddelenie EP zorganizovalo v stredu 7. mája seminár pre novinárov ohľadom imigrácie. Po zbežnom prehľade o otázkach súvisiacich s touto témou sa slova ujali samotní novinári. Prítomných poslancov sa pýtali najmä na rokovania ohľadne novej smernice. Tú navrhla Európska komisia ešte v roku 2005, a mala by definovať základné pravidlá a postupy, ktoré by sa vzťahovali na všetkých nelegálnych prisťahovalcov. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Črtajúca sa dohoda</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Keďže smernicu musia schváliť tak v Parlamente ako aj v Rade, o jej kompromisnom znení prebiehajú rokovania. Posledné informácie hovoria o návrhu, ktorý by presne definoval viaceré podmienky. Každý nelegálny imigrant by dostal stanovený čas na opustenie územia EÚ. Ak by tak neurobil dobrovoľne, došlo by k vyhosteniu. Hovorí sa tiež o maximálne polročnej zadržiavacej lehote (s možnosťou predlženia na 12 mesiacov), či o životných podmienkach imigrantov v táboroch.</xhtml:div>
<xhtml:div align="justify"> </xhtml:div>
<xhtml:div align="justify">O návrhu smernice sa v Parlamente bude rokovať prostredníctvom správy nemeckého poslanca z frakcie ľudovcov a európskych demokratov Manfreda Webera. "Musíme vyviesť týchto ľudí z ich nelegálnej situácie a členské štáty sa musia rozhodnúť, čo s týmito nelegálnymi prisťahovalcami urobia. (...) Aktuálna ilegalita je však najneľudskejšou a najponižujúcejšou situáciou, akú si viete predstaviť," uviedol pred novinármi Manfred Weber.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Nie všetci sú nadšení</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Nie všetci poslanci však črtajúcu sa dohodu vítajú. Taliansky socialista Claudio Fava a jeho kolega z Konfederatívnej skupiny zjednotenej ľavice Giusto Catania si myslia, že dohoda v takomto znení by obrala imigrantov o ich osobnú slobodu. Argumentujú tým, že za porušenie administratívnych postupov by prisťahovalcom hrozilo aj väzenie. Britský poslanec zo skupiny zelených Jean Lambert sa zas obáva návrhu, podľa ktorého by nelegálny imigrant, ktorý neopustí v stanovenom čase EÚ dobrovoľne, mohol dostať 5-ročný zákaz vstupu do únie.</xhtml:div>
<xhtml:div align="justify"> </xhtml:div>
<xhtml:div align="justify">Holandská liberálka Jeanine Hennis-Plasschaert však oponuje: "Kompromis nie je dokonalý, no ide o dôležitý krok vpred." Podobný pohľad na celú záležitosť má aj taliansky poslanec zo skupiny Únia za Európu národov Mario Borghezio.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Čo bude ďalej?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Samotné rokovania však ešte neskončili. Výsledná podoba smernice sa napokon môže zmeniť. Poslanci by o novej smernici mali rozhodovať na júnovom plenárnom zasadnutí v Štrasburgu. </xhtml:div></xhtml:div></Content><Knowmore text-before="more"><Link href="/sides/getDoc.do?pubRef=-//EP//TEXT+REPORT+A6-2007-0339+0+DOC+XML+V0//SK" title="Návrh správy poslanca Webera"><ANCHOR ID='16' FAMILY='REPORT'>Návrh správy poslanca Webera</ANCHOR></Link><Link href="imp://FCS/20080415FCS26634-SK" title="Problém imigrácie v EÚ"><ANCHOR ID='17' FAMILY='IM-PRESS'>Problém imigrácie v EÚ</ANCHOR></Link><Link href="imp://IPR/20070910IPR10221-SK" title="Tlačová správa: Výbor pozmenil návrh smernice"><ANCHOR ID='18' FAMILY='IM-PRESS'>Tlačová správa: Výbor pozmenil návrh smernice (anglicky)</ANCHOR></Link><Link href="ftp://ftpeps01.europarl.eu.int/epavvideo/Ebs/immigration/" title="Audiovizuálne súbory zo semináru">Audiovizuálne súbory zo semináru</Link></Knowmore></Section><Section item="005"><Title>Poslanci si preverili podmienky pre prisťahovalcov v Poľsku</Title><Photography href="20080402PHT25620" title="Poľské centrum pre utečencov v meste Debak pri Varšave © BELGA/AFP/WOJTEK RADWANSKI" alt="Poľské centrum pre utečencov v meste Debak pri Varšave © BELGA/AFP/WOJTEK RADWANSKI" ext="jpg" width="512" height="324">Imigrant v poľskom centre</Photography><Content><xhtml:div><xhtml:div align="justify"><xhtml:strong>Po rozšírení EÚ o niekoľko štátov bývalého východného bloku sa tieto krajiny stávajú čoraz atraktívnejšími aj pre prisťahovalcov. Je to dané tiež tým, že až deväť týchto štátov sa v decembri začlenilo do Schengenského systému. Poľská východná hranica je tak najdlhšou vonkajšou pozemnou hranicou EÚ. Nával nelegálnych prisťahovalcov sa rieši výstavbou špeciálnych centier. Delegácia europoslancov zisťovala, aké podmienky panujú v týchto zariadeniach v Poľsku. </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Počet prisťahovalcov  a žiadateľov o azyl v nových krajinách EÚ stúpa. Začlenenie do Schengenu totiž spôsobilo, že človek, ktorý sa napríklad dostane na Slovensko, sa môže jednoducho presunúť do inej krajiny v rámci Schengenskej zóny. Krajiny strednej a východnej Európy preto zriadili viaceré záchytné a azylové centrá, kde dočasne zotrvávajú nelegálni prisťahovalci a žiadatelia o azyl.  </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Imigranti z východu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Desiati poslanci Výboru EP pre občianske slobody si v dňoch 1. až 3. apríla preverili ich fungovanie v Poľsku. Na svojej návšteve sa tiež stretli so zástupcami vlády, mimovládnych organizácií a navštívili tiež agentúru pre kontrolu vonkajších hraníc EÚ Frontex. Pokiaľ ide o prisťahovalcov, najviac ich do Poľska prichádza z Ukrajiny a Bieloruska. Žiadatelia o azyl sú zas v drvivej väčšine Čečenci: to sa týka až 9 z 10 prípadov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Skutočnosť lepšia než očakávania</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Jedným z navštívených miest bolo aj centrum v Lesznowole. Britský liberál Bill Newton Dunn zdôraznil, že návšteva centra v Poľsku je veľmi zaujímavá, nakoľko to umožňuje "zobrať si príklad, keďže sa usilujeme vybudovať spoločnú európsku politiku". Poľská socialistka Genowefa Grabowska poukázala na niekoľko faktov o imigračnom stredisku. Nachádza sa tu spoločná jedáleň a prisťahovalci majú na prípravu tradičných jedál k dispozícii aj vlastnú kuchynku. Zdravotnú starostlivosť zabezpečuje šesť lekárov. V centre nájdeme aj knižnicu a modlitebňu, ktorá v súčasnosti vyhovuje aj moslimským veriacim.</xhtml:div>
<xhtml:div align="justify"> </xhtml:div>
<xhtml:div align="justify">Predseda delegácie, francúzsky poslanec zo skupiny ľudovcov a európskych demokratov, Patrick Gaubert zas priznal, že podmienky v centre sú lepšie, než o nich boli informovaní. Dobrý dojem z návštevy mal aj nemecký socialista Wolfgang Kreissl-Dörfler.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Bez prístupu k vzdelaniu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Bill Newton Dunn spoločne s francúzskou socialistkou Martine Roure však zároveň poukázali na fakt, že deti v týchto centrách nemajú prístup k vzdelaniu. K tomuto problému sa vyjadrila aj Genowefa Grabowska: "Centrum teraz spravuje polícia. V blízkej budúcnosti ho však prevezmú pohraničníci. Tí v súčasnosti školia učiteľov, ktorí budú deťom imigrantov poskytovať základné vzdelávanie. Ide o zložitú záležitosť, pretože prisťahovalci pochádzajú z rôznych krajín a rozprávajú rôznymi jazykmi. Situácia by bola lepšia, ak by vzdelávanie spolufinancovala Európska únia."</xhtml:div>
<xhtml:div align="justify"> </xhtml:div>
<xhtml:div align="justify">Návšteva centra v Lesznowole je len jednou z pracovných destinácií poslancov v tomto smere. Členovia Výboru pre občianske slobody už totiž zavítali do imigračných a azylových stredísk v Taliansku, Španielsku, Francúzsku, na Malte, v Grécku, Belgicku, Veľkej Británii a Holandsku. Najbližšou zastávkou bude Dánsko a Cyprus.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Návrat nelegálnych imigrantov</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Téma nelegálnych prisťahovalcov sa dostane aj na májové plenárne zasadnutie Európskeho parlamentu. Poslanci sa budú zaoberať návrhom smernice, ktorý stanoví presný postup dočasného pobytu a návratu nelegálnych prisťahovalcov späť do ich vlasti. Parlamentnú správu predloží nemecký poslanec zo skupiny ľudovcov a európskych demokratov Manfred Weber.</xhtml:div>
<xhtml:div align="justify"> </xhtml:div>
<xhtml:div align="justify">Reakcie poslancov si môžete pozrieť na nižšie uvedených videozáznamoch.</xhtml:div></xhtml:div></Content><Knowmore text-before="more"><Link href="rtsp://rtsppress.cec.eu.int/Archive/video2/mpeg/ref56296/ref56296.rm" title="http://ec.europa.eu/avservices/ebs/schedule.cfm">Návšteva poslancov v Lesznowole</Link><Link href="rtsp://rtsppress.cec.eu.int/Archive/video2/mpeg/ref56297/ref56297.rm" title="Návšteva v stredisku Biala Podlaska">Návšteva v stredisku Biala Podlaska</Link><Link href="http://www.frontex.europa.eu/" title="Agentúra Frontex">Agentúra Frontex (anglicky)</Link><Link href="imp://IPR/20070910IPR10221-SK" title="Výbor zmenil správu o návrate prisťahovalcov"><ANCHOR ID='24' FAMILY='IM-PRESS'>Výbor zmenil správu o návrate nelegálnych prisťahovalcov (anglicky)</ANCHOR></Link><Link href="imp://STO/20070906STO10165-SK" title="Spoločné normy pre návrat nelegálnych imigrantov"><ANCHOR ID='25' FAMILY='IM-PRESS'>Spoločné európske normy pre návrat nelegálnych prisťahovalcov</ANCHOR></Link><Link href="/activities/committees/homeCom.do;jsessionid=98D18D63EC954CCA3FF6961631BAFCA4.node1?body=LIBE&amp;language=SK" title="Výbor pre občianske slobody">Výbor pre občianske slobody</Link></Knowmore></Section></Focus>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20080624PHT32607.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>PHOTO</ORIGIN>
<URL>20080618PHT32144.jpg</URL>
</LINK>
<LINK>
<LANGUAGE>SK</LANGUAGE>
<RANK>5</RANK>
<ORIGIN>PHOTO</ORIGIN>
<URL>20080618PHT32261.jpg</URL>
</LINK>
<LINK>
<LANGUAGE>SK</LANGUAGE>
<RANK>6</RANK>
<ORIGIN>PHOTO</ORIGIN>
<URL>20080616PHT31856.jpg</URL>
</LINK>
<LINK>
<LANGUAGE>SK</LANGUAGE>
<RANK>13</RANK>
<ORIGIN>MULTIMEDIA</ORIGIN>
<URL>20080617MLT31929.asf</URL>
</LINK>
<LINK>
<LANGUAGE>SK</LANGUAGE>
<RANK>14</RANK>
<ORIGIN>MULTIMEDIA</ORIGIN>
<URL>20080617MLT31925.asf</URL>
</LINK>
<LINK>
<LANGUAGE>SK</LANGUAGE>
<RANK>15</RANK>
<ORIGIN>PHOTO</ORIGIN>
<URL>20080506PHT28307.jpg</URL>
</LINK>
<LINK>
<LANGUAGE>SK</LANGUAGE>
<RANK>19</RANK>
<ORIGIN>LINK</ORIGIN>
<URL>ftp://ftpeps01.europarl.eu.int/epavvideo/Ebs/immigration/</URL>
</LINK>
<LINK>
<LANGUAGE>SK</LANGUAGE>
<RANK>20</RANK>
<ORIGIN>PHOTO</ORIGIN>
<URL>20080402PHT25620.jpg</URL>
</LINK>
<LINK>
<LANGUAGE>SK</LANGUAGE>
<RANK>21</RANK>
<ORIGIN>LINK</ORIGIN>
<URL>rtsp://rtsppress.cec.eu.int/Archive/video2/mpeg/ref56296/ref56296.rm</URL>
</LINK>
<LINK>
<LANGUAGE>SK</LANGUAGE>
<RANK>22</RANK>
<ORIGIN>LINK</ORIGIN>
<URL>rtsp://rtsppress.cec.eu.int/Archive/video2/mpeg/ref56297/ref56297.rm</URL>
</LINK>
<LINK>
<LANGUAGE>SK</LANGUAGE>
<RANK>23</RANK>
<ORIGIN>LINK</ORIGIN>
<URL>http://www.frontex.europa.eu/</URL>
</LINK>
<LINK>
<LANGUAGE>SK</LANGUAGE>
<RANK>26</RANK>
<ORIGIN>LINK</ORIGIN>
<URL>/activities/committees/homeCom.do;jsessionid=98D18D63EC954CCA3FF6961631BAFCA4.node1?body=LIBE&amp;language=SK</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080616IPR31741 0 NOT XML V0//SK</LINK-TARGET-PUBREF>
</LINK>
<LINK ID='2'>
<LINK-POS ID='4'/>
<LINK-TYPE ID='TA'/>
<LINK-TARGET-PUBREF BOOKMARK='BKMD-4'>-//EP//TEXT TA P6-TA-2008-0293 0 NOT XML V0//SK</LINK-TARGET-PUBREF>
</LINK>
<LINK ID='3'>
<LINK-POS ID='7'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080616IPR31741 0 NOT XML V0//SK</LINK-TARGET-PUBREF>
</LINK>
<LINK ID='4'>
<LINK-POS ID='8'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080616IPR31785 0 NOT XML V0//SK</LINK-TARGET-PUBREF>
</LINK>
<LINK ID='5'>
<LINK-POS ID='9'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080609BKG31068 0 NOT XML V0//SK</LINK-TARGET-PUBREF>
</LINK>
<LINK ID='6'>
<LINK-POS ID='10'/>
<LINK-TYPE ID='REPORT'/>
<LINK-TARGET-PUBREF>-//EP//TEXT REPORT A6-2007-0339 0 NOT XML V0//SK</LINK-TARGET-PUBREF>
</LINK>
<LINK ID='7'>
<LINK-POS ID='11'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080415FCS26634 0 NOT XML V0//SK</LINK-TARGET-PUBREF>
</LINK>
<LINK ID='8'>
<LINK-POS ID='12'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080505STO28116 0 NOT XML V0//SK</LINK-TARGET-PUBREF>
</LINK>
<LINK ID='9'>
<LINK-POS ID='16'/>
<LINK-TYPE ID='REPORT'/>
<LINK-TARGET-PUBREF>-//EP//TEXT REPORT A6-2007-0339 0 NOT XML V0//SK</LINK-TARGET-PUBREF>
</LINK>
<LINK ID='10'>
<LINK-POS ID='17'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080415FCS26634 0 NOT XML V0//SK</LINK-TARGET-PUBREF>
</LINK>
<LINK ID='11'>
<LINK-POS ID='18'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070910IPR10221 0 NOT XML V0//SK</LINK-TARGET-PUBREF>
</LINK>
<LINK ID='12'>
<LINK-POS ID='24'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070910IPR10221 0 NOT XML V0//SK</LINK-TARGET-PUBREF>
</LINK>
<LINK ID='13'>
<LINK-POS ID='25'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070906STO10165 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 FCS DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 FCS DOC XML V0//EN</ASSOCIATION>
</imp:assoc>
</imp:content>