<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0216">O-0216/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0216">Vec: Porušovanie slobody prejavu a diskriminácia na základe sexuálnej orientácie v Litve</OBJECT><CONTENT><PARA>Litovský parlament sa zaoberá skúmaním návrhu na zmenu a doplnenie správneho poriadku, ktorými by sa zaviedol nový trestný čin trestateľný pokutou za „verejnú propagáciu homosexuálnych vzťahov“. Cieľom tejto zmeny a doplnenia je vykonať „zákon o ochrane neplnoletých osôb pred škodlivým účinkom verejných informácií“ prijatý 14. júla 2009, a to aj napriek tomu, že ho vetovali dvaja litovskí prezidenti, kritizoval ho Európsky parlament a odsúdili ho MVO v oblasti ľudských práv a organizácie lesbičiek, homosexuálov, bisexuálov a transsexuálov (LGBT). Zákon o ochrane neplnoletých osôb pred škodlivým účinkom verejných informácií zakazuje verejné informácie dostupné maloletým osobám, ktoré propagujú homosexuálne, bisexuálne alebo polygamné vzťahy (článok 4, XI-133).</PARA><PARA>Zmena a doplnenie, ktorou sa parlament zaoberá, by zamedzovala tomu, aby fyzické alebo právnické osoby šírili „informácie, ktoré by propagovali iné sexuálne vzťahy alebo iné koncepty uzavretia manželstva či vytvorenia rodiny, ako sú stanovené v ústave alebo občianskom zákonníku.“ Takto zmenený a doplnený trestný zákonník by vážne obmedzil slobodu slova a prejavu, napríklad verejnú podporu alebo kampane za rovnosť alebo práva LGBT, resp. proti diskriminácii na základe pohlavia alebo sexuálnej orientácie. Táto zmena a doplnenie sa má vzťahovať na verejné miesta vrátane masovo komunikačných prostriedkov a mohla by sa používať aj na zamedzenie usporadúvania pochodov LGBT. Litovský parlament má ukončiť skúmanie návrhu na zmenu a doplnenie do 16. decembra.</PARA><PARA>– Domnieva sa Komisia, že takto zmenený a doplnený trestný zákonník Litvy bude aj naďalej zlučiteľný s hodnotami uvedenými v článku 2 Zmluvy o Európskej únii a so základnými slobodami zaručenými Chartou základných práv Európskej únie, najmä so slobodou prejavu a právom na informácie (článok 11) a slobodou zhromažďovania (článok 12)?</PARA><PARA>– Myslí si Komisia, že takto zmenený a doplnený trestný zákonník bude diskriminačný  na základe sexuálnej orientácie?</PARA><PARA>– Čo urobí Komisia, aby dala svoje znepokojenie na známosť litovskému parlamentu a vláde?</PARA><PARA>– Ak by bol zákon schválený, začne Komisia konanie vo veci porušenia právnych predpisov?</PARA><PARA>– Predloží Komisia plán EÚ na dosiahnutie rovnosti skupín LGBT s cieľom komplexne bojovať proti diskriminácii na základe sexuálnej orientácie a rodovej identity, ako je to v tomto prípade?</PARA></CONTENT></QUEST>