<QUEST VERSION="2"><TI><TI-INTRO>Otázka na hodinu otázok <QREF QID="H-2011-000153">H-000153/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: apríla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR>Baroness <PERSON ID="4529">Sarah Ludford</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ000153">Vec: Presadzovanie noriem EÚ upravujúcich kvalitu ovzdušia v oblasti Veľkého Londýna</OBJECT><CONTENT><PARA>V marci poskytla Komisia Spojenému kráľovstvu dodatočnú lehotu do júna 2011, aby v oblasti Veľkého Londýna splnilo normy EÚ upravujúce kvalitu ovzdušia, pokiaľ ide o vzduchom prenášané častice (PM10). Urobila tak s podmienkou, že Spojené kráľovstvo urýchlene vypracuje akčný plán na zníženie tohto typu znečistenia.</PARA><PARA>Môže Komisia objasniť, aké opatrenie bude považovať za dostačujúce a aký dlhodobý bude jeho rámec? Požaduje len „núdzové“ opatrenie, ktoré by mohlo spočívať v jednorazových kontrolách alebo obmedzeniach zameraných na splnenie noriem EÚ do júna 2011 (najviac 35 prekročení hodnoty denného limitu PM10 ročne), alebo požaduje dlhodobejšie zmeny, ktoré by Londýn nasmerovali k zásadnému zníženiu emisií, ktoré by podstatne zlepšilo verejné zdravie?</PARA></CONTENT></QUEST>