<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0124">O-0124/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="4385">Hélène Flautre</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0124">Vec: Transparentnosť a aktuálny stav rokovaní o rámcovej dohode medzi EÚ a Líbyou</OBJECT><CONTENT><PARA>Rokovania medzi EÚ a Líbyou o rámcovej dohode, ktorá sa týka aj otázky prisťahovalcov, prebiehajú od novembra 2008. V novembri 2010 sa v Líbyi uskutoční samit EÚ – Afrika.</PARA><PARA>Vo svojom uznesení z 9. februára 2010 o revidovanej rámcovej dohode medzi Európskym parlamentom a Komisiou (<ANCHOR ID="1" FAMILY="TA" TYPE="P7-TA" YEAR="2010" NUMBER="0009">P7_TA(2010)0009</ANCHOR>) Európsky parlament požaduje okamžité a úplné informácie v každej etape rokovaní o medzinárodných dohodách, aby sa plne uplatňoval článok 218 Zmluvy o fungovaní EÚ. Dňa 27. januára 2010 Komisia ubezpečila o svojom záväzku užšej spolupráce s Parlamentom, pokiaľ ide o toto uznesenie.</PARA><PARA>Napriek svojim záväzkom Komisia naďalej odmieta sprístupniť svoj mandát na rokovanie s Líbyou a ďalšie základné texty. V prípade, že Komisia bude naďalej odmietať poskytovať dostatočné informácie, Európsky parlament môže proti Komisii iniciovať konanie za nezákonné neplnenie si povinnosti konať.</PARA><PARA>Európsky parlament navyše vo svojom uznesení zo 17. júna 2010 o popravách v Líbyi (<ANCHOR ID="2" FAMILY="TA" TYPE="P7-TA" YEAR="2010" NUMBER="0246">P7_TA(2010)0246</ANCHOR>) žiada, aby bola akákoľvek spolupráca alebo dohoda medzi EÚ a Líbyou podmienená ratifikáciou a vykonaním Ženevského dohovoru o utečencoch a ďalších dohovorov a protokolov o ľudských právach zo strany Líbye.</PARA><PARA>Kedy poskytne Komisia Európskemu parlamentu prístup k základným textom týkajúcim sa prerokovávanej rámcovej dohody, predovšetkým k rokovaciemu mandátu Rady a k správam o kolách rokovaní vrátane návrhov kapitol rámcovej dohody.</PARA><PARA>Súhlasí Vysoká predstaviteľka s tým, že Európskemu parlamentu by sa mal poskytnúť prístup k uvedeným dokumentom pred nadobudnutím platnosti rámcovej dohody?</PARA><PARA>Mieni Komisia so zreteľom na uznesenie Európskeho parlamentu zo 17. júna 2010 rokovať o otázkach prisťahovaleckej politiky na samite EÚ – Afrika v novembri Tripolise a ako mieni o tejto záležitosti informovať Európsky parlament?</PARA></CONTENT></QUEST>