<MOTION LG="SK" TYPE="RE">
<COVER>
<DATE-DEPOSIT DATE="20070925">25.9.2007</DATE-DEPOSIT>
<NUM-MOTION TYPE="B6" NUM="0372" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0372">B6‑0372/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Frithjof Schmidt, Raül Romeva i Rueda, Hélène Flautre a Alyn Smith</CONTENT></PARA>
<PARA>
	<CONTENT>v mene Skupiny zelených/Európskej slobodnej aliancie</CONTENT></PARA>
<PARA>
	<CONTENT>o Barme (Mjanmarsku)</CONTENT></PARA>
</TITLE-COV>
<NUM-PE NUM="396.000">PE396.000v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0372">B6‑0372/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o Barme (Mjanmarsku)</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Barme, najmä na uznesenie zo 6. septembra 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na list generálnemu tajomníkovi OSN z 1. augusta 2007 podpísaný 92 zvolenými barmskými poslancami, ktorý obsahuje návrh na národné zmierenie a demokratizáciu v Barme,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže demonštrácie, ktoré sa začali 19. augusta 2007 v Rangúne a niektorých ďalších mestách, medzitým prerástli do masového protestného hnutia v podobe pretrvávajúcich pochodov tisícov budhistických mníchov v celej Barme,</CONTENT></PARA>
<PARA>
<SYMBOL>B.</SYMBOL>
<CONTENT>keďže protesty prepukli po tom, čo vláda ohlásila drastické zvýšenie cien palív až o 500 %, ktoré viedlo k enormnému nárastu cien základných komodít a spôsobilo väčšine chudobou postihnutého obyvateľstva Barmy ďalšie nebývalé útrapy, pričom ide o najväčšie nenásilné demonštrácie v krajine od neúspešného demokratického povstania v roku 1988, ktoré viedli študenti a armáda brutálne potlačila, </CONTENT></PARA>
<PARA>
<SYMBOL>C.</SYMBOL>
<CONTENT>keďže mnísi pred týždňom zintenzívnili svoje protesty, keď sa vláda neospravedlnila za zbitie niektorých mníchov počas demonštrácie, ktorá sa konala pred troma týždňami v centrálnom meste Pakkoku, </CONTENT></PARA>
<PARA>
<SYMBOL>D.</SYMBOL>
<CONTENT>keďže vojenské orgány 24. septembra varovali vedúcich budhistických predstaviteľov, že zakročia, ak sa protesty neskončia, a údajne tajne nastolili výnimočný stav, ktorý oprávňuje armádu, miestnu políciu a zvláštne policajné oddelenie na potlačenie demonštrácií,  </CONTENT></PARA>
<PARA>
<SYMBOL>E.</SYMBOL>
<CONTENT>keďže naliehavosť situácie vyžaduje okamžitú reakciu bezpečnostnej rady,</CONTENT></PARA>
<PARA>
<SYMBOL>1.</SYMBOL>
<CONTENT>vyjadruje vážne obavy o bezpečnosť pokojných demonštrantov a vyzýva barmské orgány, aby sa zdržali ďalšieho násilného potláčania nepokojov;</CONTENT></PARA>
<PARA>
<SYMBOL>2.</SYMBOL>
<CONTENT>žiada predovšetkým vlády Číny a Indie, ktoré sú hlavnými obchodnými partnermi Mjanmarska, aby urýchlene uplatnili všetok svoj vplyv s cieľom zabrániť násilnému vojenskému potlačeniu ľudového povstania proti desaťročiam útrap, k akému došlo v roku 1988;  </CONTENT></PARA>
<PARA>
<SYMBOL>3.</SYMBOL>
<CONTENT>v súvislosti s práve prebiehajúcim Valným zhromaždením OSN vyzýva generálneho tajomníka OSN Pan Ki-muna, aby ihneď začal rozhovory s ministrami zahraničných vecí Číny, Indie, súčasnej predsedajúcej krajiny zoskupenia ASEAN Singapuru ako aj Japonska s cieľom zorganizovať medzinárodnú konferenciu o Barme/Mjanmarsku zameranú na hľadanie prostriedkov na riešenie tejto politickej krízy v Barme prostredníctvom rokovania o urovnaní;</CONTENT></PARA>
<PARA>
<SYMBOL>4.</SYMBOL>
<CONTENT>naliehavo žiada generálneho tajomníka, aby čo najlepšie využil svoje sprostredkovateľské možnosti a aby čo najskôr vyslal osobitného splnomocnenca pre Mjanmarsko Ibrahima Gambariho do Barmy; </CONTENT></PARA>
<PARA>
<SYMBOL>5.</SYMBOL>
<CONTENT>znovu opakuje výzvu na okamžité prepustenie všetkých politických väzňov vrátane vodkyne opozície Aung San Suu Kyi a všetkých osôb, ktoré boli zadržané len kvôli tomu, že uplatnili svoje právo na slobodu prejavu a trvá na tom, že nikto by nemal byť mučený alebo vystavený iným krutým, neľudským a ponižujúcim trestom a že všetci zadržaní by mali mať právo na spravodlivý proces, právnu pomoc a prístup k svojim rodinám a lekárskemu ošetreniu; </CONTENT></PARA>
<PARA>
<SYMBOL>6.</SYMBOL>
<CONTENT>vyjadruje poľutovanie nad tým, že Národný konvent dokončil svoj návrh textu bez zohľadnenia odporúčaní generálneho tajomníka OSN na transformáciu práce konventu na demokratický proces tvorby ústavy, ktorý zahrnie celú spoločnosť, a preto táto práca nedáva veľa nádeje na národné zmierenie a obnovenie demokracie v Barme; </CONTENT></PARA>
<PARA>
<SYMBOL>7.</SYMBOL>
<CONTENT>dôrazne žiada vojenský režim, aby vyzval všetky príslušné strany na skutočný politický dialóg a na to, aby našli spoločný rámec pre ústavu, na základe ktorého sa všetky zainteresované strany budú môcť spoločne zúčastniť na prechode k demokracii a na procese budovania národa;</CONTENT></PARA>
<PARA>
<SYMBOL>8.</SYMBOL>
<CONTENT>vyzýva EÚ na aktívne podporovanie úsilia presvedčiť členov Bezpečnostnej rady Organizácie spojených národov, aby prijali záväznú rezolúciu o Barme;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva Radu, aby rozšírila svoj systém sankcií s cieľom zahrnúť doňho aj investície do ropy, plynu, dreva a drahokamov a ich dovoz z Barmy;</CONTENT></PARA>
<PARA>
<SYMBOL>10.</SYMBOL>
<CONTENT>žiada Komisiu, aby zvrátila znižovanie podpory projektov presadzujúcich ľudské práva a demokraciu v Barme a namiesto toho výrazne zvýšila finančnú pomoc v rámci nástroja pre ľudské práva;</CONTENT></PARA>
<PARA>
<SYMBOL>11.</SYMBOL>
<CONTENT>poveruje svojho predsedu, aby postúpil toto uznesenie Rade, Komisii, vládam členských štátov, vládam štátov ASEAN, členom Bezpečnostnej rady OSN, Národnej lige pre demokraciu, Štátnej rade pre mier a rozvoj, Medziparlamentnému výboru štátov ASEAN pre Mjanmarsko, Aung San Suu Kyi, generálnemu tajomníkovi OSN, Vysokému komisárovi OSN pre ľudské práva a Osobitnému spravodajcovi pre situáciu v oblasti ľudských práv v Mjanmarsku. </CONTENT></PARA></CORPUS>
</MOTION>